diff --git "a/new_Deva/new_cc_000004_remove.jsonl" "b/new_Deva/new_cc_000004_remove.jsonl"
new file mode 100644--- /dev/null
+++ "b/new_Deva/new_cc_000004_remove.jsonl"
@@ -0,0 +1,57 @@
+{"text":"याकेगु अर्थय् ‘ये’ या थासय् ‘के’ च्वना वइथाय् ‘त’ व ‘ना’ जुइ। ‘ये’ यां लिउने ‘के’ च्वना: याकेगु अर्थ वइथाय् ‘ल’ व ‘या’ जुइ।\n‘ये’ वइगु यासु (Verb)या न्ह्यव\nखँपुई छुइ छिंक ब्वया स्वय् –\nया ल ना त\nकाये कया काल काना कात\nलाये लाया लाल लाना लात\nबुये बुया बुल बुना बुत\nथुकथं हे फुक्क यासु (Verb) ब्वे फु। न्ह्योनेयागु ‘जि जिपिं’ लिसे च्वना वइ , लिउनेयागु ”व, इपिं, छ. छिपिं’ लिसे वइ।","num_words":113,"character_repetition_ratio":0.049,"word_repetition_ratio":0.0,"special_characters_ratio":0.468,"stopwords_ratio":0.027,"flagged_words_ratio":0.0,"lang_id_score":0.998,"perplexity_score":28986.0,"cluster_detection":-1}
+{"text":"नाशिक तालुका | इगतपुरी तालुका | दिंडोरी तालुका | पेठ तालुका | त्र्यंबकेश्वर तालुका | कळवण तालुका | देवळा तालुका | सुरगाणा तालुका | सटाणा तालुका | मालेगाव तालुका | नांदगाव तालुका | चांदवड तालुका | निफाड तालुका | सिन्नर तालुका | येवला तालुका","num_words":53,"character_repetition_ratio":0.183,"word_repetition_ratio":0.0,"special_characters_ratio":0.464,"stopwords_ratio":0.0,"flagged_words_ratio":0.0,"lang_id_score":0.399,"perplexity_score":299548.8,"cluster_detection":-1}
+{"text":"चंद्रपूर तालुका | वरोरा तालुका | भद्रावती तालुका | चिमूर तालुका | नागभीड तालुका | ब्रह्मपुरी तालुका | सिंदेवाही तालुका | मूल तालुका | गोंडपिपरी तालुका | पोंभुर्णा तालुका | सावली तालुका | राजुरा तालुका | कोरपना तालुका | जिवती तालुका | बल्लारपूर तालुका","num_words":60,"character_repetition_ratio":0.183,"word_repetition_ratio":0.0,"special_characters_ratio":0.444,"stopwords_ratio":0.0,"flagged_words_ratio":0.0,"lang_id_score":0.429,"perplexity_score":136079.8,"cluster_detection":-1}
+{"text":"राजोपाध्याय् हिन्दु सनातन धर्म परंपराकथं प्यंगु वर्ण मध्ये ब्राम्हण वर्णय् लाः । थ्व जाति विशेष याना नेवाः समाजया हिन्दु नेवाःत मध्ये स्यस्यःतय्गु पुरोहित वर्ग खः । समाजय् थुमित ‘बाज्या’ धका सम्मानपूर्वक, सम्बोधन यायेगु चलन दु । थौं कन्हय् नं परंपरागत विचार धारायापिं नेवाःतय्सं नापलाःथाय् तक “भागि याये” धका छ्यों क्वःछुकी, अले राजोपाध्यायं थःगु जव ल्हा भागि याकाः सुवाः बिइ “भाग्यमानी जुइमा” धका । खँल्हा बलाय् नं मेपिन्त सम्मानजनक खँ ग्वःकथं ‘छि’ ‘झासँ’ ‘दिसं’ छ्यलां गाः, तर राजोपाध्याय्तय्त ‘छःपिं’ ‘बिज्याहुं’ आदि खँ ग्वःत छ्यलेगु याः । थथे नेवाः समाजय् विशिष्ट थाय् कया च्वंगु हुनिं व ब्याहा यायेबले नं मेगु जातया म्ह्याय्मचा स्वीकार मयाइगु हुनिं अले नये त्वनेगु खयँ नापं बिस्कं ब्यवहार याये माःगु हुनिं राजोपाध्याय्त सामाजिक कथं ब्याग्लं च्वना च्वंगु अनुभव जुइगु जुल । लिच्वःकथं राजोपाध्याय्त नेवाः ���खु धयागु सः नं न्यने माला च्वंगु दु । तर, राजोपाध्याय्या मां–भाय् नेपाल भाषा जुगुलिं मेगु न्ह्याथ्थें ज्यागु अनेवाः लक्षण दुसां नेवाः समाजं पिने धाये फइमखु ।\nराजोपाध्यायतय्गु पूजा पद्धतिया सफू संस्कृत भाय्यागु खःसां उकि निर्देशनात्मक भाय् नेपाल भाषा हे जुयाच्वनी । उकिया प्रमाण वंग छेँ खलःया आगं नाप स्वापू दुगु लोहँ पौ (ने.सं. ७५२) खय् संस्कृत धुंका नेपाल भाषां च्वयातःगुयात कायेफु । उगु इलय्यापिं राजोपाध्याय्तय्सं हे नेपालभाषायात थःगु भाय्कथं नालाः कया च्वनेधुंकूगु खनेदु ।वहारय् राजोपाध्याय्त सांस्कृतिक व धार्मिक दृष्टिं पुरोहित वर्ग व गुरु वर्गकथं निगू समूहलय् ब्वथले ज्यू । गुरूवर्गयापिंसं जजमानतय्त मन्त्रदान, देखा बिइगु, व तान्त्रिक पूजा अनुष्ठान याइ । पुरोहित वर्गं वैदिक पूजा–पाठ याइ । थुकथं सांस्कृतिक व धार्मिक ख्यलय् विभेद खने दुसां, सामाजिक दृष्टिं छुं हे मपाः । निगुलिं पुचःया थाय् समान माने याना तःगु दु अले म्ह्याय्मचा कालविला नं चले जु । रीति रिवाजय् सामान्य भेद दुसां राजोपाध्याय्त छगु हे समुदाय कथं च्वना च्वंगु दु ।\nक) प्रचलित संस्कार पद्वतिः\n१.धौ बजि नकःवनेगुः\nप्वाथय् दुम्ह म्ह्याय्मचायात धौ बजि नकःवनेगु चलन दु । मचा बुल धाःसा झिन्हु तक जयबिलि बारेयानाः ब्यंकेगु याइ । थ्व हे दथुइ, मचा बुयाः खुन्हु दु खुन्हु निनिपिं सःताः छैथि याकी । मतच्याकेगु आदि ज्या फुक्कं यायेमाः । झिंनिन्हु खुन्हु नामकरण याइ ।\nअथे हे ‘फलान्नप्राशन’ धका जंको यायेगु चलन दु । म्ह्याय्मचा जूसा न्यालां वा न्ह्य्लां याइ । काय्मचा जूसा खुलां वा च्यालां जंको याइ । थुकिइ पुरोहितयात सःताःकलशार्चन पूजा याकाः मचायात ‘थाय् भू’ नकी । थकालीया ल्हातं जानकेगु, तासयागु लं व तपुलि पुइका, रक्षामाला कोखायेका वहयागु कल्ली न्ह्याकाः, पाजुम्हस्यां बुया ‘स्थान गणेश’ चाहिकेगु आदि फुक्कं यायेमाः ।\n२.बस्का (बुसँखाय्) (चुडाकर्म) –\nकाय्मचा दच्छि, स्वदँ वा न्यादँ वा न्ह्यदँ दइ बले चूडाकर्म यायेमाः । बुस्का व कय्तापूजा (व्रतबन्ध) धका छक्कलं याइ । ‘वुसँखाय्’ नामं हे थुइके फु कि थुकि मचायात दक्कले न्हापाया सँ खाकिगु ज्या जुइ । अर्थात आँगसा (आगंसं) जक ल्यंका सुचुक्क सं खाकी । थ्व हे कर्मय् न्हाय्पनय् नं प्वाःखंकी थ्व ज्या सांकेतिक रुपं पाजुं याइ अले धात्थे सं खाकेगु व न्हापनय् प्वाःखँकेगु ज्या मेपिंसं याइ । थुकिनं थःथिथि, इष्टमित्र सःताः भ्वय् नकेमाः ।\n३.बुर्हां तयेगुः\nबुर्हां तयेगु धैगु मेपिं नेवाःतय् कय्तापुजाथें खः । तर, थथेखःयानं छुं भतिचा पाः । कय्ताजक बियां मगागुलिं जुइमाः कय्तापूजा धायेगु पलेसा ‘बुर्हां तयेगु धाइ । छुं दँ न्ह्यःतक काय्मचा च्यादँ दत कि ब्रतवन्ध यायेगु धका मचायात लांं–लातक ब्रम्हचारीया भेषय् आश्रमय् च्वने थेँ याना तइगु खः उकिं खँल्हाबलाया भासं ‘बुर्हां तयेगु’ (ब्रम्हचारी दयेका तयेगु) धाइगु खः ।\nपरंपराकथं ब्रम्हचारी तयेगु खःसा थ्व अवधिइ गुन्हुपुन्हि लाकेमाः । उकिं गुन्हुपुन्हि न्ह्यः ब्रतवन्धया साइत स्वयाः बुर्हां तयेगु ज्या जुइ अले गुन्हुपुन्हि सिधल कि हानं साइत स्वया ‘बुर्हां पिकाये’ माः । साइत मदुगु दँ लात धाःसा वैसाखं बुर्हां तया भाद्रय् पिकाये मालेफु । साइत दुसा लच्छि लत्या जक तःसां गाइ । बुर्हां तयेखुन्हु मचायात म्हासुगु तःपा लं थेँज्यागु थःगुहे छाँटयागु लं फिकाः, बिधि पूर्वक होम पूजापाठ यानाः छेँया थकालीपाखें गायत्री मन्त्र दान याकी । मेगु जातया थेँ लुसि थिइकेगु ज्या नं जुइ । अले गायत्री मन्त्र ज्ञाताया हैसियतं बाज्वः (वच्छि–स्वपुकाया) ज्वना नं बिइ । प्यन्हु लिपा वेदारम्भ धकाः वेद पाठ यायेगु अधिकार बिइ नापं मेगु बाज्वः ज्वना नं बिइ । थुकथं पूर्ण रुपं ब्राम्हणं याइगु ज्याया ब्याक्कं अधिकार प्राप्त जुइ । गुन्हुपुन्हि खुन्हु नं तःधंगु यज्ञ यायेमाः । वसिकं न्ह्यः स्नान तर्पण यायेत ब्रम्हचारीयात लँय् सुयातं मथिइक खुसिइ यंके माः (येँया शोभा भगवती, यलया शंख मूलय् व ख्वपया खोंरय्) अनं मुना च्वंपिं देशय् दक्को राजोपाध्याय्त नाप सामूहिक स्नान तर्पण आदि याके धुंका छेँ लित हया ‘श्रावणी कर्म धकाः पूजा पाठ व यज्ञ नापं याइ ।\nथ्व इलय (बुर्हां तयेबले) ब्रम्हचारीयात बिशेष नियम कथं जीवन हंके बिइ । थाय् दुसा ब्रम्हचारीया निंति नयेगु, द्यनेगु, जाथुइगु थाय्नापं नित्य होम यायेत बिस्कं थाय् बिइमाः । उगु थासय् पिनेयापिं मनूत दुहाँ वने मदु । नि–चि यानाः द्याँलाना च्वंम्ह मनू जक शोधन याना तःगु हलूति हा याना जक दुहाँ वने दइ । ब्रम्हचारी नं थःगु लागां पिहां वःनेत हलूति हा याना जक वनी । न्हि निकः होम याना, न्हि छछाः जक शुद्ध शाकाहारी भोजन याना, ऋषि ���ुनियागु जीवन हने माः (थुबले निसें द्य बलि बिया नय्गु चलन सुरु जुइ)। थुकथं बुर्हां तयेगु ज्या तच्वकं थाकुगु व मस्त स्कुल वने मखनाः शिक्षाय् नापं लिपा लाइगु कारणं थौं कन्हय् आपास्यां जजमानतय् थेँ छन्हुं हे बुर्हां तयेगु ज्या सिधयेकेगु याना हये धुँकल । खजा छम्ह, निम्ह राजोपाध्याय्तय्सं आतक्क नं परंपरा कथं बुर्हां तयेगु याना च्वंगु दनि । पुलां नं जुइ मफु न्हू नं जुइ मफुपिंस प्यन्हु बुर्हां तयेगु नं याना च्वंगु दु । थथे बुर्हां तये धुंकल कि जजमानयाथाय् वनाः पूजा पाठ यायेगु अधिकार दइ ।\n४.बाह्रा: तयेगुः\nबाह्रा: तयेगु चलनय् राजोपाध्याय्तय्गु थःगु हे पहः दु । च्वय् वयान याना कथं लां–ला ब्रम्हचारी तयाः बुर्हां पिकाये धुंका कन्हसं निसें प्यन्हु तक बाह्रा: तयेगु याइ । थथे मिजं मस्तय्त बाह्रा: तया तइबले कोथाय् कुना तये म्वाः । निभा स्वये ज्यू खालि निभालय् वने मज्यू अले शाकाहारी शुद्ध भोजन नया च्वने माः । थुकिया शास्त्रीय आधार न्ह्याःगु हे जुइमा थुकि लां–ला छकु कोथाय् कुंकाः च्वना च्वंम्ह मचा बुर्हां पिकाये धुंकाः छक्कलं तोताः छ्वये बले छुं दुर्घटना जुइ धका मचायात विस्तारं स्वतन्त्रता बिइत थुकिं अंकुश तयेत ग्वाहाली याः । उकिं मिजंमस्तय्त बाह्रा: तयेगु ज्या बुर्हां तयेगु ज्याझ्वः नाप हे घाका तःगु खःनेदु ।\nथ्व चलनं मिसामस्तय्त अःपुल । छाय्धाःसा काय्मचायात प्यन्हुजक तयेधुंकुगुलिं मिसामस्तय्त नं च्यान्हुजक तयां गाका हल । अर्थात न्हापा राजोपाध्याय् समुदाय्लय् ब्याक्कं बाल बिवाह जुइगु खः । अर्थात् न्हापा राजोपाध्याय्तय् ‘इहि’ यायेगु चलन मदुगु खः । अले धर्म शास्त्रय् धया तःकथं न्हापांगु रजस्वला (थिइमज्यू) जुइ सिकं न्ह्यः बिया छ्वइगु खः । लिच्वकथं भातः दये धुंका जक मिसात बाह्रा च्वनीगु जुल । उकिं भातःम्ह प्यन्हु बाह्रा च्वने धुंकूम्ह जुइगुलिं मिसाम्ह च्यान्हुं गाः याना तःगु खः । भातःम्ह दइगु जूगुलिं बाह्रा पिकाइगु ज्या भातम्हपाखें हे याकी । थौं कन्हय् बाल बिवाह बन्द हे जुइ धुंकूगुलिं इहि यायेगु चलन नं शुरु जूगु दु । अले न्हापांगु रजस्वला जुइका तिनि बाह्रा तयेगु याइ । थः न्हयाःबलय् बाह्रा तयेगु चलन मदु ।\n५.इहिपा (ब्याहा) -\nन्हपा इहि याये म्वाःगु जुगुलिं राजोपाध्याय् बिवाह संस्कारय् यज्ञ–होम व कन्यादान नं यायेमाः । मेगु खय्ँ भचा–भचा मेगु जात नाप ज्वःलाः । गथे कि निगुलिं परिवार सन्तुष्ट जुया ब्याहा यायेत तयार जुलकि मिजं पाखेँ ग्वय् बिइगु धकाः ग्वय् नापं सौभाग्यया सगं व थिथि मरि–चरि, सिसा–बुसा, दुरु, न्या, आदिया कु हे ज्वनाः बिउ वनी । मिसायागु छेँय कु ब्वयाः थःथिति इष्ट–मित्रतय्गु न्ह्योने मिजंया छेँया थकालीं मिसा पाखेंयाम्ह थकालीयात ग्वय् लःल्हानाबिइ । ग्वय् कायेधुंका छेँया नकिनं ‘ग्वय् कु खय् तया हःगु संग मिसामचा (भम्चाजुइम्ह) यात बियाः ‘ग्वय्’ बिइगु ज्या कोचाइकी । ‘ग्वय्’ कालबिल जूगुया अर्थ ब्याहा जुइगु पक्का जुल धयागु जुइ । छुं जुया ब्याहा जुइ मफुत धाःसा ‘ग्वय्’ लित बिइमाः धयागु धारणा प्रचलनय् दु । दुरुदाया बिइगु , नकेब्वनेगु नं याये माः ।\nलिपा थःत पाय्क परे जूगु इलय् साइत स्वयाः कन्या दानया दिं कोछिइ । कन्यादानया प्यन्हु न्ह्यः मिजं पाखेँ कल्यां न्ह्याकेगुया कु छ्वइ । ‘कल्यां’ धयागु ल्हातय् चुरी थेँ न्ह्यायेगु लुँयागु तिसा खः । थ्व तिसानापं मरि–कसि, सगं नापं थिथि मरि–चरिया कु छ्वइ । थ्व कुइ वःगु सगं कयाः मरि –कसि तछ्याना थुकि दुगु लड्डु थिथि द्योतय्त छायेगु व परिवारया दुजःतय्त इना बिइ । थ्व कुइ वःगु मर्हि छुँ भचा कोकानाः ल्यंका तयेमाः । छाय्धाःसा लिपा हानं कु सँप्याके बले लित बिया छ्वये माः ।\nकन्यादानया छन्हु न्ह्यवः ब्याहा याइपिं मिसा व मिजं निम्हस्यां थःथःगु छेँय ‘दुसः’ खुन्हु पिथ पूजा याना चायाम्ह अलिंद्य धका अमूर्त मूर्ति दयेका पूजा यायेमाः । अनलि मनूया धिकः अनुसारया हाकः तयार जुइ कथं छ्यनय् छपु कथि व तुतिइ छपु कथि तयाः छपु कथिं मेगु कथि तक कचिकां दयेका तःगु कुम्ह का चाःहिका (थ्व क्रियायात दुसःका वायेगु धाइ) दुसः का दयेकी । लिपा थ्व कायात हलू छिनाः म्हासुकी । थ्व सुका कन्हेय खुनु कन्यादान धुंका याइगु जगिं कलाभातयात नापं चाहिकी बले थःथःगु दुसःका कोखायेका निगुलिं का छगु जुइक गथः चिना बिइ । भम्चा दुकाइ बले नं थ्व दुसःका कोखायेगु यायेमाः ।\nदुसःका वायेगु सिधयेका ‘थाय् भू’ नं नके माः । ‘थाय् भू’ नये सिधयेका कलःवाय् धुंकल कि दुसःयागु ज्या कोचाइ । लिपा मिसापाखेँ मिजंयात ब्वनेमाः । ज्वना छज्वः ग्वय् नाप ध्येबा छगः नं तया मिजंयात कन्यादान काःवा धकाः ब्वंके (निमन्त्रणा) छ्वये माः । थुकथं कन्यादान यायेत मिसा पक्ष पूर्ण रुपं तयार जुइ धुंकुगु दु धयागु खँय् आश्वस्त जुइ धुंकाः जक मिजंम्ह कन्यादान काःवनीगु खः ।\nकन्यादान खुन्हु मिजंम्हं वने सिकं न्ह्यवः साइतयागु ई बिचाःयानाः सिन्ह, ईहि पर्सि, मू लं, म्हासुगु ‘वह लं’ बिइके छ्वइ । वहे सिन्ह थकाली नकिंनं मिसायात सिन्हं छायेकी, थ्व क्रियायात ‘सिन्दूरारोहण’ धाइ । कन्यादान याइबले मिजं पाखेँ बियाहःगु वह लं फिना मिसा वनेमाः । तर थौं कन्हय् भम्चा जुइम्ह्यात जिक्को (श्रृंगार) समाः याका हयेगु चलन दुगुलिं म्हासुगु ‘वह लं’ फिकेगु चलन तनाः वनाच्वंगु दु ‘झुल्चा’ धाःगु सुकां थाना तइगु तपुलि जिक्को चिगो याना सपतय् सां पुइगु चलन धाःसा दनि ।\nकन्यादानया साइत सुथसियागु जुया च्वनी उकिं स्याः न्यापिं पासापिं व नाता–गोतातय्गु चिधंगु जन्ती ज्वना ब्याहायाइम्ह मिजं मिसाया छेँ वनी । बौम्हं कन्यादान बिइगु याइ । बौ मदुम्ह मिसा जुल धाःसा मामं अथवा छेँया मेपिं दुजः मध्ये छम्हय्स्यां कन्यादान बिइ । कन्यादानया प्रक्रिया भचा ताःहाकः हे जुइ । मिजं नं मिसायात सिखः कोखायेकेगु व मेमेगु तिसां तिकेगु ज्या थन हे जुइ ।\nअनंलि मिसा व मिजं निम्हसित होम याकी सिन्हं नं छायेकी । च्वय् न्ह्यथनागु दुसःका निम्हसितं कोखायेका दुसःका स्वानाः गथः चिइ, अले यज्ञया परिक्रमा याकी । यज्ञया ज्या सिधयेका मिजंयात भोजन (जा) याकी । भातया चिपः कलाःम्हसित नकी । थुलि धुंका तिनि भम्चा पित बिया छ्वयेत तयार जुइ ।\nथुके मिजंया छेँय् अनुकूल ई स्वयाः, ब्याहा याइम्ह मिजंयात मिसाया छेँ हे तयाः, जन्ती न्ह्याकी । वास्तवय् धात्थेंयागु जन्ती थुगु इलय् तिनि जुइ । बाजा थाकाः जन्ती थ्यंक वल कि तिनि ब्याहा याइम्ह मिजंयात जन्ती वंपिंःनाप तयेयंकी । अनंलि ग्वय् सायेकेगु ज्या जुइ । मिसा व मिजंयात छथाय् फेत्तुकाः छेँया दुजपिं व फुकीतय्सं कोसः तया मिसायाके ग्वय् काइ । मां–बौ बाहेक दक्कोसिनं ग्वय् कायेधुंका कलाःभाःत निम्हसितं छगु हे ‘थाय् भुई’ सब्जं (सह–भोजन) धकाः फलिं बजी (मह्रि नं दइ) या सात्विक भोजन याकी । कलः वायेका निची यानाः बौ नं ‘ज्वाला न्हाय्कं’ व मामं ‘सिन्हम्हू’ कोसः तयाः ग्वय् काइ ।\nम्ह्याय् मचायात ‘लक्ष्मी’ भापिइगु हुंनि जुइमाः मेपिनि थेँ तप्यंक म्ह्याय्यात पित बिया छ्वइ मखु । छेँनं पिहांवने सिकें न्ह्यवः छ्यली वा चुकय् पिचा छगुलि वा जायेक तयाः म्ह्याय्यात (भम्चीत) व पिचाय् फेत्तुका मिजंनं ताय् ह्वयेका तोता बिइ । थुलि यायेधुंकल कि म्ह्याय्मचा पक्षयापिंस थिइ मज्यू धाइ । अलय् मिजंपक्षं ब्वना हयातःम्ह ‘दोको मिसां’ भम्चित थना यंकिगु खः । तर थौं कन्हय् मेपिनिगु देखासिकि यानाः पाजुम्हं बुयाः मोटर चाःहुइका मोटरय् फेत्तुका बिइगु याना हया च्वंगु दु ।\nभम्चा पित बिइ धुंका, गणेद्योया न्ह्योने सार्वजनिक थासय् च्वना निगुलिं पक्षया दथुइ विचाःखँ ल्हायेगु ज्या नं यायेमाः । मिजं या छेँया पिखालुखां निसे थकाली नकिं नं लसकुस याकाः दुने यंकल कि उखुन्हुया ज्या सिधइ ।\nकन्हय् खुन्हु ‘सँ प्याकेगु’ या ज्या जुइ । ‘कल्यां न्ह्याकेगु’ धकाः मिजं पाखेँ छ्वया तःगु कुइ दुगु मह्रि चरि मगाः मचागु तनाः सौभाग्य संग व व ‘मरि–कसि’ नापं तयाहइ । उखुन्हु होम याना भातं कलाःयात माक्को श्रुंगार याकेगु ज्या जुइ । मरि–कसि तछ्यानाः कसिंपिहां वःगु मरि (लड्डु) द्योयानापं थःथितिपिन्त इना बिइ । थुकथं सँप्याकेगु ज्या याइबले यागु छता न्ह्यइपुसे च्वनीगु खँ न्ह्यथने बहजू ।\nवास्तवय् भम्चां म्हासुगु सुकां थानातःगु ‘झुल्चा’ धाःगु तपुलि थःछेँ निसें पुनावःगु दइ व तपुलि भातम्हस्यां चुसा पां लिकया स्वकमि तय्थाय् पाखे वाँछोया बिइ । व ‘झुल्चा’ लाना काइम्हसिया ब्याहायायेगु पाः वइ वा होताः चुलाइ धयागु विश्वास याना तःगु दु । तर व्यवहारय् ब्याहा याःम्ह मिजंसिकें कोकालिम्ह मिजं दुजः नं लाना काइ । अथे हे ब्याहा याःपिं निम्हतिपू यज्ञ कूण्ड चाहिलीबले किजा केँहेँपिंस लँ पनाः ध्येबा फ्वनीबले नं हायेका हा–हू याना न्ह्यइपुकेगु चलनदु ।\nसं प्याकेगु ज्या सिधया नं ब्याहा यागु ज्या झ्वः ल्यं दयाः च्वनी । दिग्पूजा याये सिमधःतले निम्हतिपू नं आमय् भ्या नये मज्यू धाइ । उकिं मिजंपाखेँ नकीगु भ्वय्, सामान्य कथं दिग्पूजा सिधयेका जक नकेगु याइ । मखुसा कर्पिसं भ्वय् नयाच्वंगु पुलु पुलु स्वयाः थपिं निम्हतिपूया जक आमय् भ्या मदुगु शाकाहारी भ्वय् नयाः च्वने माली ।\nउकिं भ्वय् नके सिकं न्ह्यवः दिग्पूजा याना भम्चित दिग्द्योयाथाय् दुकायेगु ज्या जुइ । आगं पाः थें राजोपाध्याय्तय् दिग्द्यो नं पाः । ख्वपय् राजोपाध्याय्तय्गु दिग्द्यो ख्वपय् सल्लाघारीइ दुसा, यलय् ब्याक्कं खलःतय्गु दिग्द्यो पुन्चलि खः । येँ, वंगः छेँ यापिनि इचंगुइ खःसा मखं छेँया दिग्द्यो नरलय् (धुम्बाराही) दु । यलय् राजोपाध्याय् मध्ये फम्पि खलःतय् कुमारी दुतिइगु ज्या छगु नं याये माः । दक्षिणकाली लागाय् लाःगु कुमारी द्ययाथाय् दिग्पूजाय् थेँ पूजा यानाः दुतिइ ।\nसू मरिः मेगु जातय् मदुगु चलन छगु नं न्ह्यथने बहजू व खः ‘सू मरि’ इनेगु । ‘सु मरि’ बास्तवय् चिकनय् छुना तःगु पुरि खः । निपा ‘सु मरि’ देतना तया सुकां चिनां मरिया दथुइ भुयू सिंन्ह तिकाः ब्याहा याइम्ह मिजं पाखेँ थःथितितय्त म्हं छज्वःया ल्याखँ इनेमाः । तर थौंकन्हय् थ्व चलन तोते धुंकल । ब्याहाया ब्याक्कं ज्याझ्वः सिधयेका छें जःपिनिगु प्रतिमूर्ति कथं कापःयागु कतांमरि त तयाः पूजा यायेगु चलन दुगु खः । थ्व ज्यायात ‘झिल्चा’ ब्वयेगु धकाः धाइ । कतांमरि दयेकेगु झंझटं यानाः थौं कन्हय् सुनानं थ्व ज्या मयाये धुंकल । थ्व ज्याय् पुजा याइपिं आचाजुत नं मदये धुंकल ।\nजिलाजं दुचायेकेगुः जिलाजं दुचायेकेगु चलन नं दु ।\n६.ज्याः जंकोः\nराजोपाध्याय्तय् ज्याःजंको यायेगु चलन नं दु । न्हय्गु दशक ( न्हय् दँ–७० ) न्हय्ला, न्हयन्हु, न्हयगु घडि न्हयगु पला आदि ज्योतिषय् दुगु ईया इकाई पुला च्याया इकाईखय् हाईगु इलय् छुँ अनिष्ट मजुइमा धकाः कामना याना न्हापांगु ‘जंको’ भीमरथारोहणया भिंगु धार्मिक ज्या यायेगु परंपरां यानातगु जुइमा । थ्व जंकोबले मेपिनि थेँ हे यज्ञ यायेगु, खतय् तयाः छय्–छुइपिसं सालेगु, म्ह्याय्पिसं ताय् अवीर ह्वलेगु याइ ।\nनिक्वःगु जंकोयात ‘चन्द्ररथारोहण’ धाइ । स्वकोगु जंको च्यागु दशक, च्यादँ, च्याला व च्यान्हु दु खुन्हु याइ । थुब्लेयागु रथयात देवरथ वा महारथ नं धाः । थुकिइ रथय् तयाः चाहिके सिधल कि जंको याःम्हय्सित रथनापं भ्यालं दुतकाइ । प्यकोगु जंको सच्छि दँ थ्यनिगु इलय् दिव्यरथय् तया याइगु खः । न्याकोगु जंको सच्छि व च्यादँ, च्याला व च्यान्हु दयेका याइ । थुब्लेयागु रथया नां महादिव्य रथ खः ।\n७.सि संस्कारः\nअन्तिम संस्कारया खँय् कुता दयेका शवयात्रा न्ह्याकिगु खः । बाजा नं तयेगु चलन दु । दशक्रिया च्वनेगु ‘लोचा’ न्हय्न्हुमाँ या चलन नं दु । ख्वपय् न्यान्हुमा तयेगु चलन दु । झिन्हुं ब्यंकेगु, झिंछन्हु घःसू नं यायेमाः । झिंनिन्हु खुन्हुं धाःसा थःगु हे कथं यागु पाक श्राद्ध याइ । मेगु झिंस्वन्हु यागु श्राद्ध व मेमेगु ब्याक्कं ज्या मेपिं नेवाःत विशेष यानाः स्यःस्यःत नाप ज्वलाः । दच्छिइ छक मनू सीगु तिथि खुन्हु श्राद्ध नं यायेमाः । थुकथं संस्कारत, अववादयात तोताः दक्को नेवाः चलननाप ज्वः लाः ।","num_words":3860,"character_repetition_ratio":0.043,"word_repetition_ratio":0.0,"special_characters_ratio":0.385,"stopwords_ratio":0.009,"flagged_words_ratio":0.0,"lang_id_score":0.999,"perplexity_score":76679.5,"cluster_detection":-1}
+{"text":"माइकल ज्याक्सन छम्ह नांजाम्ह गायक ख। वय्‌कःयात 'पप सम्राट'या नामं नं म्हसीकिगु या। वय्‌क सन् १९५८ अगस्त २९य् बुगु ख। सन् २००९य् न्यय्दँ ज्याक्सन नूगचूया ल्वंचं कयाः मदुगु खः। [१]\nवय्‌कःया नांजाःगु एल्बमय् 'थ्रीलर', 'ब्याड', 'अफ द वाल', 'बिली जोन' आदि ला। सन् १९८२य् पिंहावःगु 'थ्रीलर' नांया एल्बम अत्याधिक विक्रि जूगु अल्बम कथं कयातःगु दु । [२] उगु एल्बम ५ करोड प्रति बिक्रि जूगु खः । वय्‌कः थःगु प्याखं ल्हुइगु कलां व 'मूनवाक डान्स'या निंतिं नं नांजा । [३]\nजीवनी[सम्पादन]\nवय्‌कलं थःगु सांगीतिक यात्राया शुरुवात ९दँ दुवलये यानादिल। ज्याक्सनं अबिले 'ज्याक्सन फाइब' नांया सांगीतिक पुचः पाखें दकले न्हापा सन् १९६०स सांगीतिक ख्यलय् पलाः तःगु खः। [४] वय्‌कःया दक्ले न्हापांगु एल्बम सन् १९७२य् रेकर्ड जूगु ख। थःगु जीवनय् वय्‌कलं झिंस्वंगु ग्र्यामी अवार्ड त्याकेधुंकूगु दु ।[५]\nसन् १९९४य् ज्याक्सनंएल्भिस प्रेस्लीया म्हाय् लिजा मेरी प्रेस्लीनाप थःगु जीवनया न्हापांगु ईहिपा याःगु खः। [६] उकीया निदँ लिपा हे निम्हतिपुया सम्बन्ध विच्छेद जुल। थ्व धुंका वय्‌कलं डेबी रानाप ईहिपा याःगु खः । थ्व ईहिपा सन् १९९९य् सम्बन्ध विच्छेदया रुकय् क्वचाल।[७]\nविवाद[सम्पादन]\nसन् २००३य् ज्याक्सनया जीवनय् आधारित छगू टिभि डकुमेन्ट्रीलय् मस्तय्‌त यौन दुर्व्यवहार याःगु क्यनेवं वय्‌कः विवादय् लात।[८] थ्वहे द्वपंनय् सन् २००५य् वय्‌कःयागु विरोधय् मुद्दा दर्ता याःगु खः । प्यलाः तक मुद्दाय् बहस लिपाः ज्याक्सनयात अदालतं सफाई ब्यूगु खः ।[९]\nलिधंसा[सम्पादन]\n↑ नेपालमण्डलय् नेवानुगःया बुखँ\n↑ नेपालमण्डलय् नेवानुगःया बुखँ\n↑ नेपालमण्डलय् नेवानुगःया बुखँ\n↑ नेपालमण्डलय् नेवानुगःया बुखँ\n↑ नेपालमण्डलय् नेवानुगःया बुखँ\n↑ नेपालमण्डलय् नेवानुगःया बुखँ\n↑ नेपालमण्डलय् नेवानुगःया बुखँ\n↑ नेपालमण्डलय् नेवानुगःया बुखँ\n↑ नेपालमण्डलय् नेवानुगःया बुखँ\nविकिमिडिया मंका य् थ्व विषय नाप स्वापु दुगु मिडिया दु: Michael Jackson\nRetrieved from \"https:\/\/new.wikipedia.org\/w\/index.php?title=माइकल_ज्याक्सन&oldid=867644\"\nपुचत��:\nमाइकल ज्याक्सन\nपप संगीत\nThis page was last edited on १३ मार्च २०२४, at ०९:१२.\nText is available under the Creative Commons Attribution-ShareAlike License; additional terms may apply. See Terms of Use for details.","num_words":468,"character_repetition_ratio":0.149,"word_repetition_ratio":0.098,"special_characters_ratio":0.357,"stopwords_ratio":0.0,"flagged_words_ratio":0.0,"lang_id_score":1.0,"perplexity_score":44534.3,"cluster_detection":-1}
+{"text":"नेवा: समाज शाकाहारी मखु । ला नयेमा:पिं ख: झी । ला या थी थी नसाज्वलं दयेकेत झी नेवा:त नेपालय् दकलय् न्ह्य:ने ला: । नेवा:तसें दयेकिइगु ला या नसाज्वलं धाल कि नेपा:मि जक मखु हलिमय् ला नइपिं यक्व यक्व मनूतय् म्हुतुइ ई जाया वइ । ला नयेगु ई मुख्य याना नख:चख: ख: । ला नयेत हिंसा याये हे माल । तर जब जब मोहनि नख: वइ, 'पशुबली बन्द गरौ॓' धयागु स: ताये दया वइ । 'मारकाट याये मज्यू' धयागु खँ प्रचारय् वइ । ला नये मज्यू, ला नयेगु हिंसा यायेगु पाप ख: धाइ । थ्व खँ या प्रतिकारय् नेवा:तसें हे ला मन्त कि छ्वयला भुतन मदयेक सम्येबजि गथे नयेगु ले धका न्यना हइ । 'ला छकु वयेक समयबजि' धका म्ये हाले म्वाल ला? धका ध्याचु नका हइ । मारकाट दिका छ्वयेवं ला गन कया हयेगु ले धका न्ह्यस: पिहाँ वइ । ला नयेगु व मनयेगु खँय् बिबाद जुइ, घोराघोर खँल्वापु जुइ । खँल्वापु या चु सिइकेमफुपिनि नितिं थ्व ल्वापु गुब्लें क्वमचाइगु ल्वापु जुयाबिइ । थुइके थाकुगु निपा:ख्वा: चरित्र सत्य थ्व हे ख: कि, 'पशुबली', 'मारकाट' अर्थात पशुहिंसा बिरुद्ध जनमत बल्लाना वनाच्वंगु दु । यक्व नेवा:तसें 'हिंसा मय:' धका: पुजाआजा हिला ह:गु दु । खेँ तछ्याना वा मेमेगु कथं 'बलि बिया' पुजा सिधयेकेगु याना ह:गु दु । भारतीय तयेगु नक्कल याना नैक्या: तछ्याना पुजा यायेगु थौंकन्हय लोकं ह्वाना च्वन । भारतयात ब्व: बिया राष्ट्रबादि जुइय:पिं नेवा:तसें भारतं आयात यानात:गु नैक्या: न्याना भारतीय तयेगु हे नक्कल याना नैक्या: द्य:थाय् तछ्याना छाय् धर्म याना जुइगु ख: जिं थुइके मफु । गुम्हं गुम्हंसिनं तु, फसि, भन्ता, मुस्या धयागु हे पशुया रुप ख: धका इमित पाला: 'बलि बियागु' पुजा क्वचायेका च्वन । सुनां नं प्रमाणित याना क्यनेमफुगु थ्व निर्जिव तरकारी या पशुबलि बिया आत्मरति कायेगु खँ 'बिज्ञानया विश्वास यायेमा:' धाइपिन्सं छाय् याना जुइगु ख: जिं थुइके मफु । गुम्हं गुम्हं नेवा: धा:सा थ:म्ह हिंसा याये मय:, तर मेपिं मनू स:ता इमिगु ल्हातं हिंसा याका पशुबलि बिया धाइपिं दु । पुजा व भ्वय् न्यायेकेत हिंसा यायेमाल कि मेपिं मनू स:तिइ । थ:म्ह याये मज्यू हँ, याये मय: हँ, तर मेपिन्त याके य: ��ँ, याके ज्यू हँ धयागु थ्व गजा:गु मनस्थीति ख: व नं जिं मथू । थ:गु छेँय् हिंसा यायेमखु धका नैक्या: तछ्याइपिं, तु पालीपिं, भुइफ:सि पालीपिं नेवा:त नं पुजा क्वचायेका भ्वय् नयेत छ्वय्‌ला भुतन दायकला आदि दयेका: नइ । अले व नसा दयेकेत धा:सा बजारं ला न्याना हइ । बजारया ला नये ज्यू तर हिंसा याये मज्यू धयागु थ्व गजा:गु हिंसाबिरोधि मनस्थीति ख: व नं जिं मथू । हिंसा यायेगु धर्मबिरोधि ज्या ख:, ला नयेगु नं हिंसायात साथ बियेगु ख: धका ला हे मन:पिं नेवा: त नं दु । इमिसं हिंसाबिरोधि बिचा: तया जूसा नं पासाभाइ, हाकिम, जिचाभाजु, थ:थिति पाहाँ स:ता: भ्वय् नकिइबलय् ला या थी थी परिकार दयेका: तक्रेयाना भ्वय् झ:झ: धायेकेगु धा:सा त्व:तिइ मखु । पाहाँ ब्वनेत ला मदयेक मगा:सा हिंसाबिरोधि आडम्बर छाय् ब्वयेमा:गु ख: जिं मथू । अले मेगु सत्य थ्व नं ख: कि ला तया दयेकिइगु परिकार म:म:, छ्वयला, कचिला, लाव:, सेकुवा, भुतन, चिकेन चाउचाउ, बिफ थुप्पा, मटन तास, कवाफ, फिसफ्राइ, केएफसिफ्राइ, बर्गर, आदि या बजार न्हापासिबे १० दुगं २० दुगं तब्याना वनाच्वन । ला या नसाज्वलं मिइगु पस: त्वा:त्वालय् फालाफाल दयावल । ला नइपिं न्हिं न्हिथं अप्वयावंगुया प्रमाण थुलि नं हे गा: । पशुपन्छि हिंसा मयायेकं थुलिमछि मनू नं नयाच्वंगु ला या नसाज्वलं गथे दयेके फइ? लाज्वलं तया नसा नये य:पिं, लाज्वलं या कारोबारं धिबा मुंकेय:पिं झन झन अप्वया वनाच्वंगु दु सा हिंसा या बिरोध याना निपाख्वा: क्यनाजुइगु या अर्थ छु ख: धका: जिं थुइके मफु । बलिधर्म दुने बलिदर्शन पशुबली संस्कार व पशुबली बिरोध नितां धर्मया नामय् जूगु खने दु । धर्म धयागु निश्चित दर्शन ज्वना दयेका:त:गु नियमत ख: । ब कथं बलिया पक्ष व बिपक्षय् छकुचा खँ तये । 'बलि' या पक्षस्रोत तन्त्रसाधना ख:। तन्त्रसाधनाया मू मर्म छुं नं वस्तुया शक्तियात हिला: थ:गु उद्देश्यकथं छ्यलेगु आवश्यकता ख: । शक्ति या द्य: आराधाना यायेकथं 'बलि' या माद्यमं थ:म्ह इच्छायानागु शक्ति ल्हातय् लाकेगु 'बलि'या मूल दर्शन पक्ष ख: । व हे दर्शनकथं मभिंगु उर्जा त्याग यायेगु, भिंगु उर्जा ग्रहण यायेगु तातुना 'बलि' बिइगु यानातल । थथे उर्जा त्याग\/ग्रहण यायेत व उर्जाया स्रोत यात नष्ट यायेमा: । अथे जुया हरेक शक्तिसाधना वा पुजाय् 'बलि' मदयेक मगा:गु जुया बिल । 'बलि' धायेवं झीसं पशुपन्छि स्यायेगु धका: थुइकुसा नं वास्तवय् 'बलि' धयागु नष्ट यायेग��� ज्या ख: । अर्थात, थ:के उपलब्ध स्रोतयात नष्ट यायेगु कर्म । अग्निहवन यायेगु, स्वाँ छायेगु, कागति तछ्यायेगु, नैक्या तछ्यायेगु, पशुपन्छि स्यायेगु, थ्व सकतां नष्ट-कर्म छुं नं छुं कथं बलि हे ख: । जाकिया किग: तना द्य:पुजा यायेगु नं 'बलि' हे ख: । जा नये न्ह्य: थ:गु पुर्खा लुमंका बौ बियेगु चलन नं बलि हे ख: । झीके यदि वा, जाकि सइगु बुँ या पलिसा क:नि मुस्या सइगु बुँ दु सा जाकिया किग: तनीगु पलिसा क:निमुस्या ह्वला: द्य:पुज्यायेगु चलन जुल जुइ फु । जा मनसें धेरो नयेगु जुल धा:सा बौ बियेबलय् धेरो हे छायेगु चलन ला झीके आ: नं दु । उर्जाया थी थी स्रोत मध्य डोमेस्टिकेशन यायेफुगु पशुपंछि नष्ट याना 'बलि' बिइगु चलन न्ह्यात । डोमेस्टिकेशन यायेमफुगु धुँ, गैडा, गोहि, झ्वा:पति, भुजिं आदि बलि बिइ मखु । ऋग्वेदया छगू अनुच्छेदय् सलयात गथे बलि बिइगु धका बिस्तारं कनात:गु दु । बैदिक साहित्यय् थायथासय् सा, माक:, हरिण, मेय्, झंगपंछि आदि बलि बिइगु प्रसंग दु । थ्व खँ पाखें उर्जाया स्रोत कथं थ:पिन्सं नियन्त्रणय् तयेफुपिं पशुपन्छियात छ्यलीगु जुयाच्वन धका सिइके फु । बलि बियेगु धका थ:के दुगु स्रोत यात नष्ट यायेगु धयागु परित्यागया भावना जायेकेगु नं ख: । परित्यागया भावना मदयेक नष्ट याये फैमखु । अथे जुया 'बलि' धयागु परित्याग यायेगु हे ख: । हिलावंगु बलिया स्वरुप मभिंगु उर्जा त्याग यायेगु व भिंगु उर्जा ग्रहण यायेगु धका बलि कर्म ब्याख्या जूसा नं थ्व ज्या ब्यवहारय् हिला वनाच्वंगु खनेदु । अग्निहवन, अन्नबलि, जलबलि, पुष्पबलि, स्थानबलि आदि थी थी बैदिककालीन बलि लिपा लिपा सामान्य पुजा बिधिया 'कर्मकाण्ड' जुयाबिल । कर्मकाण्डय् हिलावंगु थजा:गु बलि न्हियान्हिथं बियाजूपिन्सं लिपा लिपा वना थ:पिन्सं छाय् अन्न नष्ट याना पुजा यानागु धका तक नं मथुया वन । जिं मचा बलय् यक्वसित हे न्यना - छाय् द्य:थाय् स्वाँ छायेमा:गु? छाय् किग: तनेगु? छाय् धुपाँय् च्याकेगु? अहँ सुनां हे लिस: मब्यू । न्हापां निसें या चलन धाइ, मिखा तिस्सिना दोहरे याइ । छम्हनिम्हसिनं लिस: बिइ, 'झी जक नयाँ गा: ला? चखुँ बखुँ या नये म्वा:ला? झीसं ह्वलागु किग: जाकि चखुँ बखुँ वया नइ । द्य:या नामय् इमित नकेगु धर्म या ज्या ख: ।' न्ह्यस: दनी - 'अय् जूसा देगलय् दुने जाकि ह्वलेगु पल्सा पिने ख्यलय् ह्वलाब्यूसा चखुँ बखुँ यात नये अ:पुइ, अथे छाय् मयानागु?' तर लिसलय् वाक्कुछिना तँ पिकया ब्व: बिया हइ - 'माँवेचरां, गुलि किचिकिचि खँ न्यनाच्वंगु? छिमि बाज्याइत न्यं हुँ थजा:उ खँ । न्हापां निसें या चलन धासेलिं गा हे गात नि । द्य:यात छायेमा:गु किग: नं ख्यलय् ह्वलिइ ला?' 'तँ पिकाये मा:ला, जिं ला छिं धा:गु खँ हे कुला न्यनागु जक ख: ।' 'तँ पिहाँ मवइ ला:सा? द्य:या किग: ख्यलय् ह्वलेमाल धका मत्य: मत्य:गु खँ ल्हाइम्ह छ । न्यं जक न्यनेबलय् धुपिहाँ वयेक तं वइगु खँ मल्हायेक छं प्वा: मजा: ला?' अर्थात, कर्मकाण्डं मिखा काँ यानात:पिं नाप खँ जवालसवाल याये तस्कं थाकु । जिं थथे यक्व भोगे याये नँ । शायद, हिलावंगु बलिया स्वरुपं झीगु समाज नं थुकथं हिलावंगु जुइफु । मानव चरित्र धयागु हे नकारात्मक खँ याकनं ग्रहण याइगु, सकारात्मक खँ बेवास्ता याइगु चरित्र ख: । अथे जुया मभिंगु उर्जा त्याग यायेगु नामय् 'बलि' या प्रचार जुइ अ:पु । बलि बिइत पशुपन्छियात दैत्यया स्वरुप बिया बाखँ दयेका शिकार याये अ:पु । बाखँया प्रचार यायाँ 'दैत्य स्यायेगु' धर्म कथं बलि यात स्थापित व ब्यापक याये अ:पु । तर बलि पाखें भिंगु उर्जा गथे ग्रहण यायेगु धका स्यनेकने यायेत थाकु । 'बलि'या मूलमर्म परित्याग यायेगु ख:सां तबि लिपा लिपा वना 'बलि'या मूलमर्म द्य:या नामय् स्याना थ:म्हसिनं भोग यायेगु अर्थात 'उपयोग यायेगु' जुया वन । मनूतसें थ:पिनि ला नयेत द्य:या नां न्ह्य:ने तया पशुपन्छि स्यायेगु, ला थ:पिन्सं नयेगु याना हल । थ:के उपलव्ध स्रोतयात बलि बिइगु कथं विकास यानात:गु प्रथा नं लिपा लिपा देखासिकि अप्वया वना बिकृत जुयावल । थ:के स्रोत मदुपिन्सं नं बलि बिइगु रहर याना हल । पशुपन्छि लहिना मत:पिन्सं पशुपन्छि न्याना हया जूसा नं स्यायेगु ज्या न्ह्याकल । हिंसाया यायेत याकेत पशुपन्छि न्यायेगु मियेगु जुइवं न्हू कथं या अमानवीय अर्थतन्त्र न्ह्यानावल । राज्यस्तरं व हे अमानवीय अर्थतन्त्रयात ग्वहालि यायेगु ज्याय् तिब: बिया हल । मोहनी नख: या पशुबलि मेबलय् सिबय् यक्व पशुपन्छि स्याना न्यायेकिइगु नख: नेवा:या मोहनी नख: नं ख: । मोहनीया स्वन्हु अष्टमी, नवमी व दशमी कुन्हु थ:थ: चलन कथं थी थी पशुपन्छि स्यायेगु ज्या नेवा:तसें याइ । थौं कन्हय् नेवा:तसें थथे मोहनी नख:बलय् पशुपन्छि स्यायेगु कर्म यात महिषासुर बध, दैत्य बध आदि अनेक खँ दयेका बाखँ धया हल । तर थथे धा:सां तबि, थ्व बाखँ दक्वं लिपा लिपाया आयातीत बाखँ ख: । न्हापा न्हापा नेवा:या मोहनी नख:या स्यायेगु कर्म 'बली' मखु, दैत्य मखु धयागु निष्कर्षय् जि थ्यन । छाय् धका बुलुहुँ कने । नेवा:तसें याइगु पशुपन्छि स्यायेगु कर्म यात 'बलि बिइगु' धाइ मखु । झीगु नेवा: खँग्वलं धायेमाल धा:सा 'बां स्यायेगु' धाइ । न्हापलाक थ्व खँग्व: पुइका: स्वये । 'बां' धयागु गयेगु वा आसन कायेगु पशुपन्छि ख: । अर्थात, थ:गु कर्मय् उपयोग याइगु वा जुइगु पशुपन्छियात बां कथं म्हसिका बियातल । थी थी द्य:या थी थी बां दु । महाद्य:या बां द्वं जुल । गनेय् द्य:या बां तिछुँ जुल । झी नेवा:या जात: च्वकिइ । झी हरेक मनूया बां दु । गुम्ह सल बां, गुम्ह किसि बां, गुम्हं माक: बां, गुम्हं म्हय्‌खा बां । थ्व दक्व बां धा:पिं झीगु जीवनया उपयोगि पशुपन्छि ख:, झी पासा ख: । झीसं 'बां स्यायेगु' धयागु थजा:पिं 'बां' यागु जीवन अन्त्य याना छ्वयेगु ख: । थुथाय् लाक्क नेवा: विश्वासया छगू खँ, शायद यक्वसिनं मस्यू जुइ, खँ छता कने । छम्ह पासाया छेँज: लोकसेवा पास जुल धा:सा बंगलामुखि द्य:यात बां स्यायेगु धका भाकल यानात:गु जुयाच्वन । लोकसेवा पास नं जुल । भाकल कथं बां स्यायेगु पुजा न्यायेकिइगु जुल । तर अबलय् लाक हे इच्छा यानाकथं या 'बां' न्यायेगु मन्त । 'नु द्य:थाय् वनेनु, लँय् हे न्ह्याम्ह जूसा बां छम्ह न्याना स्याये माली का ।' छेँज: या छम्हपाखें थथे प्रस्ताव वल । तर थ्व खँ न्यनेवं ज्याथ:म्ह अजां हतकल । 'धत् । अजा:गु मत्य: ज्या नं यायेगु ला? बां मदु सा पुजा लिज्याइ का । तर लँय् न्याना यंकाम्ह पशु बां जुइमखु । बां धयाम्ह झीसं थ:गु छेँय् लहिना त:म्ह हे जुइमा: । न्याना हये मा:सा नं हया छन्हु चच्छि जक जू सा नं थ:गु छेँय् लहिना तयेमा:। फु सा ४ न्हु लहिना तये मा: । लहिना मत:म्ह पशु नं बां जुइ ला? जुइ मखु । मत्य: मत्य: पाप याये दै मखु स्व:!!' अर्थात, झी नेवा:तसें स्याइगु 'बां' धयाम्ह थ:म्हसिनं लहिनात:म्ह पशुपन्छि हे जुइमा: धयागु खँ अनं लिपा सिल । 'बां स्यायेगु' या अर्थ नं थम्ह लहिना तयाम्ह वा उपयोग याना तयाम्ह पशुपन्छिया जीवन थ:गु हे नितिं अन्त्य यानाछ्वयेगु ख: । अले बां स्यायेत म्व: हायेकिइगु चलन नं झी नेवा:तय्‌के दु । म्व: हायेकिइगु छाय् ख: धका शायद सकसिनं हे स्यू जुइ । स्याये त्यल धका सिइम्ह पशुपन्छियात 'छन्त सिनावने मञ्जूर जू ला?' धका स्वीकृति कायेगु संस्कार ख: हँ । यदि म्व: महाल धा:सा देगलय् यंका: स्यायेत तयार जूसा नं स्याइ मखु । म्व:महाल धका: द्य:या��ाय् हे बरु बां त्व:ता छ्वइ, तर म्व:महाम्ह बां स्याइ हे मखु । थथे आत्मस्वीकृति कायेगु चलन 'बलि' नाप गनं हे उल्लेख मदु । अन्नबलि बिइत अन्नयात न्यनेम्वा:, जलबलि बिइत जलयात न्यनेम्वा:, पुष्पबलि बिइत पुष्पयात न्यनेम्वा:, पशुबलि बिइत पशुयात न्यनेम्वा: । नष्ट जुइगु स्रोतया आत्मनिर्णययात कदर यायेगु शिक्षा वा चेतना बैदिक साहित्यया 'बलिप्रथा' दुने मदुगु जुया गढिमाइ लगायत मेमेथासय् जुइगु 'बलि' या इलय् 'म्व: हायेकेगु ज्या' जुइमखु । 'बां स्यायेगु' या मेगु छगू पक्ष स्यायेधुंकुगु बां यात छेँय् लित हया उपभोग यायेगु ख: । तर 'बलि' जुल धा:सा सीम्ह उपभोग मयासें नष्ट याना उर्जा जक ग्रहण यायेगु ख: । गथे कि गढिमाइया बलि धका सीम्ह पशुपन्छियात लित यंकिइमखु, अन हे नष्ट यानाछ्वइ । व धात्थें 'बलि'दर्शनक कथं परित्यागबादि ज्या जुल । नेवा:तसें याइगु हिंसा कर्म धा:सा बिशुद्ध उपयोगबादि ज्या जुल । बां स्यायेगु ज्या परित्यागबादि ज्या ख हे मखु । अथे ख:सा नेवा:तय्‌गु 'बां स्यायेगु' ज्या यात गथे याना 'बली' धाये फै? फै हे मखु । उपयोगया क्रम स्वयादिसँ - मोहनीया कूछिभ्वय् कुन्हु बां स्याइगु कूलछि च्वना भ्वय् नयेत हे ख: । मोहनीया स्याक्वत्याक्व: कुन्हु थी थी बां स्याइगु नं भ्वय् नयेत हे ख: । चालं कुन्हु आगं पुजाय् बां स्याइगु नं नेवा:तसें परित्याग मयासें उपयोग हे याइ । थी थी कथं नयेत त:ताजि ल्वसा व नसाज्वलं दयेकिइ । नेवा:तसें व द्य:या भिं जुइमा धका बां स्याइगु मखु, द्य: लयेतायेका: थ:त भिं जुइमा धका: बां स्याइगु ख: । अर्थात, झीसं 'बलि' या वास्तविक परिभाषा मालास्वत धा:सा नेवा:तसें मोहनीया इलय् बां स्याइगु कर्म यात 'बलि ख:' धायेगु आधार जिं ला लुइके मफुत । आधार हे मदु । 'बां स्यायेगु' पक्ष वा बिपक्ष लाज्वलं या नसा नयेगु इच्छा व संस्कारया नामं बां स्यायेगु निरन्तरता बियाच्वने न्ह्या:पिन्सं 'पशुबलि बन्द गरौ, मारकाट मुक्त चाड मनाऔ' धयागु अभियान यात मता:पह याना जुइ । खँल्वापु जूथासय् नं 'पशुबलि बिरोध'या स: तइपिं हे सशक्त खने दइ, छाय् धा:सा बिरोधया सलय् 'मानवीयता', 'प्रेम', 'करूणा' थें जा:गु तत्त्वभाव यक्व ब्यक्त जुयाच्वनी । हिंस्रक चरित्र दुपिं धा:सांतबि मनूतसें 'मानवीयता', 'प्रेम', 'करुणा' आदि नकारे याये फै मखु । बैदिक साहित्यय् नं मानवीयता, करुणा, प्रेम व पशुया जीवन रक्षा यायेमा: धयागु शिक्षा बियात:गु जुया 'हि��सा बिरोधि' तर्कयात ग्वहालि जुयाच्वन । हरेक हिंसा वा स्यायेगु कर्म 'बलि' जुइमखु । यदि जुइगु ख:सा झीसं 'बलि'यात पुनर्परिभाषित याये मानी । नेवा:तसें याइगु 'बां स्यायेगु' ज्यायात कया 'पशुबलीको बिरोध गरौं' धाइपिन्सं 'पशुबली' धयागु पशु स्यायेगु ज्या ख: धका थुइका च्वन । मोतरं थक्कर न:पिं, स्लटरहाउसय् स्या:पिं, पशुपन्छि त पशुबलि मजुल धा:सा नेवा:तसें 'बां स्याइगु' जक गथे पशुबली जुल? उपयोगबादि दर्शन कथं पशुहिंसा याना लाज्वलं या ब्यापार न्ह्याना वनीगु अवस्था दत्तले मोहनी नख:या 'बां स्यायेगु' दिकेमाल धयागु स: या औचित्य खनेमदु । 'बां स्यायेगु' धयागु पशुबली मखु, पशुहिंसा ख: । 'बां स्यायेगु' ज्या यात 'बलि' धका 'न्ह्यागु त्याग या:सां धर्म लाइ, छाय् हिंसा याना पशुपन्छि स्यायेगु? खेँ छ्याना ब्यूसा जि हे जिल नि, नैक्या छ्याना ब्यूसा जि हे जिल नि ।' धका धायेगु वास्तबय् नेवा: सभ्यताय् दुहाँ व:गु साँस्कृतिक भ्रष्टाचार ख: । थ:म्ह लहिना तयाम्ह बां यात थ:गु हे उपभोगया नितिं थ:म्हसिनं हे स्यायेगु, व नं सिइम्ह बां या आत्मस्वीकृति कया जक स्यायेगु, जबरजस्ति मस्यायेगु - थ्व हे नेवा: नख: या 'बां स्यायेगु' चलन दुनेया रहस्य ख: । थुलि सुन्दर चलनयात बिकृति घोलेयाना नेवा:तसें गलत यानाच्वन ।\n१ - 'बां स्यायेगु' यात 'पशुबली'या रुप बियेगु गलत ख: ।\n२ - बाखँया दैत्य भा:पा: पशुपन्छि स्यायेगु धका: 'बां स्यायेगु' गलत ख: ।\n३ - 'बां स्यायेगु' नामय् थ:म्ह लहिना मतयापिं पशुपन्छियात धिबाया पावर क्यना न्यानाहया स्यायेगु गलत ख: ।\n४ - 'बां स्यायेगु' धका: थ:म्ह मस्यासें मेपिनिगु ल्हातं स्याकेगु वा सफा याकेगु ज्या नं गलत ख: ।\nथ्व प्यता गलत खँ त्याग यानाछ्व:सा नेवा: तसें याइगु पशुपन्छि हत्या, हिंसा वा मारकाट या स्वरुप गथे जुल जुइ ? न्हापायापिं नेवा:तसें थें थ:पिन्त गाछि गाछि व माक्व माक्व जक स्यायेगु याइ कि ? 'बां स्यायेगु' धयागु थाकु खनी धका दिका: हे छ्वइ कि? ला नयेगु तातुना लहिनातयाम्ह ब्रोइलर खा स्याना नयेगु व 'बां स्यायेगु' धका स्याना नयेगु बराबर हे ख: धका ला नयेगु झन अप्व: जुया वनी कि? थ:म्हं लहिना तयाम्ह बां थ:गु ल्हातं हे स्याना नयेमालीबलय् ला धयागु गुलि दुर्लभ स्रोत ख: धका थुइका: जीवनया महत्व व दर्शनचेतना ध्वाथुइ कि? 'बां स्यायेगु' संस्कृतिइ सुधार मयासें मगा:गु पक्ष त नं दु । विशिष्ट कलाकृतिं जा:गु बाँबाँला:गु देग: व द��य: दयेकेगु हँ, अलय् व हे द्य:यात हि धा: म्हुका: फोहर यायेगु हँ, थ्व छाय् यानातल जिं बाँलाक मथू । थ्व पाय्‌छि मता: । पवित्रताया पर्यायवाचि देग:यात नख:चख:बलय् बधशालाय् हिलाछ्वयेगु चलन वा संस्कार ल्यूने छु रहस्य दु धका झीसं मस्यू नि । कलाकृति व शिल्पया रक्षा यायेत 'बां स्यायेगु' कर्म मेथाय् हे अलग्ग यायेगु कथं सुधार याये फुसा बाँलाइ ला धका: न्ह्याबले नं मतिइ वनाच्वनी । स्याक्वत्याक्व कुन्हु हिं बुला:त:गु देग:या परिसरय् पला: तयेमालीबलय् भावुकतां नुग: मछिना 'हिंसा'या सार्थकता छु ख: ले धका: न्ह्यस: थनाबी । व न्ह्यसलं लित्तुलिइ बलय् 'मजिल मजिल, थथे बां स्यायेगु जि हे मजिल' धका हाले मास्ते वयेका: बिइ । विचा: मयासें मगा:गु खँ वास्तवय् झी पुर्खापिन्सं गुलि खँ वा: चायेका झीगु समाजयात ला नया: जीवन हनीपिं मांसाहारी समाज कथं बिकास याना तल धका: झीसं बिचा याना मस्व: नि । 'बां स्यायेगु' धयागु निर्दयी, बहुलठ्टी वा मूर्ख जुया संस्कृति न्ह्याकाच्वंगु जक पक्का ख हे मखु । झीसं बिचा: यायेमा: कि गब्लें अनिकाल मजुइगु, फालाफाल अन्नबाली सइगु समृद्ध थासय् बिकास जूगु झीगु सभ्यता ख: । शाकाहारी जुया जीवन हनेत छुं नं थाकु मजू । उच्च पहाडि वा हिमाली भेग थें प्राकृतिक बिकटताया हुनिं म्वानाच्वनेत मांसाहारी जुइ बाध्य जुइमा:पिनि ला मनयेक मगा: । झी नेवा:त अथे ख हे मखु । चाहे जुल धा:सा हलिमय् अतिकं कट्टर शाकाहारी (भिगान नं धाइ) जुया म्वायेत नं नेपा:गा:या लकसं बाँलाक हे साथ ब्यू । सच्छिताजि मल्याक अन्न सइगु थाय् ख: झीगु नेपा: देय्, झीगु थाय् बाय् स्वनीग: । थजा:गु सुगम थासय् च्वना नं झी पुर्खापिन्सं छाय् झीत मांसाहारी संस्कृति नाप भ्यलेपुंका ला या थी थी ताजि नसाज्वलं दयेकेगु तौर तरीका स्यना तल? छाय् हरेक नख:चख:बलय् ला मदयेक मगाइ कथं या साँस्कृतिक नियमय् चिना थकल? झीसं बिचा: याना स्वये म्वा:ला? झी पुर्खापिं हिस्रक वा करुणा मदुपिं पशुवत बिचार याइपिं जुया 'बां स्यायेगु' नियम दयेका थकुगु धायेत नं छुं आधार मदु । थ:गु देशय् हन्ता: (आक्रमण) याना राजपात लुतेयायेत व:म्ह शत्रु सेनायात युद्धबन्दि दयेका: नं स्यायेमत्य: धका: करुणाभाव तइपिं झी हे पुर्खा ख: । दयामाया, दान धर्म, उपकार या ज्याय् झी नेवा:त न्ह्यज्या: धयागु खँ झीगु दान यायेगु कर्मं जायाच्वंगु संस्कारं हे क्यं । सम्राट अशोकया म्ह्याय् चारुमति थ:���े वया अहिंसा व करुणाया शिक्षा बिया सम्यक बुद्धि दयेका त:गु झीगु समाजं ला नयेगु लोभ तया शाकाहारी मजूगु धायेगु नं आधार मदु । मांसाहारी मजुसें शाकाहारी जुयाच्वनेम्वा:गु थुलिमछि प्राकृतिक, सामाजिक, आर्थिक, साँस्कृतिक, बौद्धिक चेतना व सीप दयेक दयेक नं छाय् नेवा: समाजं 'बां स्यायेगु' मांसाहारी संस्कृति कयेच्याना च्वन जुइ ? छाय् द्वलंद्व: दँ तक थजागु परम्परा न्ह्याका: यने फत जुइ ? बां स्यायेगु, ला नयेगु धयागु नकारात्मकताया जननि वा द्वलंद्वः दँ पुलाँगु जंगलि यूगया अवशेष धात्थें जूसा थजाःगु चलन सभ्य सुसंस्कृत धाइगु झीगु समाजय् थौंतक ल्यना मच्वन खै । छाय् ल्यनाच्वन जक सिइके फुसा नं यक्व ज्यालगे जुइ । 'बां स्यायेगु' परम्परा पाय्‌छि जू वा मजू धका न्यकू ल्वाका: जुइ न्ह्य: झीसं थजागु पक्षय् दुवाला स्वये म्वा:ला? करपिनिगु हा:हा:लय् 'पशुबली' धायेवं झीगु 'बां स्यायेगु' कर्म 'पशुबली' हे जुइ ला? थ्व न्ह्यस:या लिस: छक्व: माला स्वये नु ।\nDisclaimer: The views and opinions expressed in this article are those of the author.\nPosted by raj shrestha at 12:27 PM\nEmail ThisBlogThis!Share to TwitterShare to FacebookShare to Pinterest\nLabels: Articles in Nepalbhasa Language, Guest Article, Roshan Shrestha's Article\nNo comments:\nPost a Comment\nNewer Post Older Post Home\nSubscribe to: Post Comments (Atom)\nMy Self Sketch\n(Sketch : An unknown artist, who earns living by drawing sketches, drew me in the street of Newroad, Kathmandu some day in the July of 2007. I paid him Rs. 25 for this sketch. ). About me : I am Raj Shrestha, a freelance writer. राज श्रेष्ठ 9 वर्षदेखि लेख्दै आइरहेका छन् । भ्रमण र स्वतन्त्र लेखन औधि मन पराउँछन् । आफ्नो लेखनलाई भेदभाव शोषण र अन्याय विरुद्धको विद्रोह हो भन्ने ठान्छन् । र विश्वबन्धुत्वमा आधारित समतामूलक समाज र कल्याणकारी राज्यको सपना देख्छन् । राजलाई इन्टरनेटमा http:\/\/rajshrestha2002.wordpress.com or http:\/\/rajshrestha2002.com.np मा भेटन सक्नुहुनेछ वा rajshrestha2002@hotmail.com मा इमेल गर्न सक्नुहुनेछ । आफुलाई मन पराउने र आफुले मन पराएका सबैसँग फेसबुकमा (www.facebook.com\/rajshrestha2002) भेटन राज सँधै तत्पर रहन्छन् ।\nLabels\nArticles in English Language (46)\nArticles in Hindi Language (7)\nArticles in Nepalbhasa Language (57)\nArticles in Nepali Language (124)\nAudio Recordings of Lahana A Nepalbhasa Radio Program of Ujyalo 90 Network (13)\nAudio Recordings of Nepalmandal Daboo of Metro FM 94.6 (156)\nAudio Recordings of Newah Paasa of Keeps FM 98.3 (1)\nBal Gopal Shrestha (1)\nBulbul (1)\nebooks (3)\nGuest Article (2)\nKirtipur Sandesh E-Paper (1)\nMiscellaneous (11)\nNepal Sambat and Shankhadhar (22)\nNewa: Sa: Internet Radio (2)\nPakistani TV Drama of PTV-Home (6)\nPhoto Essays (66)\nPrakash Sayami (2)\nRoshan Shrestha's Article (2)\nSlide Shows (5)\nVideo (14)\nBlog Archive\nBlog Archive October 2022 (1) August 2022 (1) February 2022 (1) January 2022 (4) June 2021 (4) March 2021 (1) December 2020 (1) August 2020 (4) June 2020 (1) May 2020 (2) April 2020 (3) March 2020 (4) January 2020 (1) November 2019 (1) October 2019 (1) June 2019 (5) June 2018 (1) May 2018 (1) December 2017 (2) October 2017 (1) September 2017 (3) April 2017 (1) January 2017 (1) December 2016 (1) April 2016 (1) March 2016 (1) January 2016 (3) December 2015 (2) November 2015 (2) September 2015 (5) August 2015 (4) July 2015 (1) June 2015 (1) May 2015 (1) April 2015 (1) March 2015 (1) January 2015 (7) December 2014 (5) November 2014 (9) October 2014 (2) September 2014 (2) August 2014 (24) July 2014 (1) June 2014 (17) May 2014 (6) April 2014 (3) March 2014 (15) February 2014 (7) January 2014 (4) December 2013 (13) November 2013 (20) October 2013 (3) September 2013 (4) August 2013 (3) July 2013 (3) June 2013 (11) May 2013 (9) April 2013 (10) March 2013 (8) February 2013 (14) January 2013 (35) December 2012 (16) November 2012 (39) October 2012 (56) September 2012 (57) August 2012 (8) July 2012 (47) June 2012 (15) May 2012 (4) February 2012 (1) August 2011 (1) June 2011 (1) May 2011 (1) March 2011 (5) December 2010 (2) September 2010 (3) August 2010 (1) May 2010 (1) April 2010 (2) March 2010 (2) February 2010 (1) December 2009 (3)\nTotal Pageviews\nNepalbhasa Websites\nनेपालभाषा टाइम्स\nडा. तुलाधरयात नेवाः संकिपाकःमिपिंत विभाजित यायेत्यंगु द्वपं\nनेवा: न्यूज : नेपाल भाषाया च्वान्ह्यागु बुखं दबु | Newa News: No.1 Nepalbhasa news portal\nसाढे १४ करोडय् पुनर्निर्माण जुल ज्येष्ठ वर्ण महाविहार\nलहना मिडिया\nkmc-adv\nJheegu\nपूर्व मेयर शाक्यया दाह संस्कार जुल\nNewa FM 106.6\nNepalMandal.com - Nepal Mandal and Nepalbhasa Resources\nनेवा: अनलाइन न्युज | नेवा: अनलाइन न्युज\nMy Blog List\nLAHANA, the Nepalbhasha program of Ujyaalo Radio Network Winner of Chittadhar Sirapa\nLahana with Dr. Nirmal Joshi\nनेवा पत्रकार राष्ट्रिय दबूया अाधिकारिक वेबसाइट\nच्यागू बुँदाया येँ थिमि घोषणापत्र जारी यासें क्वचाल अन्तर्राष्ट्रिय मातृभाषा पत्रकारीता सम्मेलन\nकीर्तिपुर सन्देश साप्ताहिक\njwojalpa\nजि सतः मखु उपन्यासया प्यंगूगु ब्व\nNewa: Sa: Internet Radio\nनेपालभाषा साहित्य व नियात्रा विषययात कया भाजु राजेन मानन्धरजुया बिचा:\nPopular Posts (Last 7 days)\nBiography Of A Communist - Pushpa Lal Shrestha\nBiography Of A Communist Nepal was reeling under the brutal regime of Rana oligarchy for about a century. People were trying to ...\nभाइरसबाट बच्ने आफ्नै ज्ञान के कारणले बिर्सेको?\nडा.रोशन श्रेष्ठ (Source : Roshan Shrestha's Facebook Page) कोरोनाभाइरसको आतंक फैलिएको समयमा हाम्रा पुर्खाहरु यस्तो अवस्थामा के गर्थे ...\nमेरै सामुन्ने जन्मनेछिन् मेरी आमा\nतीर्थबहादुर श्रेष्ठ पक्षको हेरफेरमा यो वर्ष पुरुषोत्तम महिनाले हाम्रो पात्रोमा प्रवेश गरेको हुँदा भदौ महिनामा जन्मेकी मेरी आमा दुर्गालक्ष...\nनेपालभाषा, शिक्षा, महानगरपालिका व नेवाः न्ह्यलुवा\nडा. बालगोपाल श्रेष्ठ source : http:\/\/nepalbhasatimes.com\/2657 ‘द्यःलां द्यः पितिनी’ धाये थें स्वस्वखंक नेवाःतय्स...\nकर पुलीगु नेपालमण्डल व सेनाया ब्यारेक\nकर पुलीगु नेपालमण्डल व सेनाया ब्यारेक डा.रोशन श्रेष्ठ मचाबलय् सेना पुलिसया ख्वा: स्वयेगु धैगु दुर्लभ । ईमित खंकेत कि छुं त:धंगु अपराध जुइमान...\nझुटो प्रचारले सत्य लुक्दैन\nझुटो प्रचारले सत्य लुक्दैन - डा.रोशन श्रेष्ठ भारतीय विक्रम सम्वत् २०१३ मा म पोखरा जाँदा त्यहाँका मान्छेहरु मलाई \"नेपाली दाई, नेपाली दाई...\nA Recent view on Nepal Samvat\nA Recent view on Nepal Samvat Dr. Kamal Prakash Malla Dear Readers, I published one of the papers by Dr. Kamal Prakash ...\nShahid Dharma Bhakta Mathema\nDharma Bhakta Mathema was a professional body builder as well as a founding member of Praja Parishad party of Nepal. He introduced moder...\nनेवा: थर\nनेवा: थर डा.रोशन श्रेष्ठ जि पाजु मंगलकृष्ण श्रेष्ठं छन्हु जिके न्यनादिल । ‘नेवार थर कतिवटा छ?\nनेवारलाई हेप्नु मिल्छ तर नेवा संस्कृतिलाई र सभ्यतालाई अपमान गर्न मिल्दैन ।\n\"नेवारलाई हेप्नु मिल्छ तर नेवा संस्कृतिलाई र सभ्यतालाई अपमान गर्न मिल्दैन । \" - प्रकाश सायमि १. हालै एकजना नाम थाह नभएका कमेडिय...","num_words":6081,"character_repetition_ratio":0.044,"word_repetition_ratio":0.041,"special_characters_ratio":0.411,"stopwords_ratio":0.006,"flagged_words_ratio":0.0,"lang_id_score":0.999,"perplexity_score":58527.6,"cluster_detection":-1}
+{"text":"मञ्जुश्री ऐतिहासिक पात्र मखु । बुद्धधर्मदुने स्वगू सम्प्रदायमध्ये महायानया विकास नापनाप सृजना जूम्ह आध्यात्मिक काल्पनिक पात्र खः । गुम्हेसित बुद्धधर्मय् ला, हि, क्वँय्या पात्र मखुसे ज्ञानकायया रुपय् कयातःगु खः । त्रिकालया फुक्क बुद्धपिनिगु नुगलय् दैम्ह ज्ञानमूर्ति खः । मञ्जुश्रीयात आदिबुद्ध नं धाइ । दकले न्हापां पिज्वःगु सःया उद्घोष याःम्ह, आखःया जन्मदाता वागीश्वरया रुपय्, धर्मया वीजारोपण याःम्ह धर्मधातुया रुपय् अर्थात् फुक्क ज्ञानया खानी वा स्रोत गुगु फुक्क बुद्ध बोधिसत्वपिनिगु आधारतत्व पंचज्ञान हे मञ्जुश्री खः । मञ्जुश्री हे स्वयम्भू खः । मञ्जुश्री पर्वतय् ब्वनायंगु खँ न्ह्यथनातःगु दु । अथे हे मञ्जुश्रीं ब्वनाहःपिं वरदा व मोक्षदा च्वंगु थाय् धिनाच्व व फुलंच्वयात नं सांस्कृतिक थाय् दय्काः मेलाकथं वनेगु यानाः वयाच्वंगु दु ।\nमञ्जुश्रीया धारणा\nमञ्जुश्रीबारे विद्वान्पिनिगु थीथी धापू दु । इतिहासकार भुवनलाल प्रधानया धापूकथं मञ्जुश्री त्रेता युगय् नेपालय् वःम्ह बोधिसत्व मखु, चिनीया नं मखु, अलौकिक शक्ति दुम्ह द्यः नं मखु । ई.सं.या न्हापांगु शदीया दुने जन्म जूम्ह भारतया छम्ह साधारण भिक्षु खः । निगूगु शदीइ मञ्जुश्री महायान सम्प्रदायया गुरु जुल । निगूगु शदीइ महायान दर्शनया प्रवर्तक भिक्षु नार्गाजुन मञ्जुश्रीया शिष्य खः । मञ्जुश्रीया पालय् महायान बुद्धधर्मया प्रचार प्रसार जुल । मञ्जुश्री खुसिया सिथंसिथं नेपाल व चीनया सीमाना हिमाल पर्वत शिखर थ्यन । तज्जागु खुसि मछ्यूसे गबलें नेपाः गबलें तिब्वतया लागा जुयाः पश्चिमया पूर्व १ नम्बर तातोपानी थ्यंकल । अनं वय्गु झ्वलय् ल्हासापाकु ससुमाजु जुयाः नेपाः वल । थुकियात हे न्हापायापिं भ���गोलिक ज्ञान मदुपिन्सं मञ्जुश्रीयात चीनपाखें वःगु धैगु विश्वास थनाः बिल । नेपाःदुने महायान प्रचार याःम्ह न्हापांम्ह गुरु मञ्जुश्री खः । चिनीया सरकारं आःतक मञ्जुश्रीयात चीनीया खः धैगु दाबी याःगु मदुनि । चीनय् मञ्जुश्रीया मूर्ति पाँचौं शदी दय्कूगु खः । मञ्जुश्री चिनीया नां मखु, न त मञ्जुश्री नं त्वःता वंम्ह धर्माकर हे चिनीया नां खः । मेमेपिं चिनीया यात्रीपिनिगु नां धाःसा गथेखः अथे हे जुइगु मञ्जुश्रीया नां जक चिनीया जूसां संस्कृतं ह्यूगु पक्का नं खइमखु । थ्व गलत प्रचार खः (प्रधान, ११३१ःभूमिका) ।\nहडसनं थःगु च्वसइ दक न्हापां चीनं मञ्जुश्री नेपाः वयाः नेपाःगाःया लः पितछ्वय् धुंकाः चीनपाखें हे चीनिया राजकुमार धर्माकर व अनया प्रजापिं ब्वनाः मञ्जुपतन शहर दय्काः शासन न्ह्याकल । उगु इलय् थनया भाषा चीनिया खः (हडसन, १११९ः१०–१५) धकाः न्ह्यथनातःगु दुसा एसेज अन दि लाग्वेज…. सफुतिइ मञ्जुघोष, मञ्जुश्री, मञ्जुनाथ चीन देशं वयाः नेपालय् च्वंवःगु खः । लः जायाच्वंगु थाय्यात पितछ्वयाः चैत्य दय्काः धर्माकरयात जुजु दय्कूगु खः । तर वय्कलं नेपालय् भारतया मनूत वयाः च्वंवःगुयात बः बियातःगु दु । नेपालया बुद्धधर्म भारतं वःगु खः । वयां लिपा तिब्वत व चीन वंगु खः । नेपाःया महायान बौद्ध ग्रन्थत फुक्क धैथें संस्कृत भाषां च्वयातःगु खः । वयकलं मञ्जुश्रीं लः पितछ्वयाः बस्ती दय्कूगु खँय् थःगु शंका न्ह्यथनादीगु खनेदु (हडसन, १९७१ः६२) ।\nयज्ञमानपतिया चर्यागीत च्वसुइ मञ्जश्रीया ईब्यः शाक्यमुनि तथागत स्वया खुसःदं लिपा धकाः कालचक्रतन्त्र निर्माणकालया खँ च्वय्गु झ्वलय् च्वयातःगु दु । थुकथं ई.सं. ५७ पाखे मञ्जुश्रीया ईब्यः जूगु न्ह्यथना भुवनलालया धापू नाप ज्वःलाकूगु खनेदु (वज्राचार्य, १११९ः२०३) ।\nमञ्जुश्री मूलकल्पय् मञ्जुश्रीयात गौतम बुद्धया चेलाया रुपय् न्ह्यथनातःगु दु । उकिं महायानी ग्रन्थय् धयातःगु मञ्जुश्रीया प्रसंग क्वातु मजू । मञ्जुश्री बोधिसत्वया सृजना महायान विचारधाराअन्तर्गत ध्यानीबुद्ध, बोधिसत्वया कल्पना न्हापांगु शदीनिसें प्यगूगु शदीया दुने जूगु खः । त्रेतायुगया मञ्जुश्री बोधिसत्वपाखें बुद्धधर्मया प्रचार जूगु धैगु धार्मिक भावनाजक खः । थ्वहे झ्वलय् रिस डाभिड्सया तर्ककथं शाक्यमुनि बुद्धया परिनिर्वाणया ४५० दँ लिपा भारतया भिक्षु गुम्हेसिनं सद्धर्मपुण्डरीक सफू च्वल । उम्ह भिक्षु लिपा महायान बुद्धधर्मया प्रचार याःगुलिं बोधिसत्वया रुपय् नेपालय् थाय् ब्यूगु खँ न्ह्यथनातःगु दु । उम्ह हे भिक्षुया मूति चीनया उताइसाङ्गय् तय्धुंकाः नेपाःया जुजु नरेन्द्रदेवया पालय् नेपाल वःपिं चिनीया तीर्थयात्रीपिन्सं जुजुयात मञ्जुश्रीया मूर्ति उपहार ब्यूगु, अथे हे उगु हे इलय् नेपाःया विहारयात नं ब्यूगु खः । उम्ह हे मञ्जुश्री इत्सीङ्ग (ई.सं. ६७१–७३०) लिपा चीनया पंचशीर्ष पर्वतयाम्ह धकाः प्रचार जूगु खः । मञ्जुश्रीयात अलौकीक ब्यक्तिया रुपय् बोधिसत्व ब्वय्गु जूवंगु खः । गथे मैत्रीयनाथयात मैत्रीयबुद्धया रुपय्, दीपंकर श्रीज्ञानयात दीपंकरबुद्धया रुपय् ब्वःथें उम्ह हे भिक्षुयात मञ्जुश्री बोधिसत्व, चीनदेसं वःम्ह धकाः महिमा ब्वय्त घटना स्वाःगु जक खः धकाः ऐतिहासिक पात्रयात अलौकिक पात्रकथं कल्पना यानाः लिपा सत्यथें जूवंगु खः । आठौं शदी वयाः नेपाःया बौद्ध विद्घान्पिं बज्रवोधि, अमोघवज्र, प्रज्ञापिं मञ्जुश्री दर्शन याय्त चीन वंगु खः गुकिं आठौं शदी हे उताईसाङ्ग मञ्जुश्रीया जन्मस्थलकथं चर्चित जूगु खः (प्रधान, २०५४ः९०) ।\nस्वयम्भूपुराणय् न्ह्यथनातःकथं विक्रमशील महाविहारया गुरु धर्मश्रीमित्रं अ आ इ ई… झिंनिगः आखःया अर्थ कनेमफुगुलिं गुरु मञ्जुश्रीयाके न्यनेगु लागि चीन वनेत वःगु इलय् नेपालय् नापलानाः उकिया अर्थ कनाः छ्वःगु न्ह्यथनातःगु दु । थ्व ई धैगु विक्रमशील महाविहार दुगु इलय्या खँ जुगुलिं नवौं शदीया खँ जुल । उगु धारणाकथं मञ्जुश्री नवौं शदीयाम्ह जुल ।\nनेपाःया पुराणय् थें हे गोश्रृंग ब्याकरण दु । लखं जायाच्वंगु खोटान उपत्यका भूमिइ शाक्यमुनि बुद्ध वयाः भविष्यवाणी याःगु, बुद्ध सारीपुत्र व वैश्रवणयात उगु लः पितछ्वय्गु उजं ब्यूगु, उजंकथं भिक्षुपिन्सं भालाया ग्वहालिं पश्चिमपट्टि ब्यवस्था यानाः दह दय्कूगु नापं उगु दहया प्राणीपिन्त उत्तरपाखें सो रिसन पो पहाडय् तल । लिपा उगु थासय् चैत्य खनेदत । उगु हे थासय् मञ्जुश्री वयाः आशिर्वाद ब्यूगु खँ न्ह्यथनातःगु दु । उकिं मञ्जुश्री चीनय् न्हापांनिसें नांजाः धैगु सीदु (वग, १९४८ः३३३–३३९) ।\nदि संस्कृत बुद्धिष्ट लिट्रेचर अफ नेपालय् न्ह्यथनातःकथं अनुपस्तुट छन्दय् च्यागू अध्याय, पाँचहजार श्लोकया स्वयम्भू पुर���णया च्वमि मञ्जुश्री खः । गुम्ह दशौं शदीसिबें न्ह्योयाम्ह खः । मञ्जुश्रीं मञ्जुपतन शहर दय्का प्यखें पःखाः ग्वयाः च्यागू ध्वाका तयाः छचाखेरं सिमा पित । उगु ध्वाखाय् हिरामोती पन्ना बहुमूल्य रत्न नाप अष्टमंगल तल । वयां लिपा धर्माकरयात सःता जुजु पलिस्था यात (मित्र, १८८२ः२४९–२५८) ।\nईशाया झिंन्यागू शताब्दीपाखे संस्कृतभासं लिपिबद्ध जुयाच्वंगु नेवाः बौद्धग्रन्थ गुणकारण्डब्यूह ग्रन्थय् बोधिचर्याबतार, नामसंगिति, उपोषधब्रत व मेमेगु विषयवस्तुत नं स्रोतकथं दुथ्यायकातःगु दु । थुगु ग्रन्थय् मञ्जुश्रीयात नामसंगिती ग्रन्थय् वियातःगु उपमा घनोबुद्ध च्वयातःगु दु । थ्व हे घनोबुद्ध वृहद स्वयम्भू पुराणय् नं दु । थ्व घनोबुद्ध झिंन्यागू शदीइ आदिबुद्धयात छ्यलातःगु खनेदत (डगलस, १११९ः२५१–२६३) ।\nमञ्जुश्रीयात इतिहासय् महाचीनया पंचशीर्ष पर्वतं नेपाः वःम्ह, नेपाःया ७ कोष लम्बाई व ७ कोष चौडाईया नागदहया लः पितछ्वयाः मञ्जुपतननगर दय्कूम्हकथं न्ह्यब्वयातःगु दु । उम्ह मञ्जुश्रीयात चीन व भारतया मखु साँखुया महापुरुष नं धयाः वयाच्वंगु दु । स्वयम्भुया चैत्य दय्का महाचीन लिहाँ वंगु इलय् साँखुया वज्रयोगिनी सिद्ध जुयावन धैगु न्यनेदु । साँखुइ च्वंपिन्सं मञ्जुश्रीयात हे नेमुनि धयाः वयाच्वंगु दु । साँखुइ मञ्जुश्रीयात वज्रयोगिनीया अवतारकथं कयातःगु दु । छाय्धाःसा मञ्जुश्रीं छकः खःगु ल्हाःतं नीलोत्पर ज्वनाः बुद्धया अवतार काःगु बाखं दु । वज्रयोगिनी धर्मगण्डी थाइबले ब्वनीगु सताक्षर नं मञ्जुश्री नं प्रतिपादन याःगु खः । मञ्जुश्रीं थःगु चन्द्रहास खड्ग वज्रयोगिनीयात छाःगुलिं खड्गयोगिनी धाःगु खः (गौतम,२०७०ः७७,७८) ।\nस्वयम्भूयात धर्मधातु वागीश्वर नं धाः स्वयम्भूचैत्य न्हापा हे दय्कातःगु जूसां जिर्णोद्धार याइगु इलय् कलशय् जीव तयाः दय्के सिमधतले कलश पूजा यानाः तइ । वयां लिपा उगु हे थासय् जीवन्यास याःसां धर्मधातु मण्डल व वज्रधातु मण्डल च्वयाः चैत्य दय्केगु याइ । धर्मधातु मण्डलया दथुइ च्वनीम्ह बोधिसत्व मञ्जुश्रीया रुप मञ्जुघोष वोधिसत्व खः । महायानी वज्रयानीपिनिगु चैत्यय् धर्मधातु मण्डल व पंचबुद्धपिं दइ । त्रियोदशभुवन दइ । उगु त्रियोदश भुवनया दुने दैगु यःसिं नं मञ्जुश्रीया स्वरुप झिंनिगः आखः अ आ….अं अः नं झिंस्वगू भुवन कनाच्वनी । थ्व धैगु बोधिसत्वपिन्सं सम्यकसम्बुद्ध जुइत चर्या याइबले थ्यनीगु त्वाथः खः । थ्व झिंनिगः आखः नामसंगीतिया छगू सफू मायाजालाभि संबोधिइ न्ह्यथनातःकथं मञ्जुश्रीया नुगलय् दइ । उकिं थ्व आखः धैगु हे मञ्जुश्री जुल । थ्व हे आखः त्रियोदशभुवन दुनेया यःसिंलय् च्वयाः तैगुलिं चैत्य धैगु हे मञ्जुश्री खः । अथें हे उत्पन्न जूगु ज्योती रुपयात त्वःपुयाः तःगुलिं उगु चैत्ययात आदिबुद्ध नं धाइसा चैत्य हे मञ्जुश्रीया मण्डल व यःसिंलय् दैगुलिं मञ्जुश्रीयात नं आदिबुद्ध धाय्गु याः । स्वयम्भूचैत्ययात आदिबुद्ध स्वयम्भूधर्मधातु वागीश्वर धकाः उकिं धाःगु जुइफु (रोस्पात,१११९ः १२९–१३८) ।\nनामसंगिती ग्रन्थया टिका च्वय्गु ज्या विलासवज्रं ८ औं शताब्दिइ यात । थुगु नामसंगिती मञ्जुश्रीयात ज्ञानकाय, ज्ञान बिइम्ह, तथागतपिनिगु हृदयलय् च्वनीम्ह, न्हापांगु ज्ञान, बुद्धपिनि पूर्खा, स्वयम्भू, आदिबुद्ध, बोधिसत्वपिनि मुख्यम्ह वज्रधर, वज्रसत्वया रुपय् न्ह्यब्वयातःगु दु । ज्ञानया खानी, ज्ञानया जन्मदाता जुगुलिं बुद्धपिन्त जन्म ब्यूम्ह मां प्रज्ञापारमिताया स्वरुपय् न्ह्यब्वयातःगु दु । मञ्जुश्रीयात दशभूमिइ थ्यंम्ह बुद्ध व वहे मञ्जुश्रीया विविध नां हनाः चिनातःगु सफू हे नामसंगिती खः । उकिं नामसंगितीयात मञ्जुश्री नामसंगिती नं धाःगु खः । नेपाःगालय् मञ्जुश्रीया पौराणिकता हे सृजना जूगु दु । नेपाःया चिभाः बहाबहीया न्ह्योने धर्मधातु वागीश्वर मण्डला कियातःगु दु । सुथय् बहाबहीलय् नामसंगिती ब्वनेगु प्रचलन दु । मञ्जुश्रीयात अद्वयज्ञानया रुपय् कयातःगु दु । विलासवज्रं तथागतपिनिगु नुगलय् च्वनीम्ह मञ्जुश्री व मञ्जुश्री बोधिसत्व छम्ह हे जुइफैमखु नं धयादीगु दु (ट्रिब, १०९–१३६) ।\nमञ्जुश्रीयात दर्शनया कथं भूत, वर्तमान व भविष्यया बुद्धपिनिगु नुगलय् च्वनीम्ह, मनू थें ला, क्वँय्, हिया शरीर मखु, प्रज्ञाया प्रतिक बुद्धया ज्ञानकाय रुपय् न्ह्यब्वयातःगु दु । आदिबुद्ध बैलोचन, वज्रसत्व, शाक्यमुनि व मञ्जुश्री छम्ह हे खः । पंचज्ञान व पंचबुद्धया स्वरुप वज्रसत्व हे आदिबुद्ध जुल । आदिबुद्ध वज्रसत्व धयाम्ह ज्ञानमूर्ति खः । ज्ञानमूर्ति धैगु मञ्जुश्री खः । मञ्जुश्री हे पंचबुद्ध, पंचज्ञानया एकात्मक स्वरुप खः । उकिं मञ्जुश्री हे आदिबुद्ध खः धकाः न्ह्यब्वया तःकथं स्वयम्भूयात नं दर्शनया कथं आदिबुद्ध, धर्मधातु वागीश्वर धाःगु खय्फु धैगु अनुमान याय्छिं । थन मञ्जुश्रीयात ऐतिहासिक मनूया रुपय् मखु दार्शनिक पात्रया रुपय् क्यनातःगु दु । स्वयम्भू पुराणय् नं मञ्जुश्रीयात ज्ञानया रुपय् न्ह्यब्वयातःगु दु (वज्राचार्य,२०६८ः भुमिका) ।\nनिष्कर्ष\nमञ्जुश्रीयात बुद्धया ईयाम्ह, शाक्यमुनि बुद्ध जन्म जुइसिबें न्ह्यो विश्वभुबुद्धया पालय् पंचशीर्ष पर्वतपाखें स्वयम्भू दर्शन याय्त नेपाः वःम्ह, बुद्धसिबें ४५० दँ लिपा याम्ह, बुद्धसिबें खुसः दँ लिपायाम्ह, ईसापूर्वया न्हापांगु शदीयाम्ह, ईशाया न्हापायागु शदीयाम्ह, नागार्जुनया गुरु, नवौं शदी नेपालय् धर्मश्रीमित्रं नापलाःम्ह, दशौ शदी स्वयम्भूपुराण च्वःम्हकथं ब्वयातःगु दु । मञ्जुश्री चीनया उताइसाङ्गय् जन्म जूम्ह, भारतया न्हापांगु शदीयाम्ह भिक्षु गुम्हेसिनं थेरवाद त्वःताः लिपा महायान बुद्धधर्मया प्रचार याःम्ह जुगुलिं बोधिसत्वया रुपय् पूजा याःगु खः । उकिं मञ्जुश्रीयात ऐतिहासिक पात्र खः धकाः क्यनेत संगु खनेदु । तर गुणकारण्डब्यूहसूत्र, मञ्जुश्रीमूलकल्प, आर्यनामसंगीति आदि ग्रन्थं मञ्जुश्रीयात अलौकिक, आध्यात्मिक, दार्शनिक पात्रया रुपय् न्ह्यब्वयातःगु दु ।\nनेपालय् वज्रयान बुद्धधर्मया विकास नापनाप ऐतिहासिकतासिबें नं आध्यात्मिकताय् बःबियाः अलौकिक बुद्धपिनिग सृजना जूगु खनेदु । थुपिं अलौकिक बुद्धपिन्त नं एतिहासिकथें च्वंक ग्रन्थत च्वयाः सामाजिक जनजीवन त्वःते हे मफय्क चिनाः बिइगु ज्या याःगु दु । बोधिसत्वया गुण दुपिन्त नं बोधिसत्व हे दय्काः ब्यूगु दु । गथेकि मैत्रयनाथयात मैत्रीयबुद्ध, दीपंकर श्रीज्ञानयात दीपंकरबुद्ध यानाः ब्यूथें मञ्जुश्रीयात नं महायान वजयानपिन्स बोधिसत्वया गुणया आधारय् बोधिसत्व वा द्यःया रुपय् प्रचार प्रसार याःगु जुइमाः । भुवनलाल प्रधानया धापूथें तिब्वतयाम्ह खःसा संस्कृत नां छु जुयाः जुल, चीनय् निगूगु शदीनिसेंतिनि बुद्धधर्मया प्रचार जूगु सीदु। नेपाःगाःया नेवाःतय्सं ल्हाइगु भाय् तिब्वतोवर्मिज–भाषा परिवारनाप मिलेजूगुलिं न्हापां चीनपाखें वल धाय्गु तर्क उगु ईया ऐतिहासिकता मथूगुलिं जुइफु । मखुसा आःतकया इतिहासय् नेपाःगालय् दकले न्हापां च्वंवःपिं मनूत भारतपाखें वःगु जक खनेदु । उकिं मञ्जुश्री ऐतिहासिक मखुसे, ज्ञानया प्रतिक सृजित अलौकिक पात्र जुइमाः ।\nश्रीपञ्चमी ,वसन्त पञ्चमी\nश्रीपञ्चमी , वसन्त पञ्चमी\nडा.चुन्दा वज्राचार्य\nसिल्ला थ्व पञ्चमी अर्थात माघ शुक्ल पञ्चमी कुन्हूया दिँयात श्रीपञ्चमी धका महामञ्जुश्वी सरस्वतीयात पूजा याना हनेगु याना वयाच्वंगु ख: । थ्व कुन्हू महामञ्जुश्वीया थः शक्तिपिं वर्दा व मोक्षदा निम्ह ज्वना: महाचीन निसें स्वयम्भूया महारश्मीयात दर्शन यायेत बिज्यागु ख: । नेपाः गाः दुने मुनाच्वंगु लः चोभाःया पहाड तछ्याना पित व्छया: च्वनेगु वस्ति दयेका व्युगु दिं धका: धायेगु नं याः गुम्ह गुम्हसिन सिल्ला थ्व पञ्चमी कुन्हू सरस्वतीया जन्मदिँ धका नं घायेगु याः । नेपाः गाःयात च्वनेगु थाय्‌ (वस्ति वसे) याःगु जुगुलिं महामञ्जुश्रीयात हे सरस्वती धका धायेगु याना वयाच्यंगु ख: । नेवातयसं महामञ्जुश्री वा सरस्वती द्यःयात ससुद्य: वा ससुमाजु धका धायेगु याना वयाच्वंगु दु । थ्व कुन्हु अर्थात सिल्लाथ्व पञ्चमी कुन्हु खुगू ऋतु मध्यय्‌ ऋतुराज वसन्त ऋतु क्यनीगु दिं जूगुलि याना: वसन्त पञ्चमी धका नं धायेगु चलन दु ।\nश्रीपञ्चमीया महत्व वारे स्वयम्भू पुराणय्‌ बुद्ध वचन धका थुकथं उलेख याना त:गु दु । थ्व कुन्हु सु मनुखं मञ्जुथीया स्तुति यानाः जप, तप, पाठ, पूजा श्रद्धा भक्तियात धाःसा व मनू अज्ञानम्ह जूसां ज्ञानीम्ह जुइ, दरिद्रम्ह जूसां धनि जुया वइ, धका धयातःगु दु । अथेतुं गान्धर्व पुराणय्‌ श्रीपञ्चमी कुन्हु सरस्वती पूजा याना: आख: सयेकेग्‌ सुरु यात धासा ज्ञानी गुणी जुयाः सर्वसिद्धि प्राप्त याइ धकाः च्वयात:गु दु ।\nबौद्ध धर्मावलम्बीपिनि मञ्जुश्री धयाम्ह हे बोधिसत्व खः बोधिसत्व धयाम्ह काल्पनिक व्यक्ति मखु । इतिहासकारपिसं वोधिसत्व धयाम्हसिगु ईं विक्रम सम्बतया सुरु सुरुइ माने याना वयाच्वंगु दु । बुद्धधर्मय्‌ मन्त्रवादया नां घलखय्‌ दकले न्हापां थ्वया नां वई । अथवा मन्त्रविद्याया प्रतिपादन हे थ्वं याःगु धका घाइ । मञ्जुश्री नं सृजनाया:गु “मञ्जुश्री मूल कल्प” धयागु सफू बौद्धसमाजय्‌ तच्वतं चर्चित सफू खः । थ्व सफूतिइ मन्त्र सिद्धिया वारे आपालं खं न्ह्याेब्वयात:गु दु । मञ्जुश्रीयात हे लिपा वना सरस्वती धायेगु जुगु ख: । महामञ्जुश्री वा मञ्जुश्रीयात विद्या सयके सीक्य न्ह्या:पिसं सरस्वती धकाः धायेगु याना वयाच्वंगु दु । नापं मनू स्वयां पाक परिकल्पना याना: द्य:या मूर्ति दयकेगु यात ।\nससुद्यःया मूर्तिया स्थानः\nससुद्यःया मूर्तिया वा तस्वीर छेँय्‌ व्बने कुथिइ , सफू कुथि, बाहा:,बही, चुक निसें मसानय्‌ तक्कनं स्थापना यानात:गु खनेदु । येँ दकले प्रख्यातम्ह ससुद्य: धयाम्ह स्वय्‌म्भूइ पश्चिम देगलय्‌ च्वंगु खः । अन पालि दुगु मन्द: क्वसं नं ससुद्यःया मूर्ति दु । थथे पालि दुगु मन्द:या वारे जनमानसय्‌ थुकथं धायेगु चलन दु। महामञ्जुश्रीया शिक्षार्थीपि मध्यय्‌ सर्वज्ञमित्र धयाम्ह छम्ह दु । उम्ह शिक्षार्थी नेपा: वया: ज्ञान गुणया खँ ल्हाना: प्रचार प्रसार यागु जुल । अथेतुं ज्ञानगुणया खंल्हाना: च्वं थाय्‌ महामञ्जुश्री भ्वाथ:गु लं फिना: सुथां मलाम्ह बृद्धयागु भेषय्‌ वया:शिक्षा ज्ञानया खल्हाना: च्वं थाय्‌ वया: च्वंवल सर्वज्ञमित्रं थ: गुरु धका नाले मछाला:गुरूयात वास्ता मयास्य थ:गु ज्याय्‌ तलिन थें याना च्वन । लिपा ज्ञान गुण का:व:पिं सकलें मनूत लिहां वने घुंकाः जक थ: गुरुयात सम्बोधन या:त । महामञ्जुश्रीया तुति भागि याःवलय्‌ थःगु मिखा निगलं गुरुया पालि त:लय्‌ कुतुं वन । अथे मिखा कुतुं वंगु जूगुलिं हे पालित:लय्‌ मिखा दुगु मन्दःयात ससुद्य: धका हना वयाच्यंगु खः । नापं उगु मिखा दुगु पालि खना: थःपिं न्ह्याक्व हे स:स्यूसां गुरुपिन्त हेला याये मज्यू धयागु लुंमका बीगु कथंया द्य: ख: ।\nछेँ, सफूकुथि, ब्वनेकुथिइ अध्ययन याइपिसं ससुद्यःयात आराधना यानाः व्वनेगुलिइ एकचित याना ज्ञानगुण खँ सयेका काइ धका: ससुद्य: तयेगु याइगु खः । अथेतुं छेँ पिने जवं खवं ग्वाखं दयेका गणेद्य: व ससुद्य:या मूर्ति तयेगु धयागु छेँ दुहां पिहां जुइबलय्‌ संयम जुइमा वा न्ह्या:गु ज्या याःसां सुथां लाेयमाः, मंगलमय् जुइमा: धका: गणेद्यः अले ज्ञान, विवेक, दया स:स्युम्ह जुइमा: धकाः ससुद्यःया मूर्ति स्थापना याइगु ख: । सरस्वतिं छेँया ज:पिं फुकंसित स:स्यूपिं वुद्धिमान याना विइमा धका: ख:। छेँ , सफुकुथि व्वनेकृथिइ अध्ययन याइपिसं ससुद्य:यात आराधना यानाः व्वनेगुलिइ एकचित याना ज्ञानगुण खँ सयेका काइ धका: ससुद्य: तयेगु याइगु खः । अथेंतुं छेँ पिने जवं खवं ग्वाखं दयेका गणेद्य: व ससुद्य:या मूर्ति तयेगु धयागु छेँ दुहाँ पिहां जुइबलय्‌ संयम जुइमा वा न्ह्या:गु ज्या याःसां सुथां लायेमा:, मंगलमय्‌ जुइमा: धकाः गणेद्य: अले ज्ञान, विवेक, दया स:स्युम्ह जुइमाः धक���ः ससूद्य:या मूर्ति स्थापना याइगु ख: । सरस्वति छेँया ज:पिं फुकंसित स:स्यूपिं वुद्धिमान याना बिइमा धका: खः ।\nझिंस्वंगु शताब्दी पाखे निसें मनू उइगु थाय्‌ मसान मसानय्‌ नं ससुद्य:या मूर्ति तयेगु जुगु खनेदु । अथे ससुद्य:या मूर्ति दुगु थासय्‌ गणेद्य:या मूर्ति नं दु । थन थाय्‌ लाक मसानय्‌ ससुद्य: छाय्‌ तल धयागु खँ छगू ‌ ऐतिहासिक घटना न्ह्योब्बयेगु उपयुक्त खना । रणबहादुर शाहया य:म्ह रानी कान्तिमती विरामी जुयाः च्वंबलय्‌ स:स्यूपिं वैद्य क्यना: नं रोग क्वमला: लिपा उम्ह रानी स्वर्गे जुवलय्‌ याःगु थी थी उपद्रह मध्यय्‌ गिद्ध अपसगुनपिं प्राणी धका: खंक्व गिद्ध स्यायेगु हुकुम जुल । स्यानाह:पिं गिद्ध दक्व जाउलाख्यलय्‌ छथातुं तया: उना व्छल । लिपा उना ब्छ:गु थासय्‌ मचातय्त भूतं ज्वनी धका: अन तान्त्रिकतय्‌सं ससुद्य:या स्थापना याना बिल (त्रिरत्नसौन्दर्यगाया) । थुकथं ससुद्य:यात तान्त्रिक द्य: कथं नं माने यायेगु याना वयाच्वंगु दु । ससुद्य:यात भूततय्त नाश याइम्ह कथं नं माने याय्गु या:(हाम्रो चाडपर्ब )\nनेवातय्‌ ससुद्य:या पूजा:\nनेवातय्‌ विशेष याना आखः ब्वनाच्वंपिं मचातय्‌ न्हिन्हिं धयाथें ससुद्य:या श्लोक व्वना: पुजा याना: नुग: कायेगु चलन दु । तर थौंकन्हय्‌ ब्वनेमा:पिं मचातय्‌सं थथेया:गु खने मदये धुंकल । स्कूल वनीपिं व गनं ब्वनेकुथि ब्वनीपिं बिद्यार्थीपिसं ससुद्य: पूजा याना भागियायेगु न्हापा जू । तर थौँकन्हें श्रीपञ्चमी कुन्हू छन्हू धाःसा ससुद्य:यात पूजा यायेगु चलन दु । थ्वबलय्‌ थाय्‌ थासय्‌ च्वंपिं ससुद्य:या थाय्‌ द्य:पूजा या:वनेगुया नाप नाप छेँ त्वालय्‌ च्वंपिं ससुद्य: पूजा यायेगु नं चलन दु।\nससुद्य: अमय द्यःजूगुलिं अमयपूजा तयेगु याई । ससुद्य: पूजा याइबलय्‌ विशेष याना पूजा सामानया नापनापं कपाय्‌ तया: द्य: पूजा याना: कपाय्‌ निला ससुद्य: यात हे क्वखायेकेगु चलन दु । ससुद्य: पूजा याये सिधल धायेवं थःगु नुगलय्‌ ससुद्य: वासं च्वं वयेमाः घका ससुद्याःया नुग: थिया थः थःगु नुगः थिया आराधना याइगु खः । छु हे मनस्य न्हापां ससुद्य:या कि नयेगु घका न्यागः जाकि वां मथीक नुना व्छ्येगु चलन दु।","num_words":3948,"character_repetition_ratio":0.062,"word_repetition_ratio":0.016,"special_characters_ratio":0.366,"stopwords_ratio":0.01,"flagged_words_ratio":0.0,"lang_id_score":0.998,"perplexity_score":62631.5,"cluster_detection":-1}
+{"text":"थ्‍व वेबसाइतय्‌ फुक्‍क सफू छ्‌यलेगु निंतिं सितिकं दु अले थ्‍व अधिकार © 2003 - 2024 Bible for Children Inc.","num_words":32,"character_repetition_ratio":0.0,"word_repetition_ratio":0.0,"special_characters_ratio":0.368,"stopwords_ratio":0.062,"flagged_words_ratio":0.0,"lang_id_score":0.998,"perplexity_score":85521.2,"cluster_detection":-1}
+{"text":"चंद्रपूर तालुका | वरोरा तालुका | भद्रावती तालुका | चिमूर तालुका | नागभीड तालुका | ब्रह्मपुरी तालुका | सिंदेवाही तालुका | मूल तालुका | गोंडपिपरी तालुका | पोंभुर्णा तालुका | सावली तालुका | राजुरा तालुका | कोरपना तालुका | जिवती तालुका | बल्लारपूर तालुका","num_words":60,"character_repetition_ratio":0.183,"word_repetition_ratio":0.0,"special_characters_ratio":0.444,"stopwords_ratio":0.0,"flagged_words_ratio":0.0,"lang_id_score":0.429,"perplexity_score":136079.8,"cluster_detection":-1}
+{"text":"पनवेल तालुका | पेण तालुका | कर्जत तालुका | खालापूर तालुका | उरण तालुका | अलिबाग तालुका | सुधागड तालुका | माणगाव तालुका | रोहा तालुका | मुरूड तालुका | श्रीवर्धन तालुका | म्हसळा तालुका | महाड तालुका | पोलादपूर तालुका | तळा तालुका","num_words":60,"character_repetition_ratio":0.151,"word_repetition_ratio":0.0,"special_characters_ratio":0.463,"stopwords_ratio":0.0,"flagged_words_ratio":0.0,"lang_id_score":0.532,"perplexity_score":168506.8,"cluster_detection":-1}
+{"text":"बन्दिपुर (अंग्रेजी:Bandipur), नेपा:यागु गण्डकी अञ्चलया तनहू जिल्लाया छगू गाँ विकास समिति खः। थ्व छगू ऐतिहासिक बजाः व नेवातेगु छगू पुलांगु वस्ती ख। थ्व थाय् नेपाःया राजधानी येँ व पोखराया दथुइ महाभारत श्रृङ्खलाय् ला।\nभूगोल[सम्पादन]\nथ्व थाययागु अक्षांश व देशान्तर खः 27.93° N 84.42° E ।[१]समुद्र सतह स्वया थ्व थाय १०२१ मिटर (३३४९ फुट) च्वे ला। थ्व बजाः येँ स्वया १४३ कि.मी. पश्चिम, पोखरा स्वया ७३ कि.मी. दक्षिण, चितवन स्वया ७० कि.मी. उत्तर व डुम्रे बजार (येँ-पोखरा राजमार्ग)स्वया ८ कि.मी. तापाक्क ला[२]।\nजनसंख्या[सम्पादन]\nनेपायागु दं २००१ यागु जनगणना कथं बन्दिपुर यागु जनसंख्या ११,४१५ खः।[३] थुकिली मिजंत ४८%, व मिसात ५२% दु। थ्व थासे २३५४ खा छेँ दु।\nन्हापा-न्हापा थ्व थासय् गोरखा सेनाय् नांजापिं मगरतेगु बाहुल्य दुगु खने दु [४]। थ्व बजारय् खेँ ब्राह्मण, खेँ क्षत्रि, नेवाः, दमाई, कामी, सार्की, कसाई, मगर व गुरुङ बसोबास यागु खनेदु[५]।\nइतिहास[सम्पादन]\nथ्व बजाः छुं दँ न्ह्य तक्क छगू व्यापारिक केन्द्र जुयाच्वंगु ख । थ्व थासय् दक्ले न्हापा छगू मगर गां पलिस्था जुल। लिपा थन औलो मजुइगु जुलिं ख्वपया नेवाःतेसं भारत व संदेय्‌या दथुइ छगू व्यापारिक केन्द्रया कथं विकशित यात। व्यापार नापं नेवाःतेसं थगु संस्कृति, कला, व धरोहरयात थन हया थ्व थाय्‌यात छगू सांस्कृतिक व भौगोलिक म्हसीका बिल [६] ।\nपृथ्वी नारायण शाहं येँदेय् त्यायेधुंका बनेज्या यायेत स्���निगलं पिने वंपिं नेवातेत १८गु शताब्दीया उत्तर्रार्द्धय् बन्दिपुर बजाःयात उत्तरी पहाड व दक्षिणी मधेश स्वाइगु व्यापारिक नाकाया कथं विकास यागु खने दु [७]। थथे वपिं नेवाःतेसं थःगु परम्परा, कला व संस्कृति कथं बजारय् पगोडा शैलीया छें, तिकिझ्याः, बांलागु खापा आदिको छ्यलाहल[८]।\nबन्दिपुर बजारं राणा शासनया इले विसं (१८४६-१९५१) सिक्क विकास यात [९]। थ्व इले थन सफूधुकू (पुस्तकालय) चायेकिगु आदि ज्या न्ह्यथन। वि सं १९५० लिपा तराईय् औलो उन्मूलन जुइधुंका थ्व बजाःया महत्त्व म्हो जुया वन। साठीया दशकय् तनहुँ जिल्लाया सदरमुकाम दमौलीय् चीकाछ्वल, नापं सन् १९७३य् देकुगु पृथ्वी राजमार्गं नं थ्व बजाःयात मथ्युसें वन[१०]। अतः, थ्व थाय्‌या विकास म्हो जुवन। सदरमुकाम दमौलीइ हे बजाः व बनेज्या वनेधुंका थ्व थाय्‌य् ल्युने लावन। आ वया थ्व थाय् पर्यटनया निंतिं मथं-मथं विकास जुया वयाच्वंगु दु। थ्व थासय् नेवाःतेगु वस्ती व नेवा संस्कृतिया छगू नमुना खने दैगु जुगुलिं थन पर्यटकत आकर्षित जुगु खने दु।\nमौसम[सम्पादन]\nचिकुला[सम्पादन]\nथ्व थासय् चिकुला सेम्टेम्बर-अक्टोबर(मङ्सीर)य् न्ह्यथनि धाःसा जनवरी-फेब्रुवरी (माघ)य् क्वचाइ। थ्व मौसमय् तापक्रम अप्वय् १८-२१ डिग्री निसें म्होय् २-३ डिग्री सेल्सियस तक्क जुइ[११] । थ्व मौसमय् सर्ग चकं जुइगुलिं बांलागु च्वापुगुं प्रस्ट खने दै।\nगृष्म[सम्पादन]\nथ्व थासय् फाल्गुण निसें आषाढ ला तक्क गृष्म मौसम जुइ[१२] । थ्व इले थ्व थासय् तापक्रम अप्वय् ३२-३३ डिग्री निसें म्होय् १२-१३ डिग्री सेल्सियस तक्क जुइ[१३]।\nवा[सम्पादन]\nआषाढ ला निसें न्ह्यथनिगु मनसुन वा भदौ ला तक्क दयाच्वनि।\nअर्थतन्त्र[सम्पादन]\nथ्व बजाः तनहुंया मू थाय् मजुइ धुंका आ यागु इले पर्यटनया निंतिं नांजा। थन आपालं निगु कथंया पर्यटन खने दु-\nप्राकृतिक पर्यटन\nसांस्कृतिक पर्यटन\nप्राकृतिक पर्यटन[सम्पादन]\nथ्व बजारं च्वापुगुंतेगु प्राकृतिक दृश्यावलोकन यायेछिं। थ्व थासं अन्नपुर्ण हिमाल श्रृंखला नापं धवलागिरी, मनास्लु व लाङ्गटाङया च्वापुगुंत खने दु[१४]। नापं थ्व थासं मर्स्याङ्गदी स्वनिगः वनेछिं।\nसांस्कृतिक पर्यटन[सम्पादन]\nथ्व थाय् नेवाः संस्कृतिया निंतिं नांजा। नेपालमण्डल स्वया पिने नेवातेगु संस्कृति थन खने दु। थ्व थासय् नेवाः बस्ती, नेवा लाखे प्याखं नापं मेमेगु नेव��� संस्कृतिया झलकत खनेदु।\nयातायात[सम्पादन]\nबन्दिपुर थ्यनिगु पक्की लं दु। थ्व लं येँ व पोखरा स्वाइगु राजमार्गया दथुइ लागु डुम्रे बजाः जुया वनेमा[१५]। थ्व थासय् थ्यनिगु लं थ्व कथं दु-\nपुलांगु लं[सम्पादन]\nथ्व बजारय् न्यासेवना मनोरञ्जन कायेत डुम्रेबजारं २ घौ उकालो गया बन्दिपुरया तिनख्यले थ्यने फै[१६]। तिनख्यलं बन्दिपुर बजाः थ्यनेयात ५ मिनेट मा[१७]।\nसिद्ध गुफाया लं[सम्पादन]\nप्राकृतिक दृश्य स्वया वनेत विमलनगरं सिद्ध गुफा जुया बन्दिपुर थ्यनिगु मेगु छगू लं दु। सिद्ध गुफा एशियाया दक्ले तधंगु गुफाय् छगू ख। थ्व लं जुया १ व १\/२ घौइ बन्दिपुर बजाः थ्यने छिं[१८]।\nलिधंसा[सम्पादन]\n↑ Bandipur. Falling Rain Genomics, Inc. मार्च १०, ई सं २००७ कथं।\n↑ https:\/\/web.archive.org\/web\/20080828001024\/http:\/\/www.bandipurtourism.com\/np\/about_bandipur.php\n↑ नेपा: जनगणना २००१. मार्च १०, ई सं २००७ कथं।\n↑ https:\/\/web.archive.org\/web\/20080828001024\/http:\/\/www.bandipurtourism.com\/np\/about_bandipur.php\n↑ https:\/\/web.archive.org\/web\/20080828001024\/http:\/\/www.bandipurtourism.com\/np\/about_bandipur.php\n↑ https:\/\/web.archive.org\/web\/20080828001024\/http:\/\/www.bandipurtourism.com\/np\/about_bandipur.php\n↑ An Ethnohistorical Study of Bandipur\n↑ https:\/\/web.archive.org\/web\/20080828001024\/http:\/\/www.bandipurtourism.com\/np\/about_bandipur.php\n↑ https:\/\/web.archive.org\/web\/20080828001024\/http:\/\/www.bandipurtourism.com\/np\/about_bandipur.php\n↑ https:\/\/web.archive.org\/web\/20080828001024\/http:\/\/www.bandipurtourism.com\/np\/about_bandipur.php\n↑ https:\/\/web.archive.org\/web\/20080828001024\/http:\/\/www.bandipurtourism.com\/np\/about_bandipur.php\n↑ https:\/\/web.archive.org\/web\/20080828001024\/http:\/\/www.bandipurtourism.com\/np\/about_bandipur.php\n↑ https:\/\/web.archive.org\/web\/20080828001024\/http:\/\/www.bandipurtourism.com\/np\/about_bandipur.php\n↑ https:\/\/web.archive.org\/web\/20080828001024\/http:\/\/www.bandipurtourism.com\/np\/about_bandipur.php\n↑ https:\/\/web.archive.org\/web\/20080828001024\/http:\/\/www.bandipurtourism.com\/np\/about_bandipur.php\n↑ https:\/\/web.archive.org\/web\/20080828001024\/http:\/\/www.bandipurtourism.com\/np\/about_bandipur.php\n↑ https:\/\/web.archive.org\/web\/20080828001024\/http:\/\/www.bandipurtourism.com\/np\/about_bandipur.php\n↑ https:\/\/web.archive.org\/web\/20080828001024\/http:\/\/www.bandipurtourism.com\/np\/about_bandipur.php\nTemplate:गण्डकीयागु-थाय-जगच्वसु\nविकिमिडिया मंका य् थ्व विषय नाप स्वापु दुगु मिडिया दु: Bandipur\nRetrieved from \"https:\/\/new.wikipedia.org\/w\/index.php?title=बन्दिपुर&oldid=856318\"\nपुचतः:\nPages with broken file links\nगण्डकीयागु थाय\nThis page was last edited on २८ सेप्टेम्बर २०२२, at ०४:४२.\nText is available under the Creative Commons Attribution-ShareAlike License; additional terms may apply. See Terms of Use for details.","num_words":1274,"character_repetition_ratio":0.164,"word_repetition_ratio":0.243,"special_characters_ratio":0.362,"stopwords_ratio":0.008,"flagged_words_ratio":0.0,"lang_id_score":1.0,"perplexity_score":11213.1,"cluster_detection":-1}
+{"text":"रथ सालेगु नितिं मंदुपिं मिसापिन्त ब्वति कायेत उपसमितिं इनाप याःगु दुसा चैत्र ११ गते शनिवाः सुथसिया १० ता इलय् रथ सालीपिं मिसापिनिगु बृहत्त भेला हनुमानध्वाखाय् च्वनीगु जानकारी ब्यूगु दु ।\nवइगु चैत्र १५ गतेनिसें १९ गतेतक येँय् जुइगु तःजिगु जनबहाःद्यःया जात्रा न्यायेकेगु नितिं सेतो मच्छिन्द्रनाथ रथजात्रा व्यवस्थापन समितिया मिसा परिचालन उपसमितिं चैत्र १५ गते जमलंनिसें असंतक जनबहाःद्यःया रथ सालाः याः न्यायेकेगु क्वःज्यूगु दु ।\nमिसा परिचालन उपसमितिया कजि नानीहेरा महर्जन व दुजः मिरा श्रेष्ठया उपस्थितिइ म्हिगः बिहिवाः जूगु मुँज्यां थथे मिसापिनिगु पाखें द्यःया रथ सालेगु खँ क्वःछ्यूगु खः ।\nरथ सालेगु नितिं मंदुपिं मिसापिन्त ब्वति कायेत उपसमितिं इनाप याःगु दुसा चैत्र ११ गते शनिवाः सुथसिया १० ता इलय् रथ सालीपिं मिसापिनिगु बृहत्त भेला हनुमानध्वाखाय् च्वनीगु जानकारी ब्यूगु दु ।\nउगु मुँज्यां जनबहाःद्यःया रथजात्राया महत्वया लिसें जात्राय् रथ सालेगु नितिं छ्यलेमाःगु विधियात कया नं जानकारी बिइगु खँ सीदूगु दु ।","num_words":214,"character_repetition_ratio":0.084,"word_repetition_ratio":0.341,"special_characters_ratio":0.336,"stopwords_ratio":0.0,"flagged_words_ratio":0.0,"lang_id_score":0.993,"perplexity_score":101296.9,"cluster_detection":-1}
+{"text":"चामोर्शी तालुका | अहेरी तालुका | आरमोरी तालुका | सिरोंचा तालुका | एटापल्ली तालुका | गडचिरोली तालुका | कोरची तालुका | कुरखेडा तालुका | धानोरा तालुका | देसाईगंज (वडसा) तालुका | भामरागड तालुका | मुलचेरा तालुका","num_words":51,"character_repetition_ratio":0.132,"word_repetition_ratio":0.0,"special_characters_ratio":0.461,"stopwords_ratio":0.0,"flagged_words_ratio":0.0,"lang_id_score":0.837,"perplexity_score":118411.0,"cluster_detection":-1}
+{"text":"अर्जुनी मोरगाव तालुका | आमगाव तालुका | सडक अर्जुनी तालुका | सालेकसा तालुका | गोंदिया तालुका | गोरेगाव तालुका | तिरोडा तालुका | देवरी तालुका","num_words":34,"character_repetition_ratio":0.192,"word_repetition_ratio":0.0,"special_characters_ratio":0.446,"stopwords_ratio":0.0,"flagged_words_ratio":0.0,"lang_id_score":0.505,"perplexity_score":145650.1,"cluster_detection":-1}
+{"text":"बस, ट्याक्सी, माइक्रो, ट्याम्पुइ यात्रुतय्सं ल्वःमंकाः सामान त्वःफिका थकीगु ला सामान्य हे खः । तर यात्रु थः हे त्वःफित धाःसा छु यायेगु ले ? व नं मेमेगु यातायातया साधनय् मखु, हवाइजहाजय् ! थथे जूगु घटना ला गबलें नं न्यने नंगु मदुनि । अझ यात्रु हे त्वःफीगु घटना जुइ नं फइमखु, जू हे जूसां पत्याः नं याये फइमखु ।\nतर एअर क्यानाडाया विमानय् छम्ह यात्रु त्वःफिउगु दु । उडानया इलय् तसकं स्याक्क न्ह्यः वयेका च्वंम्ह विमानया मिसाम्ह यात्रुयात विमान अवतरण यायेधुंकाः नं वयात सुनानं थनेगु कुतः मयाः । क्यानाडाया क्युबेक धइगु थासं टोरन्टोया निंतिं उडान याःगु एअर क्यानाडाया विमानय् उडानया इलय् टिफनी एडम्स नांया यात्रुयात तसकं स्याक्क न्ह्यः वयेवं व विमानय् हे द्यन ।\nएडम्सं थः विमानय् त्वःफिउगु जानकारी वया पासायात फोन यानाः बिल । तर एडम्सया दुर्भाग्य हे धाये माली कि फोन याःगु १ मिनेट दुने हे वयागु मोबाइलया ब्याट्री फुत । विमान दुने खिउँसे च्वंगुलिं वं मोबाइल नं चार्ज याये मखन ।\nतर जब वयात न्ह्यलं चाल, विमानया ‘सिट बेल्ट’ चिना हे तःगु अवस्थाय् लानाच्वन । विमान धाःसा पार्क याना तये धुंकूगु जुयाच्वन ।\nजहाज पार्क यानातःगु विमानस्थलया लागा व विमान दुने थुरुथुरु खाक्क हे ख्वाउँसे च्वं, पिने नं छुं हे खने मदयेक खिउँसे च्वं । थज्याःगु अवस्थाय् एडम्सं थः विमानय् त्वःफिउगु जानकारी वया पासायात फोन यानाः बिल ।\nतर एडम्सया दुर्भाग्य हे धाये माली कि फोन याःगु १ मिनेट दुने हे वयागु मोबाइलया ब्याट्री फुत । विमान दुने खिउँसे च्वंगुलिं वं मोबाइल नं चार्ज याये मखन । अथे खःसां एडम्सया पासां विमानस्थलय् फोन यानाः थः पासा विमान दुने हे अलपत्र जुयाच्वंगु जानकारी बिल । थ्व दथुइ बल्ल बल्ल ककपिटय् तयातःगु छगः टर्च च्याकाः सकसिगुं ध्यान सालेगु कुतः यात, अले विमानं सामान ल्ह्यइपिं कर्मचारीतय्सं वयात खंकल ।\nवयां लगत्तै हे उद्धारया निंतिं वःपिं एअर क्यानाडा कर्मचारीतय्सं एडम्सयात गाडी व होटलया व्यवस्था यायेगु तयारी याःगु खःसा एडम्सं उकियात अस्वीकार यासें फक्व याकनं थःगु हे छेँय् वनेगु इच्छा यात । वंगु जुन ९ कुन्हु जूगु थ्व घटनाया पुष्टि यासें एअर क्यानां थुकियात कयाःछानविन जुयाच्वंगु खँ न्ह्यथंगु दु ।","num_words":476,"character_repetition_ratio":0.054,"word_repetition_ratio":0.154,"special_characters_ratio":0.386,"stopwords_ratio":0.002,"flagged_words_ratio":0.0,"lang_id_score":0.989,"perplexity_score":111970.4,"cluster_detection":-1}
+{"text":"चंद्रपूर तालुका | वरोरा तालुका | भद्रावती तालुका | चिमूर तालुका | नागभीड तालुका | ब्रह्मपुरी तालुका | सिंदेवाही तालुका | मूल तालुका | गोंडपिपरी तालुका | पोंभुर्णा तालुका | सावली तालुका | राजुरा तालुका | कोरपना तालुका | जिवती तालुका | बल्लारपूर तालुका","num_words":60,"character_repetition_ratio":0.183,"word_repetition_ratio":0.0,"special_characters_ratio":0.444,"stopwords_ratio":0.0,"flagged_words_ratio":0.0,"lang_id_score":0.429,"perplexity_score":136079.8,"cluster_detection":-1}
+{"text":"यदि छि गुगुं नं ज्याकुथिइ ज्या यानादीबलय् छितः बीगु तलब स्वयां ज्या अप्वः थें च्वन धाःसा छिं थथे यानादिसँ ।","num_words":26,"character_repetition_ratio":0.0,"word_repetition_ratio":0.0,"special_characters_ratio":0.374,"stopwords_ratio":0.0,"flagged_words_ratio":0.0,"lang_id_score":0.944,"perplexity_score":175554.0,"cluster_detection":-1}
+{"text":"येँ, नेपालमण्डल – भुखाय् ब्वया बुद्ध बूगु थ्व नेपालदेसया छथ्व: जनयात दुख जुया च्वंगु इलय् मेथ्व: पासापिसँ उद्धार याना च्वंगु खना छेँ द���नाव:गु स्वयागु थ्व मिखाय् मव:गु ख्वबि मचायक कुतुँ वल। थ्व ज्याय् भन्तेपिनिगु सक्रियात खनानँ श्रद्धाया स्वाँ मचायक हे झीगु नगले ह्वया च्वन। अले मचायकहे थथे मती वल।\nबुद्धबूगु, वस्पोलँ बोधिज्ञान कै बिज्यागु व दुखान्तया निब्बान सुखावती भुवनय् बिज्यागु थ्व स्वंगु महान संयोग चूलागु पुन्हि – स्वाँया पुन्हि – पेन्हुकुन्हु केनीगु दु। माने ने.सं. ११३५ बछला १६ (बुद्ध संवत २५५९ वैसाख २१ गते \/ 2015 May 4) आ: वैगु सोमवा: कुन्हु ला:। थुकुन्हु न्ह्याबले थेँ दान, सील, भावना धैगु स्वगु पुण्यकार्य यायेगु भिंगु न्हि ख:। भन्ते गुरुमापिन्त दान यायेगु, सील पालन यायेगु व भावना (ध्यान) यायेगु अतिकन त:धंगु न्हि ख:। अयनँ थूसी नेपालय् ब्व:गु भुखाँ आपासित: दुख: जुया च्वंगु इलय् भन्ते गुरुमाँपिसँ दुख जुयाच्वँपिँ नेपा:मितेत अ:खतँ दान यासा गथे जुइ? याय् फुसा अतिकन बानलाइ धका मती व:। अले गथे यायेगुले धायबले :-\nन्ह्याबलें थेंहे सुथ न्हापाँ सील प्रार्थना, बुद्धपुजायानाहे सुरु यायेगु। अयनँ पाकेगु छु धा:सा\n१) भन्तेपिन्त वैगु दान ब्यक्तिगतकथँ मकासे, जाकि जुसा जाकि छगु थलय् दान याकेगु, मरी, धेवा इत्यादी थीथी थलतया दान मुंकेगु।\n२) भन्ते गुरमापिनि भोजन १२ ता न्ह्यव सिधेकेगु।\n३) न्हापाँहे दयेकात:गु परित्राण मण्डपय् बिज्याना विपत जूपिन्त सान्त्वना बियेगु हानँ थुज्व:गु विपत्ति मजुयेमा धका परित्राण पाठ यायेगु। छपु छपु सूत्र सिधया मेगु सूत्र पाठयाये न्ह्यव: छक:पतिकँ चिकिचाहाकलँ “भुखाय् ब्वया विपत जूपिन्त सान्त्वना बियेगु हानँ थुज्व:गु विपत्ति मजुयेमा धका परित्राण पाठ याना च्वनागु” खँ लुमंका बीगु।\n४) ३:०० ता ति जुयेवँ व:गु दान, नसा त्वसा फुक्क मुंका विहारया लिक्क गनँ मापिन्त थ्व नसात्वसा धेवा दान बिया थुगुसीया स्वाँया पुन्हि क्वचायेकेगु।\nथ्व ज्या दानंदान महादान जुइगु जक मखुसे बुद्ध, धम्म व संघ प्रति नेपा:मिनिगु सद्भाव आपा जुया वैगु बिना म्हो जुया वनी मखु। गुलिसिनँ धेवा, सरसामान, नसात्वसा दान विया पुण्य कमाय् याइसा झीसँ छुँभचा “बिचा दान” याना च्वना। थूसी छक: अखतँ दान याना स्वाँया पुन्हि हनेनु। य:सा, छीसाँ थ्व बिचा:या दानँ ज्या कै बिज्याहुँ \/ कै दिसँ।","num_words":547,"character_repetition_ratio":0.047,"word_repetition_ratio":0.048,"special_characters_ratio":0.398,"stopwords_ratio":0.026,"flagged_words_ratio":0.0,"lang_id_score":1.0,"perplexity_score":42825.2,"cluster_detection":-1}
+{"text":"कदकॆल्ल, वीरघट्टम् मण्डल • कं���र, वीरघट्टम् मण्डल • दासुमंत पुरं, वीरघट्टम् मण्डल • नर्सीपुरं, वीरघट्टम् मण्डल • चिनगॊर, वीरघट्टम् मण्डल • पॆद्दूरु, वीरघट्टम् मण्डल • चलिवॆंद्रि, वीरघट्टम् मण्डल • जिरायति गोपालपुरं, वीरघट्टम् मण्डल • बूरुग, वीरघट्टम् मण्डल • नडुकूरु, वीरघट्टम् मण्डल • विक्रंपुरं, वीरघट्टम् मण्डल • नडिमिकॆल्ल, वीरघट्टम् मण्डल • चिट्टिपूडिवलस, वीरघट्टम् मण्डल • किम्मि, वीरघट्टम् मण्डल • कॊट्टुगुमद, वीरघट्टम् मण्डल • वीरघट्टं, वीरघट्टम् मण्डल • कुंबिडि इछ्छापुरं, वीरघट्टम् मण्डल • मोक्षराजपुरं, वीरघट्टम् मण्डल • कत्तुलकविटि, वीरघट्टम् मण्डल • हुस्सेन् पुरं, वीरघट्टम् मण्डल • कॊंच, वीरघट्टम् मण्डल • बॊड्लपाडु, वीरघट्टम् मण्डल • रेगुलपाडु, वीरघट्टम् मण्डल • वी. वॆंकंपेट, वीरघट्टम् मण्डल • चिदिमिदरि सीतारामराजुपेट, वीरघट्टम् मण्डल • चिदिमि, वीरघट्टम् मण्डल • गदगम्म, वीरघट्टम् मण्डल • पालमॆट्ट विजियरामपुरं, वीरघट्टम् मण्डल • तुडि, वीरघट्टम् मण्डल • वंदुव, वीरघट्टम् मण्डल • अदरु, वीरघट्टम् मण्डल • दॆप्पिवलस, वीरघट्टम् मण्डल • चेबिय्यं वलस, वीरघट्टम् मण्डल • बिटिवाड, वीरघट्टम् मण्डल • तॆट्टंगि, वीरघट्टम् मण्डल • कुम्मरिगुंट, वीरघट्टम् मण्डल • पनसनंदिवाड, वीरघट्टम् मण्डल • नीलनगरं, वीरघट्टम् मण्डल • तलवरं, वीरघट्टम् मण्डल\nभाषा[सम्पादन]\nथ्व थासय् छ्यलिगु मू भाय् तेलुगु भाषा ख। तेलुगु बाहेक थन अंग्रेजी, हिन्दी आदि भाय् नं छ्येलिगु खने दु।\nलिधंसा[सम्पादन]\nपिनेया स्वापू[सम्पादन]\nआन्ध्रप्रदेश सरकारया वेबथाय्\nv\nt\ne\nवीरघट्टम् मण्डलया गां\nकदकॆल्ल, वीरघट्टम् मण्डल · कंबर, वीरघट्टम् मण्डल · दासुमंत पुरं, वीरघट्टम् मण्डल · नर्सीपुरं, वीरघट्टम् मण्डल · चिनगॊर, वीरघट्टम् मण्डल · पॆद्दूरु, वीरघट्टम् मण्डल · चलिवॆंद्रि, वीरघट्टम् मण्डल · जिरायति गोपालपुरं, वीरघट्टम् मण्डल · बूरुग, वीरघट्टम् मण्डल · नडुकूरु, वीरघट्टम् मण्डल · विक्रंपुरं, वीरघट्टम् मण्डल · नडिमिकॆल्ल, वीरघट्टम् मण्डल · चिट्टिपूडिवलस, वीरघट्टम् मण्डल · किम्मि, वीरघट्टम् मण्डल · कॊट्टुगुमद, वीरघट्टम् मण्डल · वीरघट्टं, वीरघट्टम् मण्डल · कुंबिडि इछ्छापुरं, वीरघट्टम् मण्डल · मोक्षराजपुरं, वीरघट्टम् मण्डल · कत्तुलकविटि, वीरघट्टम् मण्डल · हुस्सेन् पुरं, वीरघट्टम् मण्डल · कॊंच, वीरघट्टम् ��ण्डल · बॊड्लपाडु, वीरघट्टम् मण्डल · रेगुलपाडु, वीरघट्टम् मण्डल · वी. वॆंकंपेट, वीरघट्टम् मण्डल · चिदिमिदरि सीतारामराजुपेट, वीरघट्टम् मण्डल · चिदिमि, वीरघट्टम् मण्डल · गदगम्म, वीरघट्टम् मण्डल · पालमॆट्ट विजियरामपुरं, वीरघट्टम् मण्डल · तुडि, वीरघट्टम् मण्डल · वंदुव, वीरघट्टम् मण्डल · अदरु, वीरघट्टम् मण्डल · दॆप्पिवलस, वीरघट्टम् मण्डल · चेबिय्यं वलस, वीरघट्टम् मण्डल · बिटिवाड, वीरघट्टम् मण्डल · तॆट्टंगि, वीरघट्टम् मण्डल · कुम्मरिगुंट, वीरघट्टम् मण्डल · पनसनंदिवाड, वीरघट्टम् मण्डल · नीलनगरं, वीरघट्टम् मण्डल · तलवरं, वीरघट्टम् मण्डल\nTemplate:श्रीकाकुलम जिल्लाया मण्डल\nRetrieved from \"https:\/\/new.wikipedia.org\/w\/index.php?title=वीरघट्टम्_मण्डल,_श्रीकाकुलम्_जिल्ला&oldid=785230\"\nपुचतः:\nवीरघट्टम् मण्डल, श्रीकाकुलम् जिल्ला\nवीरघट्टं मण्डल, श्रीकाकुलम जिल्ला\nThis page was last edited on ११ मार्च २०१३, at १६:१३.\nText is available under the Creative Commons Attribution-ShareAlike License; additional terms may apply. See Terms of Use for details.","num_words":593,"character_repetition_ratio":0.363,"word_repetition_ratio":0.729,"special_characters_ratio":0.374,"stopwords_ratio":0.008,"flagged_words_ratio":0.0,"lang_id_score":0.851,"perplexity_score":28689.5,"cluster_detection":-1}
+{"text":"सखे थथे खः कन्हय् लिसे म्वायेगु धयागु अस्थिति खः अले म्वायेगु खँ हे मखु धात्थें ला । थ्वयात अझ स्पष्ट याये थुपिं खँपुत लिसे ।\nछं स्यू मनू यक्व दुःख ज्वनाः म्वाइ । तःता कचिंग व कचवंया ज्या हे मछिंगु भुलिं भुलिं जुया नं म्वाइ । गन व मन्ह्यं अन थःत चानाः, लथ्यानांसां न्ह्यंकि, कन्हय्लय् पलाः तइ व न्ह्यावनां च्वनी । जीवनकाःछीया थुकथंया ब्वाँय्वनाय् आखिर ल्हातय् छता मृत्यु जक लाइगु जूसां न्ह्यावनेगु व म्वायेगु मनूया स्वधर्म खःधकाः कन्हय् लिसे उलि हे सत्तिका च्वनी । तर खः ला थथे ?\nछं धायेफु ला मनूया स्वधर्म धयागु छु ?\nसंघर्ष ? कचिंग, तनाव अले आशा ?\nछु थुपिं त्वःताः मनू किचलय् जक म्वाइगु, निभालं जक खयेकाः ? अथवा मनू तंगु भिडय् थःगु अस्तित्वया थ्व छता ब्वज्या खः ? अस्तित्वया सत्तारुढ खः ? छगू दसि लिसे थ्व खँयात न्ह्याके । मनू थुलिमछि आतङ्कित, सशङ्कित व ग्याफर थन स्वयावं वनेबलय् छं थुइ थ्व गुगुं जीवन मजुल, थुलिमछि घाः उलिमछि स्याः मानो दक्व क्यान्सर ल्वचं ग्रस्त जुइधुंकल यद्यपि कन्हय् हे लुखाखरुइ दनाच्वंगु मृत्युयात छफुति स्वीकार याये म्हा, मिखा तिसिनाच्वंगु दु जि क्यान्सर ल्वचंग्रस्त मखु, मृत्यु ला छता इल्ल विकल्प दथुया विकल्प जक खः ।\nथ्व मनस्थितियात छं छु थुइके ? थौंया मनूया नियति हे जुइधुंकल थ्व । मनूयाके छुं दुसा थौं, म्हिगःया अर्थहीन ल्यंपुल्यं दु व संभावनाविहीन भविष्यया ख्यूं दु। थुपिं स्वप्निल निगू च्व दुने वर्तमान ला बस् ल्हाये हे धुंकूगु थें । ग्व मनू न्यासि वनाच्वंगु थौंया सतकय्, लकसय् व बजारय् ? व ला म्हिग न्यासि वनाच्वन, कन्हय्या सासः ल्हानाच्वन ।\nखयेफु जीवन संघर्ष खः तर थ्व चःति मनुखं छुके हायेकाच्वन? म्हिगःया अस्वीकृतिइ मखुला, कन्हय्या न्ह्यगसय् मखुला ? जुइफु जीवन आशा खः, तर थ्व खिपतय् मनू गनथाय् यग्गानाच्वन, गुखे ब्वयाच्वन । भविष्य वर्तमानया मात्र लिच्वः खः । मनूया थौंया मात्र आशां कन्हय् मात्र व दुने आशा ह्वइसिबें थ्वं पतिंचां सूगु यथार्थयात कन्हय् हया तये फइ मखु। थ्व उपलब्धिहीन श्रृंखला, छ अजू चाइ, सम्मोहनं मनूयात गननं मल्यंकल । छाय्कि कन्हय् छगू सम्मोहन ख, लः फसं मनूयात थुके झुमिं यंकेत गननं मल्यंकल ।\nवं मस्यू थ्व सतकय्\nथुभनं व छाय् ब्वांवनाच्वन ।\nबस् वयात ब्वां वनेमाःगु दु।\nकचिंग, कचवं छाय् ब्वलंकाच्वन,\nमस्यू\nबस् थुकथं ब्वलंका तनावय् वयेमाःगु दु ।\nछं न्यंसा छाय्, व छुं नं धाय्फइगु स्थितिइ दइमखु। थ्व मनूया जीवन खः अले थ्व मनूया दिनचर्या । छन्हु न्हिच्छि ।\nखः जुइ दकलय् अप्वः आत्माया धेंधेंबल्लाः मनूया गर्भ जः खः जुइ मेमेपिनिगु गर्भ सिबें । छाय् धाःसा चेतनायात प्रयोग छम्ह मनुखं जक यायेफु। व मनू धयागु मात्र जीवन जक मखु अ–जीवन नं खः व थ्व निगू च्वःयात स्वाइगु छता महत्व पूर्ण सेतु नं खः । छाय्कि मेपिं जीवन दुने म्वाइ जकसा मनू सि नं फु , सिगु व म्वाइगु या दत्थी यग्गानाच्वने नं फु। छाय्कि मनू दुने विद्रोह दु, विरोध दु, स्वतन्त्रता दु , सभ्यता दु , । मेपिंके ला छता प्रकृतिप्रदत जक दु। छगू इकोसिष्टम । प्रकृति प्रदन, इकोसिष्टमया चाकः दुने ला मनू नं दु अथेसां मनूया थःगु विस्कं प्रकृति प्रदन नं दु, इकोसिष्टम धयागु नं दु। थ्व छता संभावनाया पुसा खः जङ्गल दुने । जङ्गलया झ्वाम्म सिमातय्गु पुचः दुने । सिमा बुयाच्वंगु छं खनाच्वंगु तथ्य खः तर गर्भया जःखः हय्भुंवयाच्वंपि\/च्वनिपिं गुलि आत्मात सिमा जुइफत, जङ्गलया छगू ब्व जुइफत, अले मात्र पुसाया अथाह संभावनाया नियति लिसे जक म्वाय् मालिगु वाध्यताय् गर्भ जःखः धेंधें बल्ला यानाया छु सार दत ? छु मूति लिसे जीवनयात छगू परिभाषा बिइफत ? ��ीवन परिभाषा विहिन जुइबले गर्भ मनूया व्यर्थ जुइ । महान संभावना धकाः मिखा कनेगु थ्व थासय् गुबले जीवन अथें जक म्वाना बि मालि झसूका नं जीवनयात कालान्तर तक्क तियाच्वनि , लिनाच्वनि । अतीतया थ्व हे असंगत न्ह्यो लिसे मनूनं थःत छगू छगू जन्म बियायंकि । न्ह्यलय् जन्म, न्ह्यलय् जीवन व न्ह्यलय् मृत्यु ।\nन्ह्याबले सागाः व हाहू\nमनूया छ्यलि धाय्गु,\nजःखःधाय्गु ।\nछगू फांगः मनूया मातं कोठा धाय्गु,\nछगू खागः मनूया कसि धाय्गु छकूचा पलिः क्वय् ।\nजीवनया थजागु प्रत्येक तगिंनय्\nवाच्योफ्वाच्यो मजूसा गजागु सुचुकुचु दइ ?\nउसुक नवः मदुसा छुकेया नस्वा दइ ?\nपाँय् पाँय् सि धँय् कुसि व चलः मदुसा\nगनं स्वच्छ लः फय् दइ ?\nमनू अले तगिं तगिं कुतुंमवंसे गात ?\nशनैँः शनैँः थःत ल्वमंमकुसे गात ?\nछाय्कि मनूयातला विस्थापित याये धुंकुगु दु सागः, हाहू, फांगः , खागः व सि , धँय्, कुसि व चलः तय्सं ।\nथुमिसं मनुयात मनू हे गन जुइका तइ धकाः ।\nथुमिसं मनूयात विस्थापित यानां त्वति ।\nव विस्थापित मनू, मनू जुइमखु ,\nगुलि नं जुइ\nइमिसं अले थुमित\nख्यायेत कन्हेया तुतां बः काइ ।\nछाय्कि कन्हे,\nल्यंदुपिं इपि मनू तय्गु छगू चि खः,\nछगू घोषणा व याचना ।\nमुक्कं विस्थापित वाचाय्कुपिंला बूगु भापाः याकनं याकनं थःत मनूया आवरणं त्वतका थ्व वस्ती, गां अले शहरं हे पौ पुलावनि । थ्वयात मंदुसा छं स्वश्लाघा धाः वा इमिगु हाकःया नियति । तर धाय्मालि संसार थुलि ग्याफर मखु ,थुलि पुंसत्वबिहिन मखु। थीगु निभालय् धाय्वं गनावनिगु लःफुतिया ल्याखय् ग्याइपि थुलि ग्याइ, सिपिं थुलि सिइ ।\nजुइमागुला वस्ती थजागु चाचां हुयावनेमागु खः । जुइमागुला गां थजागु न्हि न्हि म्हुना वनेमाःगु खः । जुइमागुला शहर थजागु चान्हिं फुनावनेमागु खः । तर गां शहर थजागु छुं नं ला फरक मदु, म्हिगः गथे दु , थौं कन्हे छुं नं ला मपाः , छु नं ला विस्कं मदु। बस्ती थः दुने उलि हे नवः व्हयेकाच्वंगु दु । गाँ थः दुने उलि हे सागाः बांवंका च्वंगु दु अले शहरं उलि हे प्रदुषण व्हलाच्वंगु दु ।\nथुपिं अभूत अस्तव्यस्तता दुने मनू वँय् जूगु खःसा, मनू सिना ब्यूगु खःसा छता स्वाभाविक धकाः सम्वेदना प्वंकेगु खइ द«ष्टा जुया, समस्वर जुया नियतियात द्वपं ब्युवनेगु खइ । तर अजुचायापु , तसकं अजुचायापु मनू स्वां या नस्वा लिसे जक मखु सागाःया नवः लिसे व्हनेत नं उलि हे तयार । संभावनाया अथाह जक मखु कय्कुनाया अनस्तित्व नं याउँक, बिना सम्झौता दय् ! थ्व छु जुल ! मनू गनं रबर जुयाबिलकि अथवा कतांमरि । लाय्कु दुने नं वहे दु , क्वें निपुतिं ना नं वंहे तुयाच्वंगु दु। क्वे नं ना तुल धकाः मनूयात चिधं खंकामच्वना । मनूनं सम्झौता जक यायेफुसा राजदण्ड ज्वना सिंहासनय् फेतुइगु व क्वें निपुतिं धः धः या ना तुया जुइगु उत्थें उत्थें खः । खनेत निगः मिखाय् न्हिनय् हे पित्त थाकातय् मजिल सम्म मिखाला छता ज्याबः भापा नुगलं स्वयेब्यु गुगुनं लू स्वया मनूनं मिखा तिसि मालि मखु। थजु व भौ या न्ह्योने छुं वा इमाः या नापं बखुं ।\nधात्थेला मनूनं सम्झौता यायेमफु । वयागु न्ह्यःने यक्वो दापुत दु गुकें सम्झौताया वया प्रत्येक कुतःयात निर्मम कथं कय्का वयात सम्झौताबिहिन याना छगू ख्यूं धय् सुइत बाध्य याकां त्वति वयात। वयागु अस्वभाविक संस्कार, ल फय् अले भिडयात वं थुलि स्वभाविक खंकि गुगुनं इलय् छुं हुनि वश इमिगु तिरोहित वयात इतमित: कनिः सतह मदुगु फसय् न्यासिवनाच्वनागु भापाः याकनं व मिखा गिलिगिलि याइ, कुतिं न्याइ थःत व जवरदस्ति म्हगस खः धकाः धोषणा याइ । ख्युं या अभ्यस्तताय् जलय् दुस्वय् म्हा । जः लं बिइगु पलख कां व ख्युं पूर्ववत् अस्पस्त ख्यूं सिबें सास्ना थें जः लिसे सम्झौता याये न्ह्याबलें ग्याफर मनू । अले वहे सनातन ख्युं दुनेहे जीवन मनूया ब्वलनि, सिइ, हानं ब्वलनी, हानं सिइ । थ्वयात छचाकः भापा, लुखा खरुइ भूत व पिशाचतदुहां वइ धकाः स्वताक्क तानातःगु प्याकि भापा । भूत व पिशाच छगू मुक्ति । भूत व पिशाच तुं नं पिहाँवया खनेफैगु छगू सर्ग व ख्यः अले सागर । सम्भावित भूत व पिशाच, सुं मदुगु जः लय् ख्याकं त्यु थें त्यु वइगु किचः, छगू सनातन संस्कार अले प्याकिं तानाया सनातन आश्वस्त थ्व निताँ खँ मुक्त जुइत सखे छपु लँ या, छेँया वास्तुकला, भूगोल हे हिलेमानि । मनूनं म्हो नि थ्व लफसय् सखे आ विद्रोह यानाच्वनि मखुत, विरोध थुइका च्वनि मखुत। मनू आ म्वानाच्वंगु यथास्थितियात आ छगू भ्वखाचँ, थ्व वस्ती गां अले शहरयात हुया छुमां निसें मनूयात छकः हानं बुइके माल । जीवनयात निकूचा, स्वकूचा न्ह्याकूचाय् थला प्रत्येक द्वनिगु अवस्थाय् मनूयात हानं छकः बुइका वयागु द्वंयात हुइकेमाल, म्हुइकेमाल ।\nमनू न्यासिवंगु लँ मखुगु लात सा छाय् लिहाँ मवनेगु ? छु जीवन लिहाँवने मज्युगु लँ जुल अथवा मनूनं फःहिल मसःगु तुति घानावल ? मनू थुलि यान्त्रिकला सखे खइमखु। ई ला न्ह्यावनेगु जक मखु लिज्यायेगु नं खः । गुबले धाल ई नं कि न्ह्यावनेगु जक हे ई या दापु खः व तुतिं थ्वयात मिखा तिसिना स्वीकार याय्थाय् दत व लिहाँवनेगु छगू मृत्यु खः धकाः प्रत्येक लँ द्वं पिन्त छत्थुं मृत्यु न्ह्यच्याकाच्वन ! मृत्यु थुलि निर्मम गुबलें मखु। लिहांवय्गु मृत्यु मखु मृत्युला न्ह्यावना द्वंगु वाचाय् वं लिहां वये ल्वमनिगु स्थिति जक खः । ई लं सुयातं पियामच्वंगु जक मखु ई अतीत, म्हगस कथं अयथार्थ नं जुयाच्वंगु मदु। ई लं पियामच्वं धाय्गु ई न्ह्यानाच्वंगु मखु बरुकंछि मनू न्यासिवंलिसे स्याक्क यग्गाइगु कन्हय्, छपु स्वप्न सुका सतक थः नापंतु तुलावःगु भापिगु खः । अले लँ हे मदु धकाः , फहिला हानं हानं न्यासिवने मालि धैथें । मानो पुनरावृति स्वयं मृत्यु जुल ! फहिलेत लँ मदुगु मखु, मनूनं लिपाया पिढिं यात स्वीकार याये मफुगु सम्म खः । कथित अहं दुने लिपाया पुस्ता मन्ह्यंगु दावा यायेगु सम्म खः । थँ व क्वँ या बर्लिन पःखाः अनावश्यक पीदँ धस्वाकेगु जक खः । तर सखे थ्व पः खाः आ क्वमदनी , पीदँ मथ्यंनि मखुसा छकः हानं न्यासिवनेत मनू छाय् कुचाल ? ई यात थुलि क्षय छाय् गुकथं भापि फत कि व मनू नापंतुं सिनावनिगु जुल ? द्वन धकाः बरु छगू विमूढता ज्यूताभरि कय्च्याय मनदु, शंसोधनयाना छकः हानं न्यासिवने म्हा !\nछम्ह छम्ह मनू कय्काछ्वगु छगू छगू तीर खः । धनुष व धनुधारी निम्हेसियां बसय् मदुगु। सुं बुल, छगू तीर कय्कल, मेम्ह बुल हानं मेगु तीर कय्कल । मनू थुगुकथं प्रत्येक लिसे निरपेक्ष व स्वतन्त्र । मेपिनाप थःत सम्बन्धित याना मनूनं थः दुने गुगुनं कमजोरी व सिमा व्हय्केम्वा । थुकथं थःत फ्याना मनूनं थःगु बां त्वफिका यंकेम्वा । न्ह्यावनेगु थुगु अर्थय् मनूया स्वभाव थें लिखतं फःहिला वय् मालिबले मेपिनि ख्वाः स्वया डिस्पोज याये मज्यूगु जिन्दगी धकाः द्वं यात नियति ध्वाथुइकेगु मनूया गजाःगु स्वभाव खः ? डिस्पोज याये मज्यूगु जिन्दगी मखु , जिन्दगीला न्हिथं डिस्पोज जुयाच्वनि आदर्शतय्सं जिन्दगीयात धोका बिया न्हिथं न्हूगु जिन्दगीया निर्माण जुयाच्वनि । मनूनं थःगु ल्यं पुल्यं आदर्शयात च्वतुक हुयाछ्वये फयेव जिन्दगी ला हाकनं दनि, धस्वाइ ।\nछं स्यू गुबले जः खः या सामान्य सत्य हे मनूया आत्मसातं पिने लाई उबले छगू युद्ध जुइ । छगू न्हूगु संरचनाया नितिं, सामान्य सत्यया हाकनं उलि हे गरिमायुक्त पलिस्थानितिं । छाय्कि गोतुइवं हानं दने फय्गु मनूया स्वधर्म खः तर गुबले थ्व ल्वमनि अले छगू युद्ध मजूसें गात ?\nगोतुपिसं प्रत्येक दनाच्वंपिन्त इमिसं न्हूयावनिगु भापाः थःत न्ह्याबलें सुरक्षा मालाच्वनिसा दनाच्वंपिन्सं गोतुपिन्त लँया हे छगू ब्व भापाः लँ हे धकाः, इमित चिका हानं मेगु लँ माला न्ह्यावनि मखु। दनाच्वंपिसं गोतुपिन्त मिखाप्वा चासां निसें हे छगू सतक खनिबले इमिगु तलेया सतक, गनं इपि स्वयं हे नं न्ह्यावने मानि खनिगु गुकथं, कल्पनातित हे जुइमखु । यद्यपि थ्व सत्य मखु, अवस्था खः त्वाथः व यथास्थिति खः । तर माने याये मालि कि अवस्था यक्व अर्थय् सत्यभ्रम जुया पुस्तात अनाम भविष्य तक्क न्ह्यावना संस्कार दयेकावनाच्वनि व मनूया छथ्व ब्वँ थःत बिलकुल हे ल्वमंका मात्र सतक लिसे, थः पुस्तां आरोपित यागु अमनूया त्वाथलय् इकिधिकि मसंकुसे थाकातइ । गुबले मनू हाचां गाय्मफुगु संस्कार लिसे खालि कतांमरी जक जुइ , म्हाइपुया न्ह्यइगु चुईगम जक जुइ, सुं निम्हम्ह, स्वम्हम्ह वा प्यम्हम्ह मनूनं गुकथं कतामरि म्हितेगु लोभ तंके फै, चुईंगम न्ह्यय्गु अनावश्यकताय् बिचाः यायेगु फुर्सद लुइकि ?\nछ वनाबिल, लँ थःगु हाकःया परिचय् ब्युं ब्युं वन बस् ! थ्व लँया बाध्यता सिबें छ वंगुया दसि खः । मखुसा ज्यूताभरि हरेक सापेक्ष मूयात बाध्यता जक नाला यंकेबले, उगुथुगुं कथं द्वपं जक बियावनेबले मनूनं थन थःत गुकथं धस्वाकि व छं खंथेंया थौंया संसार दइ ? पाय्छि खः, सहिछाप तय्माःसा तय् कि थौंया संसार प्रति हे छंगु असंतुष्त दु तर छगू न्ह्यसः छु मेगु संसारया उपस्थितियात जक मुक्कं चकं थुइकेगु न्ह्याबलें लिधंसा दइला ? मू खँ ला छु धाःसा संसार सिबें व छ हे खः गुम्हेस्यां सुइ माःसा पतिचां न सुइ व माःसा सहिछाप नं तइ, मनूया उपस्थितिइ, मनूयात । थुकथं छथ्वः मनूत सहिछाप तया म्वाइ, मेथ्वः मनूत पतिचां सुया म्वाइ । थुपिंनिथ्व दुने मनू अयथार्थ म्वाइ, शोषण व अनस्तित्व म्वाइ । तर धाय्मालि विक्षोभ गुगुनं कालवा ई लिसे मदु । छाय्कि शोषण गुबलें म्वाइसा छगू संभावना लिसे हे म्वाइ प्रकारान्तरय् कि छम्हु छम्हु शोषण संभावित कन्हेया नितिं अर्थबीज खः । छाय्कि मुक्कं घृणाय् थःत फ्यायेगु मनूयात न थौं स्वीकार्य दु न म्हिग न कन्हे हे । व ला छु धाःसा घृणा यात कन्हे खंकिपिसं थुकथं न्ह्याच्याकि कि थ्व मतिनाया हे छता खालु खः , मतिनायात अझ अप्वः सन्तुष्टि बिइगु पालाभिया ति खः कथं थुइकि ।\nमखुसा विष त्वनिपिसं\nकन्हे नं विष जक खनिगु खःसा\nसायद हे सुं सुकरातं विष त्वनि ।\nम्ह्य् नकिं ताकिपिसं कन्हे न नकिं जक दइगु स्यूसा\nलायद हे सुं क्राइस्ट क्रसय् यग्गाइ ।\nकक्कुइ सोतिपाँय् चि पिसं कन्हे नं सोतिपाँय् जक\nखनिगु खःसा\nसायद हे सुनानं थःत ‘क्रान्तिकारी’ कथं न्ह्यब्वइ ।\nनाबगा दे चाहुकिपिसं कन्हे नं भक्त कुमारीपिन्त\nनाबगा दे चाहुकिगु खःसा\nसायद हे थ्व देशय् भिमसेन थापां थःगु गःपः ध्वनि ।\nथुकथं इतिहासया धाःहे मेथाय् न्ह्याइगु खइ\nन माओत्सेतुब सांस्कृतिक क्रान्ति याइ,\nन सद्दामं अरब जगतया शहंशाह जुइगु कुतःयाइ\nनं गोर्वाबोभं ग्लासनोष्ट व पेरेस्त्रोइका हया\nबागः पृथ्वीयात चा चां प्रवाहित याइ ।\nगथे अक्टोबर क्रान्ति याना लेनिनं रुसयात पृथ्वीया\nबाम्ह कथं चकंकल ।\nसापेक्षवादया नियमं विशौं शताब्दीयात छगू\nहाथ्याबिल आइनस्टाइनं ।\nतर छु भिडया छम्ह ल्याःमदुम्ह मनूयाके इतिहासयात थुकथं मेगु मोड बिइगु सिमां हा कयाच्वंगु दैला ? गथे थुइके व यग्गानाच्वंगु कन्हे सिद्धार्थया पलाःखः गौतम पाखे न्ह्यानाच्वंगु ? छगू प्रसव खः थौं व थौं जक बुइकिगु ? छगू आन्दोलन खः अनिवार्य शहिद व शालिक प्रतिमा पालाक गोतुलिगु ? भास्को डि गामाया नुगःखः अमेरिका थुइकेगु ?\nधात्थेला छम्ह निम्ह रुजवेल्त, मिखाइल गोर्वाचोभ, शलमान रुश्दी व रजनीशपिसं यक्व भिडयात तुति दयेका दनाच्वनि । इमिगु छगू ब्व भिड खःसां भिडया इपि ब्व मखु। अले मनूत मानो हःसय् धाइपिनिगु सःलय् हाईसय् जक धयाच्वन । लालकृष्ण आडवाणी पिनिगु रथयात्राय् छगू युद्धया आकारय् मनूतयसं थःत भिडय् फ्यानाच्वन ।\nबिलकुल अनस्तित्व थौं या मनू । गुलि याकनं छम्ह मनू भिडय् हिल अथवा भिड दुने तन थ्व चाइबेलय् तक्कया दुने वयागु अस्तित्व चिके हे मफेक ल्हानाच्वने धुंकि । मस्यू थौं मनूया छु गजागु मूल्य दु तर मेपिनिगु म्हय् जक जुनां मनूतय्सं थःत अभिब्यक्त यानाच्वनिगु खनिबेलय् मति लुइ थ्व गुगु असंख्य भिड व भिडया पुचः दु सखे इपि छम्हुचा मनूतय् जक अभिब्यक्ति खः । धात्थोला इपि भिड मनू मखु , बिचाःमखु , चिन्तन मखु व थः मखु । उकिं इमिगु कन्हे इमि न्ह्यलुवातय् ल्हातय् स्वत्ताक दु । गुबले न्ह्यलुवातय्सं म्हगस म्हंकेगु ज्या तोति, इपिं अले क्रमशः दु दुं वनि । ए मनू ग्व गुबले छं थःगु जीवन म्वाय् फत व थःगु कन्हेलय् न्यासिवने फत? खालि भिडय् शहिद जक जुयाच्वनेगु ? खालि मेपिनिगु म्ह जक घाना जुइगु ? मेपिनिगु तुति जक न्यासिवनाच्वनेगु ? मनूया छ सेकेण्ड क्रियशन ला मखु फस्त क्रियशन हे खः । अथेसां थुभनं छाय् यान्त्रिक कतांमरि अले अनस्तित्व ? छं चा ला छम्ह मनूनं पलाः पतिं गुकथं प्रभावित यानाच्वनि, छंके दुगु दक्व क्रितिकल सेन्सयात हां निसें लेंथना मात्र व मात्र छन्त छगू दिशा बि, गनया लँया प्रत्येक अर्गचाय् मात्र व मात्र छगू दासता दै, मनू स्वमंगु छंगु विराट चेतना दै ।\nउकिं\nगाःत आ छं सुयागुं नेतृत्वय् भिडया शहिद जुइुगु,\nकृपायात जिन्दगीया अहोभाग्य थुइकिगु।\nछन्त नेतृत्व बिइपिं,\nछन्त कन्हे क्यनिपिं\nगुगुनं अर्थय् छ सिबें बीर्यप्रधान मखु ।\nखुना ब्यू इमिसं फिनातःगु लं,\nत्वकाब्यु इमिसं पुनातःगु तःपुलि,\nगोतुइका ब्यु इपि लिधना च्वंगु मेच,\nउला ब्यु इमिसं थुइका च्वंगु भ्रमया विश्वास\nछं खनि अले अन छ थें हे ग्याफर व काथरम्ह मनू ।\nसुयागु नं तथाकथित नेतृत्वय्\nभिडथ् तनावनेत तयार मनस्थितिया\nछज्वम्ह ब्यक्तित्व ।\nछुं नं ला फरक मदु छ व व दत्थीइ ।\nन्हाच वं त्वतुगु लँ छकः छं फिना ब्यु\nसुनां धाइ अले छ व ‘किसुनजी’ खः\nगुम्ह छगू इलय् भीडय् तनिगु ब्यक्तित्व खः ।\nप्रत्येक भिडं अलग खनेदइपिन्त न्हुइके बिइगु\nछ्यं खः ।\nअथवा\nव परशु नारायण चौधरि गुम्हेसिनं\nथःगु सम्झौतायात सखे वरदान भापीगु खइ\nसुं ‘किसुनजी’ चा चां सत्तारुढ मजुइगु खःसा ।\nमतलब ई जिन्दगीयात न्ह्याबलें न्हूगु खः । खुसिया लःधाःखय् गुगुनं छपासः लः न्हूगु खः । छं वा मचाः छंगु कन्हे गुलि छंगु आजुइ समर्पित जुयाच्वंगु दु । व आजु गन थ्यनिगु, थ्यनिगु मखु यात्रा झं झं बरु ताहाइगु खः । अरे, भ्रमयात आजु याना थ्यनिगु नं गुगुं थ्यनिगु खःला ? छं वाचाय्कुगु हाकःयात छु वं सहिछाप तइ धकाला, उपलब्धि धकाः ? थ्यनेमाथाय् थ्यं हे मथ्यंसेलि हाकः जक छं पुलेवं छ थः हे गनं लुधनि धकाः । खः बरु, अन थ्यंका छबः भ्रमया छबः छंगु ब्वला वइ ।","num_words":4064,"character_repetition_ratio":0.024,"word_repetition_ratio":0.0,"special_characters_ratio":0.363,"stopwords_ratio":0.019,"flagged_words_ratio":0.0,"lang_id_score":0.997,"perplexity_score":75370.6,"cluster_detection":-1}
+{"text":"येँ – माथिल्लो अरुण जलविद्युत आयोजना दयेकेगु लँपु चाःगु दु । शुक्रवाः मन्त्रिपरिषदाया बैठकं नेपाल विद्युत प्राधिकरणया सहायक कम्पनी अरुण हाइड्रो इलेक्ट्रिक कम्पनीयात माथिल्लो अरुण दयेके बीगु निर्णय याःगु खः ।थ्व स्वयां न्ह्यः डा. बाबुराम भट्टराई प्रधानमन्त्री जुयाच्वंगु इलय् थुगु आयोजना नेपाल विद्युत प्राधिकरणयात बीगु निर्णय जूगु खः ।\nतर कम्पनी मोडलय् वनेमजिउगु निर्णय जूगुलिं आयोजना दयेकेगु मोडालिटीइ अन्यौल ब्वलंगु खः । उगु हे इलय् आयोजना थःगु ल्हातिइ लाकेत थीथी चलखेल नं जूगु ख । तर ऊर्जामन्त्री वर्षमान पुनया विशेष कुतलं वंगु शुक्रवाःया निर्णयं आयोजना विद्युत प्राधिकरणया सहायक कम्पनीयात बिउगु खः ।\nविद्युत प्राधिकरणया कथं थ्व आयोजना आः तक दकलय् दंगु व बांलाःगु आयोजना खः । प्राधिकरणया कथं आयोजनां उत्पादन जुइगु मत प्रतिय्ुनिट २.१० तका तुइगु खँ धाःगु दु । अझ क्षमता अप्वयेकाः दयेकेगु खःसा व स्वयां नं म्हो जुइगु अनुमान यानातःगु दु ।\nनेपाल विद्युत प्राधिकरणं सरकारया निर्णय सकारात्मक जूगु धासें मत उत्पादनया ल्याखं दकलय् बांलाःगु आयोजना जूगुलिं थुकिं जनता लगानी सुनिश्चित जुइगु विश्वास प्वंकूगु दु । आयोजनया डीपीआर व वातावरणीय प्रभाव मुल्यांकन (ईआईए) यायेगु ज्या न्ह्यानाच्वंगु दु । लिसें आयोजना दुगु थासय् थ्यंकेगु निंतिं २४ किलोमिटर सतक दयेकेगु ज्या नं न्ह्यानाच्वंगु खँ नेपाल विद्युत प्राधिकरणया कार्यकारी निर्देशक कुलमान घिसिङं कनादीगु दु ।\nआयोजना दयेकेत १ खर्ब १५ अर्ब तका लागत तुइगु अनुमान यानातःगु दु । आयोजना पाखें ५०० मेगावाट मत उत्पादन जुइगु खँ धाःगु दु ।\nविद्युत प्राधिकरणया कथं थ्व आयोजना आः तक दकलय् दंगु व बांलाःगु आयोजना खः । प्राधिकरणया कथं आयोजनां उत्पादन जुइगु मत प्रतिय्ुनिट २.१० तका तुइगु खँ धाःगु दु ।\nअझ क्षमता अप्वयेकाः दयेकेगु खःसा व स्वयां नं म्हो जुइगु अनुमान यानातःगु दु । आयोजना दयेकेत कम्पनीइ प्राधिकरणया ५१ प्रतिशत व सर्वसाधारणया ४९ प्रतिशत शेयर दइगु खँ धाःगु दु । आयोजना दयेकेगु ज्या न्ह्याःगु न्यादँया दुने क्वचाइगु खँ नं निर्देशक घिसिङं कनादीगु दु ।","num_words":399,"character_repetition_ratio":0.107,"word_repetition_ratio":0.185,"special_characters_ratio":0.338,"stopwords_ratio":0.005,"flagged_words_ratio":0.0,"lang_id_score":0.999,"perplexity_score":134913.0,"cluster_detection":-1}
+{"text":"लेगुवा (अंग्रेजी भाय:Leguwa), नेपायागु कोशी अञ्चलयागु धनकुटा जिल्लायागु गाँ विकास समिति खः। थ्व थासे943खा छेँ दु।","num_words":24,"character_repetition_ratio":0.0,"word_repetition_ratio":0.0,"special_characters_ratio":0.398,"stopwords_ratio":0.083,"flagged_words_ratio":0.0,"lang_id_score":1.0,"perplexity_score":33413.6,"cluster_detection":-1}
+{"text":"ठाणे तालुका | कल्याण तालुका | मुरबाड तालुका | भिवंडी तालुका | शहापूर तालुका | उल्हासनगर तालुका | अंबरनाथ तालुका","num_words":26,"character_repetition_ratio":0.078,"word_repetition_ratio":0.0,"special_characters_ratio":0.441,"stopwords_ratio":0.0,"flagged_words_ratio":0.0,"lang_id_score":0.575,"perplexity_score":156697.3,"cluster_detection":-1}
+{"text":"नेपाःया राजनीतिइ इलय् ब्यलय् थीथी कथंया खँग्वःत चर्चाय् वयेगु याः । थ्व झ्वलय् थौंकन्हय् छगू चर्चा जुयाच्वंगु खँग्वः खः– ओली प्रबृति । प्रधानमन्त्री केपी शर्मा ओलीया शैलीयात कयाः थथे ओली प्रबृति धायेगु यानाहःगु खः ।\nप्रधानमन्त्री ओली थौंया इलय् नेपाःया राजनीतिया केन्द्रविन्दु जुयाच्वंगु दु । वय्कः प्रधानमन्त्री पदं राजीनामा बियादीसां हाकनं प्रधानमन्त्री जुयादीगु, अले विपक्ष दलजक मखु थःगु हे पार्टीया असन्तुष्ट पक्ष तकं विपक्षलिसे जानाः वंसां मग्यासे थःगु हे कथं न्ह्याः वनाच्वनादीम्ह खः । थःगु विपक्षीयात बेवास्ता यानाः थःगु हे कथं न्ह्याः वनेगु अले मदिक्क देय्या धवः पन्यु थःगु ल्हातय् लाकातयादीम्ह छम्ह राजनीतिक खेलाडी खः ओली ।\nनेपाली कांग्रेसया वागमती प्रदेश सांसद नरोत्तम बैद्यं प्रदेश संसदय् हे न्ववायेगु झ्वलय् प्रधानमन्त्री ओली विरुद्ध आक्रमक जुया नाथुराम गोड्से जुइत तकं तयार धयादीगु अले लिपा उकियात कयाः क्षमा फ्वना ओली प्रबृतिया विरोध यानागु जक खः धकाः न्ववानादीगु दु । थुकिं हाकनं छकः ओली प्रवृतिया बारे चर्चा जुयाबिउगु दु । ओली प्रबृति धकाः राजनीतिक दलया नेतातनिसें राजनीतिक विश्लेषकतय्सं न्ह्यथनेगु याना वयाच्वंगु दु ।\nओली प्रवृति धकाः सामान्यतयाः थःगु अडानय् च्वनादीम्ह, मेपिंत मतलब मयाइम्ह, थःगु पक्षय् दुम्हेसिगु निंतिं न्ह्यागु नं यायेत तयार जुयादीगु अले विपक्षयात मिखा बागलं तकं मस्वयेगु प्रवृति हे ओली प्रवृति धकाः धायेगु याना वयाच्वंगु दु । अथेहे सत्ताया धवः पन्यु थःगु ल्हातय् लाकातयेगु निंतिं वय्कलं याना वयाच्वंगु अनैतिक, असंवैधानिक ज्या याइगु शैलीयात हे ओली प्रवृति धायेगु याना वयाच्वंगु खनेदु ।\nप्रतिनिधिसभा संसद ज्याख्यलय् मवल धकाः विघटन यानाः जनतायाथाय् वनेगु धकाः चुनावया घोषणा छकः जक मखु निक्व निक्व तक यानादीम्ह प्रधानमन्त्री केपी शर्मा ओली न्हापा न्हापा आदिवासी जनजातिप्रति बेक्वः मिखा दुम्ह धकाः म्हसीका वयाच्वंगु खः । तर लिपांगु इलय् वयाः महन्थ ठाकुरया नेतृत्वया पार्टी जसपायात लय्तायेकेगु नितिं न्ह्यागु हे सहमति यायेमाःसां यायेत तयार जुयादीम्ह कथं नं म्हसीका दःवःगु दु ।\n्आदिवासी जनजाति महासंघया प्रतिनिधिलिसे नापलायेत तकं तयार जुयामदीम्ह छम्ह जक प्रधानमन्त्री धकाः आदिवासी जनजातितय्सं थुइका वयाच्वंगु खःसा मधेसया ला विरोधी हे खः धकाः मधेसवादीतय्सं प्रधानमन्त्री ओलीयात थुइका वयाच्वंगु खः । तर लिपांगु इलय् थःगु प्रधान सत्रुया रुपय् माओवादी केन्द्रया नायः पुष्पकमल दाहालयात नालाः वय्कःया ल्यूल्यू वनीपिंं पार्टीया नेता व पार्टीतय्त तकं दुश्मन तायेकाः महन्थ ठाकुर पक्षयात थःगु लिक्क तयादीगु दुसा सरकारय् तकं यंकादीगु दु । प्रधानमन्त्री थुकथं थःगु बिचारं हे १८० डिग्री चाःहिलाः मधेस नेतातय्त सरकारय् यंकूगु नं ओली प्रवृत्तिया कारणं खः ।\nप्रधानमन्त्री केपी शर्मा ओली निकट नेता पृथ्वीसुब्बा गुरूङं विश्वासया मत काये मफयेवं गण्डकी प्रदेशय् नेपाली कांग्रेसया नेतृत्वय् सरकार गठन जूगु दु । २०७४ या प्रदेशसभा निर्वाचनं वाम गठबन्धनयात न्यादँया सरकार चले यायेगु मान्यता बिउगु खः । उकिं गुरुङ नेतृत्वया उगु सरकार न्यादँ तक दयेमाःगु खः तर राजनीतिइ अथे मजुल । माओवादी केन्द्र, कांग्रेस व एमालेया हे झलनाथ–नेपाल पक्षयात तकं उखेपाखे हे छ्वयेवं अन्ततः कांग्रेसया नेतृत्वय् सरकार गठन जूगु खः । थ्व धइगु एमालेया अध्यक्ष केपी शर्मा ओली थःगु विपक्षतय्त छुं नं कथंया नापं तयेत तयार मजुइगु अले याकःचा हे जूसां न्ह्याः वनेगु प्रबृति दुगुलिं हे गण्डकी प्रदेशय् थःगु पार्टीया नेतृत्वया सरकार त्वःतेमाःगु अवस्था ब्वलंगु खः धकाः धायेफइगु अवस्था ब्वलंगु दु ।\nएमालेया अध्यक्ष ओलीया कार्यशैलीया कारणं कन्हय् वना गण्डकी प्रदेश जक मखु मेमेगु प्रदेशय् नं उगु हे कथंया अवस्था मवइ धकाः धायेफइगु अवस्था मदु । लुम्विनी प्रदेशय् ला झण्डै झण्डै संघीय सरकारया थें हे हालत जूगु खः । अन सत्तापक्षया निंतिं तसकं मछिंगु अवस्था जूगु खः । तर ओली पक्षया शंकर पोखरेल हाकनं मुख्यमन्त्री जुयां हे त्वःतूगु दु । तर वय्कः हाकनं मुख्यमन्त्री जुयादीगुयात नं ओली प्रवृति हे धकाः ब्याख्या याःगु खनेदु । अथे हे संघीय सरकार व संसद विघटन गुगु कथं यानादिल नापं उकिं नेपाःया\nराजनीतिइ गुगु कथं लिच्वः लानाच्वन अले आः राजनीतिया अन्तिम निर्णय याइगु निकाय हे न्यायलय जकं मखुला धकाः न्ह्यसः थनेगु अवस्था तकं वल । थ्व फुक्क प्रधानमन्त्री नापं एमालेया अध्यक्ष केपी शर्मा ओलीया कारणं खः धकाः मनूतय्सं धायेगु यानाहःगु दु ।\nन्ह्यागु हे जूसां आखिर प्रधानमन्त्री नापं एमालेया अध्यक्ष केपी शर्मा ओलीया ल्हातय् हे नेपाःया राजनीतिया बल लानाच्वंगु दु । वय्कलं बल गुखे थ्वाना छ्वइ उखेपाखे हे वनीगु अवस्था ब्वलनाच्वंगु दु । आः वया संसद् विघटनया घटनायात कयाः सर्वोच्च अदालतया फैसला छु जुइ उकिया हे आधारय् नेपाःया राजनीति न्ह्याः वनीगु अवस्था दु । अले विभाजित जुयाच्वंगु एमाले छु जुइ धकाः सर्वोच्चया फैसलाया आधारय् जक क्वःजिइगु अवस्था दु । उकिं एमालेया अध्यक्ष केपी शर्मा ओली पक्ष व उखे वरिष्ठ नेता माधव कुमार नेपाल–झलनाथ खनाल पक्षं नं दाउ स्वयाच्वंगु दु । वागमती प्रदेशय् निगुलिं पक्ष छगू हे जुयाः एमालेया नेतृत्वया सरकार ल्यंका तयेत ताःलाःगु जूसां थ्व अल्पकालीन अवस्था खः । सर्वोच्चया फैसलाया आधारय् हे कन्हय्या दिनय् मेगु हे कथं एमालेया नेपाल–खनाल पक्ष वनेफुगु अवस्था दु । ओली पक्ष व नेपाल–खनाल पक्षया दथुइ सहलह जूसां, मिले जुइगु अवस्था वल धकाः धाःसां बाय् विभाजन हे जुइगु अवस्था वल धाःसां नं सासां चमबू–पाःसां चःमधं थें हे जुयाच्वनीगु अवस्था वइ । जब सर्वोच्चया फैसला वइ अबलय् जक निर्णायक अवस्था थ्यनी धकाः धायेफइ । उकिया नितिं ओली पक्ष व नेपाल–खनाल पक्षं थःथःगु दाउ कयाच्वंगु दु । अले उखे माओवादी व कांग्रेस जक मखु जसपाया उपेन्द्र यादव पक्षनिसें महन्थ ठाकुर पक्षं नं थःथःगु हे दाउ कयाच्वंगु दु । सर्वोच्चया फैसलाया हे आधारय् पार्टीतय्गु दथुइ कार्यगत एकता, मोर्चाबन्दी याना वनेगु तयारी यानाच्वंगु दु । संसद पुनस्थापन जूसां बाय् निर्वाचनय् वंसां नं मूल रुपं आः ओली पक्ष व ओली विपक्ष कथं राजनीतिक दलत धु्रविकरण जुया वनीगु अवस्था वइ । अले उगु इलय् गुगु कथं मोर्चाबन्दी जुइ उकिया हे आधारय् नेपाःया राजनीति न्ह्याः वनीगु अवस्था वइ ।\nPosted by kirtipur.com.np at 4:03 PM\nEmail ThisBlogThis!Share to TwitterShare to FacebookShare to Pinterest\nNo comments:\nPost a Comment\nNewer Post Older Post Home\nSubscribe to: Post Comments (Atom)\nPublisher\nNajar Ram Maharjan\nContributors\nJwojalapaweekly@gmail.com\nUnknown\nkirtipur.com.np\nraj shrestha\nकीर्तिपुर सन्देश अंक १\nHistoric First Issue of KIRTIPUR SANDESH\nPopular Posts (Last 7 days)\nसिद्धिपुर थसिका पोखरीह��ू\nसिद्धिपुर थसिका पोखरीहरू नन्द बहादुर महर्जन हाल क्यानाडा साधारण भाषामा पुखू पोखरी भन्नाले कुनै एउटा खाल्डोठाउँमा पानी जम्मा भएर बसेको ठाउँ...\nनेकपा एमाले कीर्तिपुर नगर कमिटीको छैठौं नगर अधिवेशन कस्तो होला ?\nनेकपा एमाले कीर्तिपुर नगर कमिटीको छैठौं नगर अधिवेशन कस्तो होला ? अहिले कीर्तिपुरमा नेकपा एमालेको छैठौं नगर अधिवेशनको खूव चर्चा चलिरहेको छ ...\nविश्व सिमसार दिवस –२०२४ को उपलक्ष्यमा टौदह महत्व र संरक्षण विषयक अन्तक्र्रियात्मक छलफल सम्पन्न\nविश्व सिमसार दिवस –२०२४ को उपलक्ष्यमा टौदह महत्व र संरक्षण विषयक अन्तक्र्रियात्मक छलफल सम्पन्न विश्व वातावरण दिवस २०२४ को उपलक्ष्यमा कीर...\nथुनुवाको डायरि\nथुनुवाको डायरि २०६७\/०७\/१३ (३० अक्टोवर २०१०) शनिवार— चौबिसौँ दिन हिजो छोराले ममी सुत्नु पनि हुत्र, खाना पनि खानुहुत्र भनेको सुनेर मेरो मन सा...\nमेरो तीन चुनौति, प्रदेशमा औद्योगिक क्षेत्रको विकास, पर्यटन प्रवद्र्धन र सहकारीको संकट समाधान —\nमेरो तीन चुनौति, प्रदेशमा औद्योगिक क्षेत्रको विकास, पर्यटन प्रवद्र्धन र सहकारीको संकट समाधान — — उ...\nBlog Archive\nBlog Archive May (1) April (3) March (2) February (2) January (6) December (10) November (5) October (3) September (9) August (6) July (10) June (4) May (6) April (1) February (1) January (8) December (2) November (8) October (4) September (7) August (12) July (6) June (6) May (4) April (9) March (7) February (6) January (7) December (9) November (10) October (23) September (14) August (13) July (20) June (11) February (11) January (6) November (7) October (4) August (1) June (7) May (15) April (17) March (3) February (1) December (1) September (4) August (11) July (7) April (1) March (1) February (1) January (7) December (11) May (12) March (1) February (1) January (2) December (5) November (4) October (4) September (10) August (17) July (22) May (4) April (15) March (10) February (14) January (7) December (15) November (12) October (21) September (30) August (19) July (2) June (4) May (4) April (5) March (4) February (8) January (1) December (5) November (3) October (8) September (1) August (4) July (4) June (5) May (4) April (3) March (8) February (3) January (5) December (5) November (3) October (4) September (4) August (11) July (3) May (6) April (3) March (3) February (6) January (3) December (5) November (38) October (2) September (61) August (5) July (5) June (21) May (53) April (26) March (10) February (57) January (74) December (51)","num_words":1992,"character_repetition_ratio":0.071,"word_repetition_ratio":0.188,"special_characters_ratio":0.38,"stopwords_ratio":0.004,"flagged_words_ratio":0.0,"lang_id_score":0.997,"perplexity_score":97309.9,"cluster_detection":-1}
+{"text":"चामोर्शी तालुका | अहेरी तालुका | आरमोरी तालुका | सिरोंचा तालुका | एटापल्ली तालुका | गडचिरोली तालुका | कोरची तालुका | कुरखेडा तालुका | धानोरा तालुका | देसाईगंज (वडसा) तालुका | भामरागड तालुका | मुलचेरा तालुका","num_words":51,"character_repetition_ratio":0.132,"word_repetition_ratio":0.0,"special_characters_ratio":0.461,"stopwords_ratio":0.0,"flagged_words_ratio":0.0,"lang_id_score":0.837,"perplexity_score":118411.0,"cluster_detection":-1}
+{"text":"चामोर्शी तालुका | अहेरी तालुका | आरमोरी तालुका | सिरोंचा तालुका | एटापल्ली तालुका | गडचिरोल��� तालुका | कोरची तालुका | कुरखेडा तालुका | धानोरा तालुका | देसाईगंज (वडसा) तालुका | भामरागड तालुका | मुलचेरा तालुका","num_words":51,"character_repetition_ratio":0.132,"word_repetition_ratio":0.0,"special_characters_ratio":0.461,"stopwords_ratio":0.0,"flagged_words_ratio":0.0,"lang_id_score":0.837,"perplexity_score":118411.0,"cluster_detection":-1}
+{"text":"विहीबाः तोलाय् निद्वः व खुतकां लुँया भाः थहांवनाः न्हूगु कीर्तिमानी मू कायम जूगु नेपाल सुनचाँदी व्यवसायी महासंघं धाःगु दु ।\nविहीबाः छापावाल लुँया भाः तोलाया छगू लख २७द्वः व च्यासः तका व तेजाबी लुँया भाः तोलाया छगू लख २७द्वः व निसः तकाय् विक्रीवितरण जुयाच्वंगु दु ।\nबुधबाः छापावाल लुँया भाः तोलाया छगू लख २५द्वः व निसः तका व तेजाबी लुँया भाः तोलाया छगू लख २४द्वः व खुसः तका जुयाच्वंगु खः ।\nनेपाली बजारय् आःतक छापावाल लुँया भाः तोलाया छगू लख २७द्वः व च्यासः तका थ्यंगु थ्व न्हापागुं खुसी खः ।\nअथेहे, थौं वहःया भावय् प्रतितोला ३५ तका थहांवंगु दु । थ्वलिसें, थौं वहःया भाः तोलाया १५सः व ५५ तका थ्यंगु दु ।","num_words":185,"character_repetition_ratio":0.171,"word_repetition_ratio":0.233,"special_characters_ratio":0.374,"stopwords_ratio":0.0,"flagged_words_ratio":0.0,"lang_id_score":0.999,"perplexity_score":63821.1,"cluster_detection":-1}
+{"text":"वंगु कार्तिक २७ गते नगाउँ स्पोर्ट्स क्लबं ग्वसाः ग्वःगु टेबुल टेनिस कासाया समापन ज्याझ्वलय् मूपाहाँ कथं उपस्थित जुयादीम्ह किपू नगरपालिकाया मेयर राजकुमार नकःमिं थःगु न्वचू बिइगु झ्वलय् धाःगु खः, ‘आर्थिक व्यवस्था यायेफइगु अवस्था दु तर छु जुयाबिल धाःसा खेलाडी उत्पादन यायेगु सिबें भुँडी घटेयायेगु कासा अप्वः जुयाबिल । ब्याडमिन्टन कासा जुल, बहनी चच्छि टन्न वियर त्वन, सुथय् चःति हायेकाः भुँडी घटेयात । मब्यूसां मज्यू, ब्यू उलि प्रोडक्टिभ मजुल, उकिं नगरपालिकां प्रायोटाईज याःगु दु ।’\nनिक्वःगु स्थानीय तर निर्वाचनय् निर्वाचित किपू नगरपालिकाया मेयर राजकुमार नकःमिं वंगु कार्तिक २७ गतेया दिं किपूया ९ वडाय् च्वंगु नगाउँ स्पोर्ट्स क्लबं ग्वसाः ग्वःगु टेबुल टेनिस कासाय् न्वःवाःगु खँयात कयाः कीर्तिपुर ब्याडमिन्टन क्लब किपूपाखें भत्सर्ना याःगु दु ।\nकिपू नगर प्राचीन कला, संस्कृति, विविध सम्पदा, धार्मिक सहिष्णुता व गौरवपूर्ण इतिहास कुबियाच्वंगु नगर खः व नेपाःया थीथी हिउपाःया झ्वलय् किपू सदां अग्रगमनया पक्षय् दनाच्वंगु दुलिसें स्थापनाकालनिसें हे किपू नगरपालिकाया थीथी आयाममध्ये खेलकुद किपू क्षेत्रयात म्हसीकेगु छगू सशक्त माध्यम जुयाच्वंगु दु धकाः कीर्तिपुर ब्याडमिन्टन क्लबपाखें सार्वजनिक याःगु भत्सर्ना पतिइ न्ह्यथनातःगु दु ।\nवंगु कार्तिक २७ गते नगाउँ स्पोर्ट्स क्लबं ग्वसाः ग्वःगु टेबुल टेनिस कासाया समापन ज्याझ्वलय् मूपाहाँ कथं उपस्थित जुयादीम्ह किपू नगरपालिकाया मेयर राजकुमार नकःमिं थःगु न्वचू बिइगु झ्वलय् धाःगु खः, ‘आर्थिक व्यवस्था यायेफइगु अवस्था दु तर छु जुयाबिल धाःसा खेलाडी उत्पादन यायेगु सिबें भुँडी घटेयायेगु कासा अप्वः जुयाबिल । ब्याडमिन्टन कासा जुल, बहनी चच्छि टन्न वियर त्वन, सुथय् चःति हायेकाः भुँडी घटेयात । मब्यूसां मज्यू, ब्यू उलि प्रोडक्टिभ मजुल, उकिं नगरपालिकां प्रायोटाईज याःगु दु ।’\nकिपू नगरपालिकाया मेयर राजकुमार नकःमिया थ्वहे अभिव्यक्तियात कयाः कीर्तिपुर ब्याडमिन्टन क्लबया गम्भीर ध्यानाकर्षण जूगु दु धकाः सार्वजनिक जूगु भत्सर्ना पतिइ न्ह्यथनातःगु दु ।\nकीर्तिपुर व्याडमिन्टन क्लबया सार्वजनिक जूगु भत्सर्ना पतिइ धयातःगु दु, ‘राज्यं परिभाषित याःगु स्थानीय सरकारया रुपं दूगु नगरपालिकाया मेयरथें जाःगु पदय् च्वनाः पूर्ण रुपं जानकारी मतःसे सत्यया लिक्क मच्वंसे नां हे कयाः ब्याडमिन्टन कासाप्रति बदनियत तयाब्यूगु अभिव्यक्ति पूर्ण गैरजिम्मेवार व अपमानजनक जूगु दु । उगु अभिव्यक्तिं किपू नगरया सकल कासामि व कासाह्यःमिपिन्त तच्वकं दुघाः लाःगु दु ।’\nवि.सं. २००८ सालय् नेपाल ब्याडमिन्टन संघ विधिवत् पलिस्था जूसां नं बि.सं. २०३१ साल फागुन ५ गते त्रिभुवन विश्वविद्यालय हातादुने टियु ब्याडमिन्टन हल दयेके धुंकाः किपुली थुकिया व्यवस्थित सुरुवात जुल । ३१ सालपाखे हे चोबाहारय् च्वंगु हिमाल सिमेन्टं सामाजिक ज्याया नितिं धकाः छगू बोरा सिमेन्टवापत १५ पैसा आदिनाथ क्लबयात बियाः उगु ईनिसें विविध स्तरया कासा थुगु क्षेत्रय् ग्वसाः ग्वयाः वयाच्वंगु दु ।\nवि.सं. २०६५ सालय् कीर्तिपुर व्याडमिन्टन क्लब विधिवत् पलिस्था लिपा थुगु क्लबलिसें युवा खेलकुद समूह, देवढोका ब्याडमिन्टन क्लब, जनसेवा ब्याडमिन्टन क्लब, चोभार ब्याडमिन्टन क्लब, मैत्री नगर ब्याडमिन्टन क्लब यानाः नगर दुनेया थीथी वडा व थासय् च्वंगु क्लबतय्गु ग्वसालय् राष्ट्रिय, क्षेत्रीय, नगर स्तरीय, वडा स्तरीय, विद्यालय स्तरीय, उमेर समूह व आन्तरिक यानाः दँ ज्वःछि थीथी कासात संचालनय् वयाच्वंगु सकसिनं स्यूगु हे खँ खः धकाः कीर्तिपुर ब्याडमिन्टन क्लबया भत्सर्ना पतिइ न्ह्यथनातःगु दु ।\nअथेहे, क्लबं पिथंगु भत्सर्ना पतिइ धयातःगु दु, ‘कोभिड लिपा ब्याडमिन्टन कासाया लोकप्रियता अझ व्यापक व आकर्षक जूगु दु । नगरपालिका दुने सकतां वडा, त्वाःत्वालय् यानाः ५० औं कोर्ट निर्माण जूगु दु । ब्याडमिन्टन व्यक्तिगत कासा खः । किपू क्षेत्रपाखें हे उत्पाडित खेलाडी राष्ट्रिय कर्पोरेट कासाय् न्हाप, ल्यू जुइत ताःलाःगु इतिहास दु । राष्ट्रिय ¥याडकिङ कासाय् सहभागी खेलाडीपिं टप २० इ वयेत ताःलाःगु वर्तमान दु । क्षेत्रगत कासाय् किपू नगरया दवदवा कायम दु । नगर दुने खेलाडी उत्साहित रुपं सहभागी जुयाच्वंगु दु । थुलि विध्न उत्साह दूगु कासाप्रति निरुत्साह ब्वलंकेगु कथं खेलाडी उत्पादन मजुइगु, बहनी चच्छि टन्न वियर त्वनाः सुथय् चःति हायेकाः भुँडी जक घटेयायेगु ज्या याःगु धकाः किपू नगरपालिकाया मेयर नकःमिं ब्यूगु अभिव्यक्तिप्रति कीर्तिपुर ब्याडमिन्टन क्लबया गम्भीर ध्यानाकर्षण जूगु व उकियात घोर भत्सर्ना याना ।’","num_words":885,"character_repetition_ratio":0.091,"word_repetition_ratio":0.269,"special_characters_ratio":0.358,"stopwords_ratio":0.005,"flagged_words_ratio":0.0,"lang_id_score":0.999,"perplexity_score":84947.3,"cluster_detection":-1}
+{"text":"चामोर्शी तालुका | अहेरी तालुका | आरमोरी तालुका | सिरोंचा तालुका | एटापल्ली तालुका | गडचिरोली तालुका | कोरची तालुका | कुरखेडा तालुका | धानोरा तालुका | देसाईगंज (वडसा) तालुका | भामरागड तालुका | मुलचेरा तालुका","num_words":51,"character_repetition_ratio":0.132,"word_repetition_ratio":0.0,"special_characters_ratio":0.461,"stopwords_ratio":0.0,"flagged_words_ratio":0.0,"lang_id_score":0.837,"perplexity_score":118411.0,"cluster_detection":-1}
+{"text":"थ्व थासय् छ्यलिगु मू भाय् तेलुगु भाषा ख। तेलुगु बाहेक थन अंग्रेजी, हिन्दी आदि भाय् नं छ्येलिगु खने दु।\nलिधंसा\n[सम्पादन]\nपिनेया स्वापू\n[सम्पादन]\nआन्ध्रप्रदेश सरकारया वेबथाय्\nv\nt\ne\nगुन्टूर जिल्लाया मण्डल\nमाचेर्ल मण्डल, गुन्टूर जिल्ला · रेंटचिंतल मण्डल, गुन्टूर जिल्ला · गुरजाल मण्डल, गुन्टूर जिल्ला · दाचेपल्लि मण्डल, गुन्टूर जिल्ला · माचवरम् मण्डल, गुन्टूर जिल्ला · बेल्लंकोण्ड मण्डल, गुन्टूर जिल्ला · अच्चंपेट मण्डल, गुन्टूर जिल्ला · क्रोसूरु मण्डल, गुन्टूर जिल्ला · अमरावति मण्डल, गुन्टूर जिल्ला · तुल्लूरु मण्डल, गुन्टूर जिल्ला · ताडेपल्लि मण्डल, गुन्टूर जिल्ला · मंगलगिरि मण्डल, गुन्टूर जिल्ला · ताडिकोण्ड मण्डल, गुन्टूर जिल्ला · पेदकूरपाडु मण्डल, गुन्टू��� जिल्ला · सत्तेनपल्लि मण्डल, गुन्टूर जिल्ला · राजुपालेम् मण्डल, गुन्टूर जिल्ला · पिडुगुराल्ल मण्डल, गुन्टूर जिल्ला · कारंपूडि मण्डल, गुन्टूर जिल्ला · दुर्गि मण्डल, गुन्टूर जिल्ला · वेल्दुर्ति मण्डल, गुन्टूर जिल्ला · बोल्लपल्लि मण्डल, गुन्टूर जिल्ला · नकरिकल्लु मण्डल, गुन्टूर जिल्ला · मुप्पाल्ल मण्डल, गुन्टूर जिल्ला · फिरंगिपुरम् मण्डल, गुन्टूर जिल्ला · मेडिकोंडूरु मण्डल, गुन्टूर जिल्ला · गुंटूरु मण्डल, गुन्टूर जिल्ला · पेदकाकानि मण्डल, गुन्टूर जिल्ला · दुग्गिराल मण्डल, गुन्टूर जिल्ला · कोल्लिपर मण्डल, गुन्टूर जिल्ला · कोल्लूरु मण्डल, गुन्टूर जिल्ला · वेमूरु मण्डल, गुन्टूर जिल्ला · तेनालि मण्डल, गुन्टूर जिल्ला · चुंडूरु मण्डल, गुन्टूर जिल्ला · चेब्रोलु मण्डल, गुन्टूर जिल्ला · वट्टिचेरुकूरु मण्डल, गुन्टूर जिल्ला · प्रत्तिपाडु मण्डल, गुन्टूर जिल्ला · यड्लपाडु मण्डल, गुन्टूर जिल्ला · नादेंड्ल मण्डल, गुन्टूर जिल्ला · नरसरावुपेट मण्डल, गुन्टूर जिल्ला · रोपिचेर्ल मण्डल, गुन्टूर जिल्ला · ईपूरु मण्डल, गुन्टूर जिल्ला · शावल्यापुरम् मण्डल, गुन्टूर जिल्ला · विनुकोण्ड मण्डल, गुन्टूर जिल्ला · नूजेंड्ल मण्डल, गुन्टूर जिल्ला · चिलकलूरिपेट मण्डल, गुन्टूर जिल्ला · पेदनंदिपाडु मण्डल, गुन्टूर जिल्ला · काकुमानु मण्डल, गुन्टूर जिल्ला · पोन्नूरु मण्डल, गुन्टूर जिल्ला · अमृतलूरु मण्डल, गुन्टूर जिल्ला · चेरुकुपल्लि मण्डल, गुन्टूर जिल्ला · भट्टिप्रोलु मण्डल, गुन्टूर जिल्ला · रेपल्ले मण्डल, गुन्टूर जिल्ला · नगरम् मण्डल, गुन्टूर जिल्ला · निजांपट्नम् मण्डल, गुन्टूर जिल्ला · पिट्टलवानिपालेम् मण्डल, गुन्टूर जिल्ला · कर्लपालेम् मण्डल, गुन्टूर जिल्ला · बापट्ल मण्डल, गुन्टूर जिल्ला\nRetrieved from \"https:\/\/new.wikipedia.org\/w\/index.php?title=माचवरम्_मण्डल,_गुन्टूर_जिल्ला&oldid=841440\"\nपुचतः:\nगुन्टूर जिल्लाया मण्डल\nमाचवरम् मण्डल, गुन्टूर जिल्ला\nThis page was last edited on २ सेप्टेम्बर २०१५, at २१:०१.\nText is available under the Creative Commons Attribution-ShareAlike License; additional terms may apply. See Terms of Use for details.","num_words":468,"character_repetition_ratio":0.436,"word_repetition_ratio":0.0,"special_characters_ratio":0.366,"stopwords_ratio":0.0,"flagged_words_ratio":0.0,"lang_id_score":0.99,"perplexity_score":54006.1,"cluster_detection":-1}
+{"text":"शिराळा तालुका | वाळवा तालुका | तासगाव तालुका | खानापूर (विटा) तालुका | आटपाडी तालुका | कवठे महांकाळ तालुका | मिरज तालुका | पलुस तालुका | जत तालुका | कडेगाव तालुका","num_words":42,"character_repetition_ratio":0.098,"word_repetition_ratio":0.0,"special_characters_ratio":0.475,"stopwords_ratio":0.0,"flagged_words_ratio":0.0,"lang_id_score":0.392,"perplexity_score":176030.0,"cluster_detection":-1}
+{"text":"खामगाव तालुका | चिखली तालुका | संग्रामपूर तालुका | सिंदखेड राजा तालुका | देउळगाव राजा तालुका | नांदुरा तालुका | बुलढाणा तालुका | मेहकर तालुका | मोताळा तालुका | मलकापूर तालुका | लोणार तालुका | जळगाव जामोद तालुका | शेगाव तालुका","num_words":53,"character_repetition_ratio":0.185,"word_repetition_ratio":0.0,"special_characters_ratio":0.458,"stopwords_ratio":0.0,"flagged_words_ratio":0.0,"lang_id_score":0.739,"perplexity_score":245782.8,"cluster_detection":-1}
+{"text":"थ्व थासय् छ्यलिगु मू भाय् तेलुगु भाषा ख। तेलुगु बाहेक थन अंग्रेजी, हिन्दी आदि भाय् नं छ्येलिगु खने दु।\nलिधंसा\n[सम्पादन]\nपिनेया स्वापू\n[सम्पादन]\nआन्ध्रप्रदेश सरकारया वेबथाय्\nv\nt\ne\nगुन्टूर जिल्लाया मण्डल\nमाचेर्ल मण्डल, गुन्टूर जिल्ला · रेंटचिंतल मण्डल, गुन्टूर जिल्ला · गुरजाल मण्डल, गुन्टूर जिल्ला · दाचेपल्लि मण्डल, गुन्टूर जिल्ला · माचवरम् मण्डल, गुन्टूर जिल्ला · बेल्लंकोण्ड मण्डल, गुन्टूर जिल्ला · अच्चंपेट मण्डल, गुन्टूर जिल्ला · क्रोसूरु मण्डल, गुन्टूर जिल्ला · अमरावति मण्डल, गुन्टूर जिल्ला · तुल्लूरु मण्डल, गुन्टूर जिल्ला · ताडेपल्लि मण्डल, गुन्टूर जिल्ला · मंगलगिरि मण्डल, गुन्टूर जिल्ला · ताडिकोण्ड मण्डल, गुन्टूर जिल्ला · पेदकूरपाडु मण्डल, गुन्टूर जिल्ला · सत्तेनपल्लि मण्डल, गुन्टूर जिल्ला · राजुपालेम् मण्डल, गुन्टूर जिल्ला · पिडुगुराल्ल मण्डल, गुन्टूर जिल्ला · कारंपूडि मण्डल, गुन्टूर जिल्ला · दुर्गि मण्डल, गुन्टूर जिल्ला · वेल्दुर्ति मण्डल, गुन्टूर जिल्ला · बोल्लपल्लि मण्डल, गुन्टूर जिल्ला · नकरिकल्लु मण्डल, गुन्टूर जिल्ला · मुप्पाल्ल मण्डल, गुन्टूर जिल्ला · फिरंगिपुरम् मण्डल, गुन्टूर जिल्ला · मेडिकोंडूरु मण्डल, गुन्टूर जिल्ला · गुंटूरु मण्डल, गुन्टूर जिल्ला · पेदकाकानि मण्डल, गुन्टूर जिल्ला · दुग्गिराल मण्डल, गुन्टूर जिल्ला · कोल्लिपर मण्डल, गुन्टूर जिल्ला · कोल्लूरु मण्डल, गुन्टूर जिल्ला · वेमूरु मण्डल, गुन्टूर जिल्ला · तेनालि मण्डल, गुन्टूर जिल्ला · चुंडूरु मण्डल, गुन्टूर जिल्ला · चेब्रोलु मण्डल, गुन्टूर जिल्ला · वट्टिचेरुकूरु मण्डल, गुन्टूर जिल्ला · प्रत्तिपाडु मण्डल, गुन्टूर जिल्ला · यड्लपाडु मण्डल, गुन्टूर जिल्ला · नादेंड्ल मण्डल, गुन्टूर जिल्ला · नरसरावुपेट मण्डल, गुन्टूर जिल्ला · रोपिचेर्ल मण्डल, गुन्टूर जिल्ला · ईपूरु मण्डल, गुन्टूर ���िल्ला · शावल्यापुरम् मण्डल, गुन्टूर जिल्ला · विनुकोण्ड मण्डल, गुन्टूर जिल्ला · नूजेंड्ल मण्डल, गुन्टूर जिल्ला · चिलकलूरिपेट मण्डल, गुन्टूर जिल्ला · पेदनंदिपाडु मण्डल, गुन्टूर जिल्ला · काकुमानु मण्डल, गुन्टूर जिल्ला · पोन्नूरु मण्डल, गुन्टूर जिल्ला · अमृतलूरु मण्डल, गुन्टूर जिल्ला · चेरुकुपल्लि मण्डल, गुन्टूर जिल्ला · भट्टिप्रोलु मण्डल, गुन्टूर जिल्ला · रेपल्ले मण्डल, गुन्टूर जिल्ला · नगरम् मण्डल, गुन्टूर जिल्ला · निजांपट्नम् मण्डल, गुन्टूर जिल्ला · पिट्टलवानिपालेम् मण्डल, गुन्टूर जिल्ला · कर्लपालेम् मण्डल, गुन्टूर जिल्ला · बापट्ल मण्डल, गुन्टूर जिल्ला\nRetrieved from \"https:\/\/new.wikipedia.org\/w\/index.php?title=गुन्टूर_मण्डल,_गुन्टूर_जिल्ला&oldid=815668\"\nपुचतः:\nगुन्टूर जिल्लाया मण्डल\nगुंटूरु मण्डल, गुन्टूर जिल्ला\nThis page was last edited on १७ मे २०१४, at ०१:४८.\nText is available under the Creative Commons Attribution-ShareAlike License; additional terms may apply. See Terms of Use for details.","num_words":469,"character_repetition_ratio":0.437,"word_repetition_ratio":0.0,"special_characters_ratio":0.365,"stopwords_ratio":0.0,"flagged_words_ratio":0.0,"lang_id_score":0.991,"perplexity_score":53771.0,"cluster_detection":-1}
+{"text":"नेपाःया पूर्व पश्चिमया पहाडि लागाय् ई.पू. पाखे वैष्णवमतं दकले न्हापां पलाः तःगु सीदु । बस्ती दुगु थासय् न्हापां पलाःतय् ग्यानाः लिक लिक पहाडि लागाय् दुहाँ वय् धुंकाःतिनि बस्ती दुगु थासय् दुहाँ वःगु खनेदु ।\nपूर्वया कोशी अञ्चलया बराह लागाय् बराहया मूर्ति किराँत इलय् हे पलिस्था याय् धुंकगु खनेदु । थुगु हे इलय् वैष्णवत दुहाँ वल धैगु सीमदुसां भारतं वःपिं वैष्णवतय्सं दय्कूगु अनुमान यानातःगु दु । दामोदरपुर सिजःपतिइ गुप्त जुजु बन्धुगुप्तया पालय् रिभुपाल नायक धैम्ह मनुखं हिमालपाखे च्वंगु कोकामुख स्वामीया लागि जग्गा ब्यूगु न्ह्यथनातःगुलिं कोकामुख धैगु कोशीया बराह लागा जुइमाः धैगु अनुमान यानातःगु दु । ब्रम्हपुराण, बराहपुराणय नं कोकामुख स्वामीया प्रख्यात वैष्णव देगः दुगु खँ न्ह्यथनातःगु दु (रेग्मी, २०५८ः १५४) । वैष्णव मत नेपाः लागाय् दुत हय्त लिच्छवितय्गु तःधंगु ल्हाः दु । नेपाःया इतिहासकाल हे वैष्णव धर्मया अभिलेखपाखें शुरु जूगु खः । लिच्छवि जुजु मानदेवं चांगुनारायणया न्ह्योने थःत विष्णुया बहानया रुपय् गरुड पलिस्था यानाः अभिलेख तःगुपाखें मानदेवसिबें यक्व दँ न्ह्यो हे वैष्णव धर्म शुरु जुइ धुंकूगु सीदु । बंशावली, नेपाल संस्कृतिइ श्रीकृष्ण नेपाः वयाः बस्ती दय्कूगु खँ न्ह्यथनातःगु दु । गुकिं नेपाः न्हापांनिसें हे वैष्णवतय्‌ थाय् खः धैगु क्यनेत कुतः जूगु दु । गोपालराज बंशावलिइ हरिदत्त वर्मां इचंगुइ सिंह तःगु न्ह्यथनातःगु दु । हरिदत्तया शासनकाल धैगु ई.सं. २५० निसें ३०० तक खः धैगु खँ इतिहासकार जगदीशचन्द्र रेग्मी नेपालको धार्मिक इतिहास सफुतिइ न्ह्यथनातःगु दु ।\nलिच्छविकालया अभिलेख, पुरातात्विक उत्खनन, मुद्रा, पुराण, साहित्यया आधारय्‌ नेपालय् ई.पू. पाखे हे वैष्णव धर्म दुहाँ वय्‌ धुंकूगु अर्थात्‌ विकास जुइ धुंकल धैगु क्यं । लैनसिंह बाङ्गडेलं ई.सं. दोस्रो, तेस्राे शदीपाखेया विष्णुया मूर्तिया खँ न्ह्यथनातःगु दु । हाडिगांया उत्खननय्‌ लुयावःगु कृ्ष्णया मूर्तियात ई. पू. न्हापांगु शदीया धाःगु दु ।\nदकले न्हापां लुयावःगु मानदेवया अभिलेख चाँगुनारायणया हे वैष्णब अभिलेख खः। अथेहे मानदेवं तिलगंगा व लाजिम्पाटय् त्रिविक्रमया मूर्ति थःमां राज्यवतीया पुण्यया लागि तःगु सीदु । अथेहै मानदेवया पालय्‌ मानदेवं चलेयाःगु धेवा मानाङ्कय्‌ छथाय्‌ भोगिनी व मेगु पाताय्‌ लक्ष्मीया मूर्ति चिं दु । चाँगुया अभिलेखय्‌ नं विष्णु स्तुतिगान दु । हाडिगांया सत्यनारायण गरुडस्तम्भय्‌ ३४ श्लोकया वेदब्यासया स्तुत यानातःगु दु । थुकिं वेदब्यासयात नं विष्णुया अवतार कथं उगु इलय्‌ पूजा याः धैगु सीदु । पाटनया खपिंछेँया अभिलेखय्‌ याज्ञिक विप्रसेन भगवान वैशम्पायन (वेदब्यासया शिष्य) या पूजाया लागि वसन्तदेवं नं छुं जग्गा तःगु न्ह्यथनातःगु दु । वसन्तदेवया मेगु निगू अभिलेखय्‌ चक्र व शंख शिलाया च्वय्‌ कियातःगुपाखें वसन्तदेव वैष्णव धर्म माने याइम्ह जुजु खः धैगु सीदु । उम्ह जुजुं परमद्वैवत उपाधि कयातःगु दु । थुजागु उपाधि भारतय्‌ वैष्णव धर्म माने याइपिन्सं काइगु उपाधि खः ।\nगोपालराज वंशावलीइ भूमिगुप्तं धरणी वराह विष्णुया अवतार पलिस्था याःगु खँ न्ह्यथनातःगु दु । अथेहे हाडिगांया चण्डोलया वराह मूर्तियात नं लिच्छविकालया कथं काइ ।\nलिच्छविकालय्‌ लुयावःगु अभिलेखया आधारं स्वय्गु खःसा मानदेव, शिवदेव, गणदेव आदिपिं वैष्णव धर्म माने याइपिं खः । लिच्छवि जुजुपिन्सं शैव धर्मयात प्रश्रय ब्यूसां नं वैष्णव धर्मयात नं उलि हे मान्यता ब्यूगु खनेदु । अंशुवर्मासिबें न्ह्याेया शिवदेव, गणदेवपिनिगु अभिलेखय्‌ दकले च्वय्‌ शंख, चक्र कियातःगु दु । शिवदेव पालय्या खुपाः शिलालेख वैष्णव नाप स्वापू दुगु खनेदु । अभिलेखया च्वय्‌ वैष्णव नाप स्वापू दुगु लुयावःगु दुसा लेलेया अभिलेखय्‌ अर्धचन्द्र दुगु चक्र, भगवत वासुदेव ब्राम्हण गोष्ठिक न्ह्यथनातःगु दु । अंशुवर्मा शैव खःसां ई.सं. ६०७ य्‌ चाँगुनारायणया कवच जिर्ण जूगुलिं पुलांगु नमुना कथं दय्‌काः छाय्गु यात । अथेहे अंशुवर्माया हाडिगांया सम्वत्‌ ३० या अभिलेखय्‌ च्वय्‌ शंख व चक्र कीगु यात ।\nबुढानिलकण्ठया जलाशयन नारायणयात आर्थिक ग्वहालि यात । ध्रुवदेव व जिष्णुगुप्तया संयुक्त शासनकालया छिन्नमस्ताया अभिलेखय्‌ च्वय्‌ न्याया चित्र कियातःगु दु । येँया भैरब ढोखाय्‌ नं शंख व चक्रया चित्र दु। बिष्णु गुप्तं बुढानिलकण्ठया जलाशयन वारायण व पशुपतिया उखे विष्णुया मूर्ति स्थापना याःगु दु । अभिलेखय्‌ बराह जात्रा लिच्छविकालय्‌ न्याय्काः वयाच्वंगु न्ह्यथनातःगु दु । शिवदेव द्वितीयया यल च्यासलया अभिलेखय्‌ नारायण देगःया ब्यवस्थाया लागि गुथि तयाः वंगु दु । शिवदेवया हे पालय्‌ यल मच्छिन्द्रनाथ देगःया लिक्क बलरामया मूर्ति पलिस्था जूगु दु । ई ७८३ या थौंकन्हय्‌ वीर पुस्तकालयया विष्णुया मूर्तिया पादपीठ्य् लिच्छविलिपि दु । काठमाडौं उपत्यकाय्‌ लुयावःगु अभिलेखया आधारय्‌ वैष्णव धर्म लिच्छविकालय्‌ तसकं च्वजाः धैगु सीदु ।\nलिच्छविकालय्‌ दय्‌कूगु चाँगुनारायणया त्रिविक्रमया मूर्ति, नरेन्द्रदेवया पालय्या अनुमान यानातःगु धुम्बाराहिया बराह मूर्ति, विष्णुगुप्तं पलिस्था याःगु बुढानिलकण्ठ्या जलाशयन मूर्ति आदि खनेदु । लिच्छविकाल धुंकाः मध्यकालय्‌ नं वैष्णव मूर्ति यक्व खनेदु । मध्यकालया वि.सं. १११३ या चाँगुनारायणया अभिलेख न्हापांगु खः। अथेहे ने.सं. २८६ ख्वपया तिलमाधवया गरुडस्तम्भ, ने.सं. २९६ या चाँगु अभिलेखय्‌ स्वर्गया कामना यानाः विष्णु पलिस्था याःगु व विष्णु पूजाया बारे न्ह्यथनातःगु दु । थुगु इलय्‌ शैव अभिलेखसिबें यक्व म्होजक अभिलेख लुयावःगु खनेदु । अथेहै मल्लकालय्‌ नं वैष्णव मूर्तित यक्व खनेदु । जयस्थिति मल्लयात असुर नारायण, लक्ष्मी नारायण, दैत्य नारायण, वीर नारायण धकाः धाय्‌गु याः। (Petech १९८४ः२०५)।\nने.सं.५२८ ख्वप सूर्यमधि त्वाःया नारायण व मंगलाचरण यानाःतःगु धर्ममल्ल व ज्योतिर्मल्लयात दैत्यनारायणया उपाधि वियातःगु दु । यक्ष मल्ल थः मदुम्ह काय्‌या नामय्‌ ने.सं. ५८८ई विष्णुया मूर्ति पलिस्था यात । लुभुया नारायण देगः, ख्वप दतात्रयया न्ह्योनेच्वंगु विष्णुया मूर्तित खनेदु । उपत्यका पिने नं पश्चिम १ नं नुवाकोटया ने.सं. ५६१ या अभिलेखपाखें नुवाकोटय्‌ न्हापानिसें नारायणया देगः दुगु सीदुसा सोमवंशी शासक रिपुमल्लं थःत गरुड नारायण उपाधि कयातःगु व इष्ट द्यः नारां द्यः धैगु सीदु ।\nनेपालया इतिहासय्‌ वैष्णवया थाय्‌ महत्वपूर्ण जू । गोपालराज वंशावली (३० ख) य्‌ प्यम्ह नारांद्य पलिस्थाया खँ न्त्यथनातःगु दु । थुपि प्यम्ह नारां द्यः ंयोचङ्गु, येचङ्गु, वचङ्गु, श्रीचङ्गु ख: (वंशावली, ३० (ख): ३८) । थौंकन्हे चांगुनारायण, यलया विशंखुनारायण, येँया इचंगु नारायण व फर्पिङ्गया शिखर नारायण खः । नेवाः समुदाय दुने थुपिं प्यम्ह नारां द्यः सीक: वनेगु परम्परा दु । नारां द्यः सीकः वनेगु धका: अशोज पुन्हिनिसें सकिमना पुन्हितक वनेगु याना: वयाच्वंगु दु । अथेहे कोशीया वराह क्षेत्रय्‌ नं तीर्थ यात्रा वनेगु चलन दु।\nविष्णुया थी थी अवतार\nगुगु इलय्‌ संसारय्‌ पापीत अप्व: जुया: वइ, उगु इलय्‌ हे विष्णु नारायणं पृथ्वीया भार मदय्‌केगु लागि थी थी अवतार कायगु याइ । थुगु मान्यता कथं सत्य, त्रेता, द्वापर व कलियुगय्‌ झिगू अवतार काःगु खँ न्ह्यथनातःगु दु ।\nन्या (मत्स्य) अवतार-\nकावले (कुर्म अवतार-\nफाँ (बराह) अवतार-\nनृसिंह अवतार –\nपुडके ब्राम्हण (वामन) अवतार –\nपरशुराम अवतार –\nराम अवतार –\nकृष्ण अवतार\nबुद्ध अवतार –\nकल्की अवतार –\nन्या (मत्स्य) अवतार\nमनू धैम्ह ऋृषिं थ:गु योग साधनापाखें सच्छि दँ तपस्या यात । तपस्या खना: खुशी जुया: ब्रम्हां थुगु जगतया पशुपंक्षीया रक्षा याय्फैगु बरदान विल । छन्हु मनू ऋृषिं तर्पण विइ्गु लागि ल: हःगु इलय्‌ चीचाधीम्ह न्या खन । उम्ह न्यां मनु ऋृषियात अनुनय विनय याना: शरण फ्वन । वैगु अनुरोध कथं उम्ह न्यायात लहिना तल । उम्ह न्यां धाल छुं ई लिपा हे थन तसकं वाफय्‌ खुसिबाः बया: दक्व चुइका: यनी । उगु इलय्‌ जिं ‘ बचे योय्‌। उम्ह न्यां धाःथें हे छुं दिं, ई लिपा हे वाफय्‌ वया: खुसिबा: वल । छुं हे मल्यंक खुसिबालं चुइका: यंकल । उगु हे इलय्‌ उम्ह न्या तसक तःधी . जुइधुंकूगु जुया: मनू ऋृषिया डुङ्गायात थ:गु न्हाय्पनय्‌ खिपतं चिना: बचे याना: विल । उगु हे इलय्‌ ह्यग्रीव धैम्ह राक्षसं वेद खुया: यंकूगु ज��याच्चन । उम्ह राक्षसनाप ल्वाना: न्यां वेद कया: मनु ऋृषिया ल्हाःतय्‌ लःल्हात । थुकथं वेदयात व प्रलय् जुइत्यंगु जगतयात न्याँ बचेयात ।\nकावले (कुर्म )अवतार\nपृथ्वी थी थी कथंया प्रलय थी थी इलय्‌ वयाच्वनी । छक: खुसिबा: वया: दक्व हे पृथ्वीया वस्तु चुइकाः समुद्रया तःलय्‌ ला:वन । पृथ्वीइ छुं हे चीजत ल्यं मन्त । उगु हे इलय्‌ समुद्रया त:लय्‌ च्वनाच्वंम्ह कावलें थ:गु म्हय्‌ दक्व वस्तुत सुरक्षित याना: थत हयाविल । अर्थात्‌ समुद्र मन्थन याःगु इलय्‌ बांलागु मा:गु, बांमलागु म्वा:गु फुक्क वस्तु सुरक्षित याना: तम्ह कथं काबलेयात पृथ्वीया दकले बल्लाम्ह प्राणीया रुपय्‌ नं काय्गु याइ ।\nफाँ (बराह) अवतार\nहिरणण्याक्ष धैम्ह राक्षसं पृथ्वीयात खुया: यंका: महासागरय्‌ सुचुके यंकल । उगु इलय्‌ विष्णुं फाँया अवतार कया: राक्षसतय्त स्याना: पृथ्वीयात महासागरं पिने हल । अथेहे बराहया अवतारसम्बन्धि मेगु धारणा कथं छक पृथ्वीइ तसकं हे बांलाक उत्पादन जुल । उगु उत्पादनयात पृथ्वीं थामे याय्‌ मफया महासागरय्‌ क्वहाँ वन । उगु इलय्‌ राक्षसतय्त स्याना: बराह नं बुलुँहुँ महासागरं थतहल ।\nनृसिंह अवतार\nहिरण्याक्ष राक्षसं पृथ्वीयात खुया: यंकूगु इलय्‌ बराह अवतार कयाः राक्षसयात स्यात । वया हे किजा हिरण्यकस्यपया विष्णुयात बदला काय्गु तातुना ब्रम्हाया तपस्या यात । वैगु तपस्या खना: खुशी जुयाः ब्रम्हां राक्षसया इच्छा कथं मनू, द्य:, पशुपंक्षी, न्हिनय्‌ चान्हय्, सुथय्, बहनी, हतियार छुकिं स्याय्‌ मफैगु बरदान विल । तर हिरण्यकश्यपया काय् प्रल्हाद धाःसा तसकं विष्णुया भक्त उकिं अबु हिरण्यकश्यपं काय्यात माया याय्‌गु सिबें तसकं दाय्गु, ख्याय्‌गु, सास्ति याय्‌गु यात । विष्णुया भक्तयात थुकथं सास्ती या:गु स्वय्मफया: विष्णुं हिरण्यकश्यप राक्षसयात स्याय्त काःगु अवतार नृसिंह अवतार खः ।\nथ्व हे विष्णुया चौथौं अवतारया आधारय्‌ सिद्धिनरसिह मल्लं यलय्‌ कार्तिक प्याखं दय्‌का: क्यना: वयाच्वंगु दु ।\nपुडके ब्राम्हण (वामन) अवतार\nराक्षस जुजु बलि तसकं हे दानी, पुण्य दुम्ह, गुम्हेसिया दान स्वगू लोकय्‌ प्रचार, उकिं इन्द्रया सिंहासन सन । थ्व हे खँ ज्वना: विष्णुया थाय्‌ वन । विष्णु छगू उपाय्‌ ज्वनाः बलि जुजुया होमय्‌ भिक्षाटन काय्त वन । चीचाधीम्ह पुड्क्या ब्रम्हुयात छु फ्वं वयागु धका: न्यन । मेगु छु�� नं मखु थुगु भुमिइ स्वगू पला:तय्त थाय्‌ माल धाय्‌व बलिं तत्काल हे का छन्त वियागु जुल धका: बिल । उगु हे इलय्‌ छलकपट याना: – वःम्ह विष्णुं थःगु भीमकाय रुप क्यना: छगू पला: पृथ्वीइ, मेगु पला: अन्तरिक्षय्‌ व मेगु पलाः राक्षस जुजु बलिया छ्यनय्‌ तयाबिल । बलि पृथ्वीया जमिनय्‌ क्वहाँवन । इन्द्रया सिंहासन बचे याय्गु लागि काःगु अवतार वामन अवतार ख:।\nथ्व हे पौराणिक मान्यताया आधारय्‌ उपत्यकाया नेवा:तय्सं गुन्हुपुन्हि पारुबलय्‌ कय्गू, तुसिपासि दान बिइगु याना: वयाच्वंगु ख: । बामनं पलाः तया: जमिनय्‌ क्वहां वने धुंकाः विष्णुयाके दच्छिया छक: गुंला पारुखुन्हु छन्हु थ: थें हे थुगु लोकय्‌ दानपुण्य याइपिं गुलि दु धैगु स्वय्गु इच्छा याःगुलिं कय्गू, तुसिपासि दान याय्गु याना: वयाच्वंगु ख: ।\nपरशुराम अवतार\nजलदग्नि ऋृषियात छलकपट याना: कार्तवीर्य जुजुं स्यानाबिल । उगु इलय्‌ ब्राम्हण तयगुसिबें क्षेत्रीतय्‌गु प्रभुत्व अप्व: जुल । वहे जलदग्नि ऋृषिया चीधीम्ह काय्‌ परशुराम ख: । उकिं थ: अबुया बदला काय्त क्षेत्रीय जुजु व क्षेत्रीततक नं ल्यंमदय्‌क न्ह्यंका: छ्वयगु तातुना नीछचाः पृथ्बी चाःहिला: माला: सखाप यानाबिल । वयां लिपा ब्राम्हणतय्गु बोलावाला जुल । महाभारतय्‌ धयात:गु दु परशुरामं उगु इलय्‌ स्याःपिं क्षेत्रीतय्गु हिं न्यागू त:धंगु ताल दत । (बराल, २०५०:४३२) ।\nराम अवतार\nजंगलय्‌ तपस्या याइपिं तपस्वीपिनित रांक्षसतय्सं तसकं दुःख ब्यूगुलिं राक्षसतय्त सखाप याय्‌गु लागि, विशेष याना: लंङ्काया जुजु रावणयात स्यायगु लागि अयोध्याया जुजु दशरथया काय्‌ जुयाः, झिंप्यदँतक वनवास वन । रावणं सीतायात हरण याना: यंकेवं सुग्रीब, हनुमानपिनिगु ग्वहालि कया: राक्षस जुजु रावणयात स्याना: तपस्वीपिन्त भयपाखें बचे याय्‌गु लागि विष्णु काःगु न्ह्यय्गूगु अवतार ख: । रामयात आदर्श पुरुषया रुपय्‌ काइ ।\nकृष्ण अवतार\nविष्णुं राम अवतार काःगु इलय्‌ छक: जंगलय्‌ ऋृषिपिन्थाय्‌ वंगु इलय्‌ रामयात कामुकताया कथं स्पर्श याःगुलिं वहे ऋृषिपिनिगु इच्छा पूर्ति याय्गु लागि विष्णु प्रेमया प्रतिकया रुपय्‌ काःगु अवतार हे कृष्ण अवतार ख: । उगु ईया ऋृषिपिं फुक्क थुगु अवतारय्‌ गोपिनी जुया: जन्म जुल । कंशयात बध याय्णु लागि देवकिया कोखं जन्म जूया: थ: पाजु कंशयात स्याय्गु यात । महाभारतया इलय्‌ अन्यायी कौरबप���न्त बुकेगु लागि पाण्डवया पक्ष लिना: युद्ध याय्त काःगु अवतार कृष्ण अवतार ख:.।\nबुद्ध अवतार\nब्राम्हण धर्म तसकं कठोर रुप काःगु इलय्‌, वैदिक धर्मया बोलावाला जुयाच्वंगु इलय्‌ कपिलवस्तु नगरय्‌ जुजु शुद्धोधन व मायादेवीया कोखं संसारया प्राणिपिन्त दुःखं मुक्त याय्गु लागि दक्व वस्तुयात त्याग यानाः बोधिज्ञान प्राप्त याना: विज्याम्ह बुद्धयात बैष्णब धर्मय्‌ नवौं अवतारया रुपय्‌ काःगु दु । बुद्धयात सर्वोच्च मानव, महामानबया रुपय्‌ न्ह्यब्वयातःगु दु । छब्बीसय वर्ष न्ह्याे ब्राम्हण धर्म दुने लिङ्गभेद, जातियभेद, छुवाछुत, वर्गभेद आदिया अन्तया लागि हे सिद्धार्थ गौतमया जन्म जूगु ख: ।\nकल्की अवतार\nकलियुगया अन्तय्‌ अन्याय, अत्याचारं थाय्‌ काइ । जुजुपिन्सं प्रजाया लागिसिबें थःगु स्वार्थ पूवंकेगु लागि ज्या याइ । मनूतय्‌सं थःगु कर्तब्य ल्वःमंका: पाप कर्म याइ । थुजागु अवस्थाय्‌ विष्णुया दशौ अवतार यश नांया ब्राम्हण परिवारय्‌ जुइ । वैगु नां कल्की जुइ । तुयूम्ह सलय्‌ च्वना: ल्हातय्‌ तरवार ज्वना: ल्हाः ब्वय्काः अन्याय व पापीपिन्त मदय्‌का: छवय्‌गु लागि जन्म का: वइ ।\nथुकथं विष्णुं थी थी इलय्‌ काःगु झिगू अवतारयात नं थौं वैष्णब धर्मावलम्बिपिन्सं पूजा याना: वयाच्वंगु दु । थुगु अवतार ईयात ल्वय्क आध्यात्मिकवादीपिन्तजक मखु, भौतिकवादीया मिखां स्वय्बलय्‌ नं स्पष्टं ईया माग कथं धर्मया उत्पत्ति जूगु धैगु सीदु । डार्बिनया विकासवादी सिद्धान्त कथं ई फःपूलिसे वस्तु व मनूया स्वरुपय्‌ नं न्हू न्हूगु ह्यूपा: वयाच्वनी । न्हापाया पूस्तासिबें, आःया पुस्ता चेतनशील जुइसा, आया सिबें लिपाया मनूत चेतनशील जुइ । मनूत थौंया मनू छकलं जूगु मखु । न्ह्यपं दुपिँ माक:या पाखें जंगली मनूया रुप काल, जंगली मनूपाखें छगू हे थासय्‌ च्वना: नय्सःपिं मनूत जुल । लिपा वना: सृर्जनशील जुजुं थौंया ईतक वल । थुगु रुपय्तक वय्गु लागि अरबौ दँ काल । लखय्‌ च्वनीपिं एककोषिय जीवपाखें दुई कोषिय जीव, दुई कोषिय जीवपाखें वहुकोषिय जुजुं वन । लखय्‌ च्वनीपिं प्राणीपिं लखय्‌ नं पृथ्वी नं च्वनेफुपिं जुल । लिपा पृथ्वी जक च्वनीपिं जुल । प्राणीपिनिगु आबश्यकता कथं ल्वाय्गु इलय्‌ ल्वाय्त मा:गु तत्व वा अंग याकनं विकास जुलसा, शरिरयात म्वाःगु ज्या ख्यले मदुगु बुलुहुँ तनावन । उकिं न्ह्यपं नं मदया वन । थ्व ह��� सिद्धान्तया उपज विष्णुया दश अवतारया धारणा विकास : जूगु खः ।\nदकले न्हापां लखय्जक च्वनेफुम्ह न्या जन्म जुल । वयालिपा लखय्‌ नं पृथ्वीइ नं च्वनेफुम्ह कावले जन्म जुल । तेस्रो अवतारया रुपय्‌ फाँ लखय्‌ च्वने मफुम्ह, फोहरम्ह, मोह दुम्ह प्राणी, असभ्यया प्रतिकया रुपय्‌ जन्म जुल । चौथो अवतारय्‌ मनूया रुप बच्छि,. जनावरया रुप बच्छि दुम्ह अर्धमानबया रुपय्‌ (नर व सिंह) नरसिंहया जन्म जुल । पाँचौं अवतारया रुपय्‌ मानव ख:सां बिकास जुइ मलाम्ह, पुड्क्या वामन जुल । छैठौं अवतार कथं मानवया पूर्ण रुपं खःसां चेतनाया स्तर विकास मजूम्ह परशु, त॑ ग्वाराग्वारा दुम्ह, राक्षस स्वभाबयाम्ह परशुरामया जन्म जुल । वयां लिपा त॑ बुलुहुँ मदया: आदर्शवादी, मां अबुया आज्ञाकारी, बन्धुत्वया विचा: दुम्ह, बांला बांमला, ख: मखु विचा: याय्‌फुम्ह रामया जन्म जुलसा आठौं अवतारया रुपय्‌ प्रेमया प्रतिक कृष्णया जन्म जुल । संसारय्‌ म्वाय्गुया आधार धैगु प्रेम खः । प्रेम मदुगु जीवनय्‌ घृणा व अंहकार दै । थ्व हे मूल तृष्णाया कारण ख: । जीवनयात निराश, दु:ख याइगु तत्व हे थ्व ख: । प्रेम व आनन्द हे वास्तविक जीवन खः । वथें हे नवौं अवतार कथं महामानब बुद्ध गुम्हेसिनं मनूतयत म्वायगु लँपु क्यनाः म्वाय्‌गु स्यना: विल । मनूया जन्म धैगु हे दुःख ख: । दु:ख मदयके ज्यू । दुःखया मूल कारण धैगु हे तृष्णा खः । तृष्णारहित जुया: म्वाय्‌गु लागि आर्य अष्टाङ्गिक मार्ग क्यनाः फुक्क मनूया मनय्‌ बुद्ध जुइगु पुसा क्यनाविज्यात । दक्व बुद्ध जुइफु धका: क्यनाबिलसा आ: वैम्ह कल्की तसकं शक्तिशाली, हावाय्‌ ब्वयफुम्ह जुइ । हावाया बेगय्‌ ब्वया: अन्याययात न्ह्यंका: सम्पूर्ण मानवया कल्याणकारीम्ह जुइ धका: परिकल्पना याना: समयसापेक्ष यंका:तःगु खनेदु ।\nथ्व फुक्क धार्मिक मान्यताया आधाय्‌ नेपालय् दश अवतारया मूर्ति नापं दश अवतारय्‌ दुने नं परिघटनाया पात्रपिन्त नं विष्णुया अवतार कथं पूजा याना: वयाच्वंगु दु । गथेकि महाभारत ‘च्वंम्ह ब्यास, वेद च्वःम्हयात वेदब्यास, रामायण च्वःम्ह बाल्मीकि, रामयात गुहालि याःम्ह हनुमान, रामनाप जूपिं लक्ष्मण, सीता, कृ्‌ष्णया कला: राधा, बलराम आदिपिन्त नं वैष्णव द्यः कथं पूजा याना: वयाच्वंगु दु ।","num_words":3529,"character_repetition_ratio":0.047,"word_repetition_ratio":0.0,"special_characters_ratio":0.37,"stopwords_ratio":0.012,"flagged_words_ratio":0.0,"lang_id_score":0.993,"perplexity_score":65108.7,"cluster_detection":-1}
+{"text":"ठाणे तालुका | कल्याण तालुका | मुरबाड तालुका | भिवंडी तालुका | शहापूर तालुका | उल्हासनगर तालुका | अंबरनाथ तालुका","num_words":26,"character_repetition_ratio":0.078,"word_repetition_ratio":0.0,"special_characters_ratio":0.441,"stopwords_ratio":0.0,"flagged_words_ratio":0.0,"lang_id_score":0.575,"perplexity_score":156697.3,"cluster_detection":-1}
+{"text":"चंद्रपूर तालुका | वरोरा तालुका | भद्रावती तालुका | चिमूर तालुका | नागभीड तालुका | ब्रह्मपुरी तालुका | सिंदेवाही तालुका | मूल तालुका | गोंडपिपरी तालुका | पोंभुर्णा तालुका | सावली तालुका | राजुरा तालुका | कोरपना तालुका | जिवती तालुका | बल्लारपूर तालुका","num_words":60,"character_repetition_ratio":0.183,"word_repetition_ratio":0.0,"special_characters_ratio":0.444,"stopwords_ratio":0.0,"flagged_words_ratio":0.0,"lang_id_score":0.429,"perplexity_score":136079.8,"cluster_detection":-1}
+{"text":"गंगा खुसि | यमुना खुसि | ब्रम्हपुत्र खुसि | बेतवा खुसि | नर्मदा खुसि | गोदावरी खुसि | कावेरी खुसि | गंडक खुसि | कोशी खुसि | बागमती खुसि | सरयू खुसि | रावी खुसि | व्यास खुसि | सतलज खुसि | खडकई खुसि | सुवर्णरेखा खुसि | क्षिप्रा खुसि | हुगली खुसि | सोन खुसि | दामोदर खुसि | केन खुसि\nRetrieved from \"https:\/\/new.wikipedia.org\/w\/index.php?title=नर्मदा_खुसि&oldid=25783\"\nपुच:\nभारतयागु खुसि\nThis page was last edited on ३ मार्च २००७, at १०:११.\nText is available under the Creative Commons Attribution-ShareAlike License; additional terms may apply. See Terms of Use for details.","num_words":153,"character_repetition_ratio":0.007,"word_repetition_ratio":0.0,"special_characters_ratio":0.317,"stopwords_ratio":0.007,"flagged_words_ratio":0.0,"lang_id_score":0.151,"perplexity_score":26363.6,"cluster_detection":-1}
+{"text":"वट्टिचेरुकूरु मण्डल (तेलुगु: వట్టిచెరుకూరు) भारतया आन्ध्रप्रदेश राज्यया गुन्टूर जिल्लाया छगु मण्डल ख।\nभूगोल\n[सम्पादन]\nपूर्व:\nपश्चिम:\nउत्तर:\nदक्षिण:\nभाषा\n[सम्पादन]\nथ्व थासय् छ्यलिगु मू भाय् तेलुगु भाषा ख। तेलुगु बाहेक थन अंग्रेजी, हिन्दी आदि भाय् नं छ्येलिगु खने दु।\nलिधंसा\n[सम्पादन]\nपिनेया स्वापू\n[सम्पादन]\nआन्ध्रप्रदेश सरकारया वेबथाय्\nv\nt\ne\nगुन्टूर जिल्लाया मण्डल\nमाचेर्ल मण्डल, गुन्टूर जिल्ला · रेंटचिंतल मण्डल, गुन्टूर जिल्ला · गुरजाल मण्डल, गुन्टूर जिल्ला · दाचेपल्लि मण्डल, गुन्टूर जिल्ला · माचवरम् मण्डल, गुन्टूर जिल्ला · बेल्लंकोण्ड मण्डल, गुन्टूर जिल्ला · अच्चंपेट मण्डल, गुन्टूर जिल्ला · क्रोसूरु मण्डल, गुन्टूर जिल्ला · अमरावति मण्डल, गुन्टूर जिल्ला · तुल्लूरु मण्डल, गुन्टूर जिल्ला · ताडेपल्लि मण्डल, गुन्टूर जिल्ला · मंगलगिरि मण्डल, गुन्टूर जिल्ला · ताडिकोण्ड मण्डल, गुन्टूर जिल्ला · पेदकूरपाडु मण्डल, गुन्टूर जिल्ला · सत्तेनपल्लि मण्डल, गुन्टूर जिल्ला · राजुपालेम् मण्डल, गुन्टूर जिल्ला · पिडुगुराल्ल मण्डल, गुन्टूर ज��ल्ला · कारंपूडि मण्डल, गुन्टूर जिल्ला · दुर्गि मण्डल, गुन्टूर जिल्ला · वेल्दुर्ति मण्डल, गुन्टूर जिल्ला · बोल्लपल्लि मण्डल, गुन्टूर जिल्ला · नकरिकल्लु मण्डल, गुन्टूर जिल्ला · मुप्पाल्ल मण्डल, गुन्टूर जिल्ला · फिरंगिपुरम् मण्डल, गुन्टूर जिल्ला · मेडिकोंडूरु मण्डल, गुन्टूर जिल्ला · गुंटूरु मण्डल, गुन्टूर जिल्ला · पेदकाकानि मण्डल, गुन्टूर जिल्ला · दुग्गिराल मण्डल, गुन्टूर जिल्ला · कोल्लिपर मण्डल, गुन्टूर जिल्ला · कोल्लूरु मण्डल, गुन्टूर जिल्ला · वेमूरु मण्डल, गुन्टूर जिल्ला · तेनालि मण्डल, गुन्टूर जिल्ला · चुंडूरु मण्डल, गुन्टूर जिल्ला · चेब्रोलु मण्डल, गुन्टूर जिल्ला · वट्टिचेरुकूरु मण्डल, गुन्टूर जिल्ला · प्रत्तिपाडु मण्डल, गुन्टूर जिल्ला · यड्लपाडु मण्डल, गुन्टूर जिल्ला · नादेंड्ल मण्डल, गुन्टूर जिल्ला · नरसरावुपेट मण्डल, गुन्टूर जिल्ला · रोपिचेर्ल मण्डल, गुन्टूर जिल्ला · ईपूरु मण्डल, गुन्टूर जिल्ला · शावल्यापुरम् मण्डल, गुन्टूर जिल्ला · विनुकोण्ड मण्डल, गुन्टूर जिल्ला · नूजेंड्ल मण्डल, गुन्टूर जिल्ला · चिलकलूरिपेट मण्डल, गुन्टूर जिल्ला · पेदनंदिपाडु मण्डल, गुन्टूर जिल्ला · काकुमानु मण्डल, गुन्टूर जिल्ला · पोन्नूरु मण्डल, गुन्टूर जिल्ला · अमृतलूरु मण्डल, गुन्टूर जिल्ला · चेरुकुपल्लि मण्डल, गुन्टूर जिल्ला · भट्टिप्रोलु मण्डल, गुन्टूर जिल्ला · रेपल्ले मण्डल, गुन्टूर जिल्ला · नगरम् मण्डल, गुन्टूर जिल्ला · निजांपट्नम् मण्डल, गुन्टूर जिल्ला · पिट्टलवानिपालेम् मण्डल, गुन्टूर जिल्ला · कर्लपालेम् मण्डल, गुन्टूर जिल्ला · बापट्ल मण्डल, गुन्टूर जिल्ला\nRetrieved from \"https:\/\/new.wikipedia.org\/w\/index.php?title=वट्टिचेरुकूरु_मण्डल,_गुन्टूर_जिल्ला&oldid=793102\"\nपुचतः:\nगुन्टूर जिल्लाया मण्डल\nवट्टिचेरुकूरु मण्डल, गुन्टूर जिल्ला\nThis page was last edited on १६ अप्रिल २०१३, at ०१:३३.\nText is available under the Creative Commons Attribution-ShareAlike License; additional terms may apply. See Terms of Use for details.","num_words":501,"character_repetition_ratio":0.413,"word_repetition_ratio":0.0,"special_characters_ratio":0.363,"stopwords_ratio":0.006,"flagged_words_ratio":0.0,"lang_id_score":0.991,"perplexity_score":43051.4,"cluster_detection":-1}
+{"text":"चंद्रपूर तालुका | वरोरा तालुका | भद्रावती तालुका | चिमूर तालुका | नागभीड तालुका | ब्रह्मपुरी तालुका | सिंदेवाही तालुका | मूल तालुका | गोंडपिपरी तालुका | पोंभुर्णा तालुका | सावली तालुका | राजुरा तालुका | कोरपना तालुका | जिवती तालुका | बल्लारपूर तालुका","num_words":60,"character_repetition_ratio":0.183,"word_repetition_ratio":0.0,"special_characters_ratio":0.444,"stopwords_ratio":0.0,"flagged_words_ratio":0.0,"lang_id_score":0.429,"perplexity_score":136079.8,"cluster_detection":-1}
+{"text":"नेपाःया वर्तमान राजनीतिक लँपु गुकथं न्ह्याइ धइगु खँ आम जिज्ञासाया विषय जुयाच्वंगु दु। वंगु पुस ५ गते प्रधानमन्त्री केपी शर्मा ओलीं आकाझाकां संसद भंग यायेवं नेपाःया राजनीतिक भविष्ययात कयाः थीथी कथंया अनुमान जुयाच्वंगु दु। संविधानतः संसद भंग यायेगु अधिकार प्रधानमन्त्रीयाके दु वा मदु धइगु न्ह्यसः आम रुपं ब्वलनाच्वंगु दुसा आपालं धयाथें कानूनविद्तय्सं धाःसा संविधानतः संसद भंग यायेगु अधिकार प्रधानमन्त्रीयाके मदु धकाः धायेगु यानाच्वंगु दु। प्रधानमन्त्रीया संसद भंग यायेगु प्रतिगमन पलाःयात कयाः पुलांपिं प्रधानन्यायाधीशलिसें आपालं न्यायाधीशपिंसं गैरसंवैधानिक धया वयाच्वंगु दुसा प्रधानमन्त्रीं ल्ह्वंगु पलाःयात कयाः सर्वोच्च अदालतय् मुद्दा नं लायेधुंकूगु दु। आम जनतां आः सर्वोच्च अदालतं गज्याःगु निर्णय याइ धकाः पियाच्वंगु दु ।\nवर्तमान सरकार गठन लिपा संघीयता व गणतन्त्रयात संस्थागत यायेगु कार्यभार सरकारया खः । तर सरकारं संघीयता व गणतन्त्रयात संस्थागत यायेगु स्वयां नं उकियात भज्यंक स्यंकेगु कुतः निरन्तर रुपं यानाच्वन। उकिया हे लिपांगु पलाः खः, संसद विघटन। खतुं वर्तमान प्रधानमन्त्रीं थःगु पार्टी दुने ब्वलंगु आन्तरिक विवादया कारणं पुस ५ गते स्वयां न्ह्यः हे संसद विघटन यायेगु कुतः याःगु खः । उगु इलय् पार्टी दुनेया विवादया कारणं संसद विघटन यायेत असफल जुल । आः संसद भंग जुइधुंकूगु जक मखसे निर्वाचनया न्हि नं घोषणा जुइधुंकूगु अवस्था खः । आः सर्वोच्च अदालतं याइगु निर्णयं हे देय्यात गुखेपाखे यंकी धइगु खँ निर्धारण याइ ।\nजुजु ज्ञानेन्द्रं तत्कालीन इलय् राजनीतिक ‘कू’ यायेधुंकाः न्ह्याःगु आन्दोलनयात कयाः न्ववायेगु झ्वलय् बयलगाडाय् च्वनाः अमेरिका थ्यनी मखु धकाः उगु इलय् जुयाच्वंगु आन्दोलनया विरोध याःगु खः । तर जुजुया कू विरुद्ध जब २०६२\/६३ साल आन्दोलन जुल । उकिं यानाः संविधानसभा, गणतन्त्र व संघीयतायात स्वीकार यायेत बाध्य जूगु जक खः ।\nकेपी ओली प्रधानमन्त्री जुइधुंकाः देय्या विकास व संविधानयात संस्थागत याइ धइगु आम जनताया आशा खः । तर प्रधानमन्त्री ओली देय् विकास यायेगु स्वयां नं थः आसेपासेतय्गु विकास व संविधानयात ध्वस्त यायेगु ज्याय् न्ह्यचिल । प्रधानमन्त्रीं दकलय् न्हापां संघीयतायात फयांफछि कार्यान्वयन मयाकेगुकथं पलाः ल्ह्वन । संघीयता कार्यान्वयनया निंतिं माःगु आपालं ऐन-कानून दयेकेगु स्वयां नं उकियात गुकथं असफल यायेगु धइगु खँय् जक ध्यान बिल । उकिया लिच्वःकथं आतक नं संघीयता कार्यान्वयन यायेत माःगु आपालं ऐन कानून दयेकेगु ज्या थातिं लानाच्वंगु। थुकिं यानाः प्रदेश सरकारं यायेमाःगु गुलिखे ज्या नं यायेमफइगु अवस्था ब्वलन । अथे ला गणतन्त्र व संघीयता प्रधानमन्त्री ओलीयात यःगु विषय मखु। जुजु ज्ञानेन्द्रं तत्कालीन इलय् राजनीतिक ‘कू’ यायेधुंकाः न्ह्याःगु आन्दोलनयात कयाः न्ववायेगु झ्वलय् बयलगाडाय्च्व नाः अमेरिका थ्यनी मखु धकाः उगु इलय् जुयाच्वंगु आन्दोलनया विरोध याःगु खः । तर जुजुया कू विरुद्ध जब २०६२\/६३ साल आन्दोलन जुल । उकिं यानाः संविधानसभा, गणतन्त्र व संघीयतायात स्वीकार यायेत बाध्य जूगु जक खः । आः नं प्रधानमन्त्री न्हापा गुगु अडानय् दुगु खः उकिं लिमचिउनि । अझ नं गणतन्त्र व संघीयतायात गुकथं जिउ उकथं मदयेकेगु ध्याउनाय् प्रधानमन्त्री दु। उकिया दसु प्रधानमन्त्रीं छगू इलय् न्ववागु खः कि प्रदेश सरकार संघीय सरकारया छगू अंग जक खः । जब कि संविधानं हे प्रदेश व स्थानीय तहयात स्वायत्तता बियातःगु दु। अले संविधानं स्पष्ट व्यवस्था यानातःगु संघीयताया विरोध यायेगु धइगु संविधानया विरोध यायेगु खः ।\nअथे ला प्रधानमन्त्री ओलीं नेपाःया संविधानयात कयाः नं स्वीकार्य यायेफयाच्वंगु मदु। उकिं गुकथं जिउ उकथं संविधानया उल्लंघन यायेगुलिइ प्रम ओली तल्लिन जुयाच्वंगु खः । आः हे नं ओलीं संघीयतायात गुकथं खारेज यायेफइ धइगु बारे बिचाः यानाच्वंगु स्पष्ट जुजुं वयाच्वंगु दु। थ्वहे झ्वलय् कानूनमन्त्रीं छगू ज्याझ्वलय् न्ववासें धाःगु दु, ‘आवश्यक जुल धाःसा प्रदेश सरकार भंग जुइफु।’ थ्व धइगु प्रदेश सरकारय् नं हस्तक्षेप यानाः प्रतिगमनपाखे उन्मुख जुइगु मेगु लँपु खः ।\nप्रधानमन्त्री ओलीया पलाः विरुद्ध सत्तारुढ दल नेकपां आन्दोलनया घोषणा यानाः विरोधया थीथी ज्याझ्वः यानाच्वंगु दुसा मेखे थीथी राजनीतिक पार्टीं नं आन्दोलनया ज्याझ्वः घोषणा यायेधुंकूगु अवस्था खः । प्रतिगमन विरुद्ध आन्दोलन याना वयाच्वंगु राजनीतिक पार्टीतय्सं हाकनं संसद पुनस्र्थापना यायेमाःगु माग यानाच्वंगु दु। ��्रधानमन्त्री ओलीं गुगुं हालतय् नं संसद पुनर्स्थापना मयायेगु अडान कयाच्वंगु दु। आः संसद पुनस्र्थापना यायेगु खःसा उकिया विकल्प धइगु निगू दु। छगू सर्वोच्च अदालतं न्यायिक रुपं निरुपण यायेगु, मेगु सरकार विरुद्ध आन्दोलन तच्वयेका यंकेगु। थ्व निगूमध्ये छगूया निर्णय वयेत म्होतिं नं लछि ई काइगु अनुमान जुयाच्वंगु दु। तर मेखे राजनीतिक पार्टीतय्सं आन्दोलन न्ह्याकूसां नं घनीभूत रुपं सफलता काये फयाच्वंगु मदु। उकिया छगू जक कारण खः, राजनीतिक पार्टीतय्के आन्दोलन गुकथं न्ह्याकेगु धइगु स्पष्टता मदुनि । कांग्रेसयात कयाः धायेगु खःसा छगू पक्षं आन्दोलनयात तीव्रता बीमाःगु धयाच्वंगु दु । मेगु पक्षं चुनावया निंतिं माःगु तयारी यायेमाः धकाः धयाच्वंगु अवस्था खः । मेखे नेकपां नं आन्दोलनया बलं हे संसद पुनस्र्थापना यायेकथं आन्दोलन न्ह्याकाच्वंगु मदु। थः कार्यकर्ता दथुइ सभा सम्मेलन यायेगु बाहेक सरकारयात दबाव जुइकथंया आन्दोलन अझ नं याये फयाच्वंगु मदु। अले आम सर्वसाधारण जनता नं तत्काल आन्दोलनय् कुहां वयेगु सोच दयेकाच्वंगु मदुनि । थ्व फुक्कं घटनायात कयाः स्वयेगु खःसा आन्दोलनया विकल्प मदु तर गज्याःगु आन्दोलन गुकथं न्ह्याकेगु धइगु बारे राजनीतिक दलत नं अस्पष्ट जुयाच्वंगु आःया अवस्था खः ।\nमेगु छता खँ वर्तमान सरकार आम सर्वसाधारण जनता दथुइ अलोकप्रिय जुयाच्वंगु अवस्था खः । थ्व इलय् राजनीतिक पार्टीतय्सं जनतायात आन्दोलनया आवश्यकता थुइकेगु कुतः यायेगु स्वयेमाः । गुगु जुयाच्वंगु मदु। उकिया लिच्वः प्रधानमन्त्री झन जक तानाशाही जुयाः वनाच्वंगु दु। छगू लिपा मेगु असंवैधानिक ज्या यायेगु तल्लिन जुयाच्वंम्ह प्रधानमन्त्रीयात इलय् हे लगाम तयेमाःगु आवश्यकता थौं जुयाच्वंगु दु। यदि इलय्प्र धानमन्त्रीयात लगाम तयेफइगु अवस्था मवल धाःसा आः संसद जक भंग याःगु सरकारं लिपा वनाः संघीयता व संविधान तकं खारेज यायेत लिफः मस्वइ धकाः धायेफइगु अवस्था मदु। प्रधानमन्त्रीं थःगु गुटया भेलाय् अज्याःगु अभिव्यक्ति बीगु यानाच्वंगु दु। यदि अथे जुलधाःसा थ्व देय्या निंतिं मेगु दुर्भाग्य जुइ ।","num_words":1204,"character_repetition_ratio":0.08,"word_repetition_ratio":0.079,"special_characters_ratio":0.353,"stopwords_ratio":0.017,"flagged_words_ratio":0.0,"lang_id_score":0.999,"perplexity_score":112445.8,"cluster_detection":-1}
+{"text":"महाभारतया भीमसेन व नेवाः तयेगु भिन्द्यो छम्ह हे मखू । भारतवर्षय् गन नं महा���ारतया भीमसेनयात अलग्ग हे कथंह पुजा यायेगु वा महत्व बिया तगू मदु । भिमसेनया अस्तित्व धैगु हे पंचपाण्डवया जेठाम्ह युधिस्थिरया न्ह्योने ल्युने जक दं वइ । थगु ताकत क्यनेगु बाहेक भिमसेनया राजनीतिक व आर्थिक छुं हे कथंह मेगु पक्षय सक्रियता मदु । थ्व झिसं महाभारत ब्वना स्वल धासा बांलाक्क हे ध्वाथुइके फइ । भारतवर्षय तक्क नं भिमसेनया अलग्ग हे मूर्ति वा मन्दिर दयेका पुजा याना वया च्वंगु इतिहासय् मदु ।\nअथे जुसां नेपालय् जक भिमसेनयात् नेवाः तयसं बनेज्या सुथां लाकिम्ह भिन्द्यो कथंह कायेमागु छुं आवश्यकता खने मदु । महाभारतया भिमसेन नेपाः गालय् वया थन छुं कथंया ज्याः याना वन धैगु खँ महाभारतया गन नं उल्लेख याना तगु खने मदु । खः महाभारत युद्ध लिपा छुं दँ हस्तिनापुरय् राज्ययाना युधिस्थिर थ किजापिं व द्रौपदी नापं हिमालय पर्वत प्रस्थान यात धका उल्लेख दुसां अन नेपाः गालय् थ्यंका थनया धर्म संस्कृति, जनजीवनयात हे प्रभाव लाइ कथंह छुं ज्याः यात धैगु उल्लेख खने मदु । उपिं राजनीतिं सन्यास कया म्वाम्वाकं स्वर्ग प्रस्थानया नितिं हिमालय यात्राय जक वगु खने दु । उपिं महाभारत ग्रन्थय् उल्लेख याना तगु कथंह धायेगु खःसा जूम्हिता बुइधुंकालि बनबास लिपा चिहाकगु गुप्तबासया नितिं नेपाः गालय् वल धका नं उल्लेख मदु । यदि पंचपाण्डव त व कौरवया गुप्तचरत नेपाः गालय् थ्यंक वगु ख सा उकिया छुं छुं दसु थन दये हे मागु खः । अझ भिमसेनया भूमिका धैगु उगु हिमालय महाप्रस्थान यात्राय् युधिस्थिर नाप न्हापालाक्क द्रौपदी लंय् क्वदबलय् द्रौपदीया छु द्वबिद्व दु ? नहकुल व सहदेवपिं छाय् झिपिं नाप वये मफुत ? अर्जुनया दोष छु ख ? अलय् लिपालाक्क थ न क्वदसेलिं जिगु छु गल्ती जुल छाय् जि म्वाम्वाकं स्वर्गय वये मखन ? धका न्यनेगु बाहेक मेगु छुं मदु । महाभारतया भिमसेनं थगु दे हस्तिनापुरय हे अनया जनताया आर्थिक अवस्था बांलाकेत व्यापार, व्यवसाय यायेमा धका स्यना वंगु मदुसा व नेपाः गालय् वया नेवाः बन्जा तयेत ल्हासाय् बनेज्या याना थःगु देया दुगुक्वें बल्लाकि धका स्यना थकुगुलिं वःयात नेवाः तयसं थःगु आजुद्यो भापिया थःगु छेँ छेँ, पसः पसःलय् देदेगलय् वयागु भव्य मूर्ति दयेका तसंक भव्य कथंह तान्त्रिक विधि कथंह जात्रा न्यायकल धायेगु छगु कोराकल्पना सिवे मेगु मखु धासाः पायछि मजु धका कुंखिने फइम��ु । भिमसेन थगु जीवनया अन्तिम क्षणय् हिमालय पर्वत प्रस्थानया नितिं जक वम्ह जूगु, गुकि महाभारत ग्रन्थय् उल्लेखित दु, वं नेवाः तयेत तिब्बत नाप व्यापार या धका गुकथं धाल जूइ, मखुला थ्व अजूचाइपूगु खँ । महाभारत युद्ध त्याकेधुंका लिपा न नेपाःनाप हस्तिनापुरया छुं हे सम्बन्धया उल्लेख मदु गुकि छगु अजूचाइपूगु खँ ख । नेवाः तयेत उलिमछि गुणयाना वम्हेस्यां छु नेपाःयात चटक्क हे ल्वमंका छ्वल ला ?\nमहाभारतय् उल्लेख जूया च्वंगु विराटपर्वय पाण्डव त गुप्तबासया सिलसिलाय् जुजु विराटया राजदरवारय् गुप्त भेष कया सुला च्वंगू उल्लेख दु । जुजु विराटया राज्य आयागु नेपाःया विराटनगर खः धका धयातगु न दु । विराट जुजुया राजदरवारय् भिमसेन व पंचपाण्डवपिं च्वना च्वंगु व अन द्रौपदीयात सासना बियाच्वंम्ह किचकयात भिमसेनं बध यात धका धया तगु न दु । यदि थ्व खँ सत्य खःसा झिसं मेगु खँ, गुकि छु धाइधासाः दोलखाया नेवाः भाय्यात पंचपाण्डव अन गुप्तवास च्वंबलय थपिं दथुइ खँल्हाबल्हा यायेत दयेका थकुगु गुप्त भाषा खः धका धाइ, थ्व धापु गलत खः धका धायेमा । यदि अथे खःसा पंचपाण्डव त गुप्तवास च्वना वंगु थासय व भाय् न अनयापिं मनू तयेत स्यना वंगु न जूया च्वन । दोलखाया भिन्द्यो जगप्रसिद्धम्हं, दोलखाया नेवाः भाय् यदि भिमसेनया गुप्त भाषा खःसा छाय् व विराटनगरय् प्रचलित मजुल वा छाय् व भाय् हस्तिनापुर लिहांवने धुंका भारतवर्षय मेगु राष्ट्रिय भाषा कथंह पि मब्वल ? भारतवर्षया इतिहास दुने व भाय् गन वन ? छु दोलखाया नेवाः तयेत जक व भाय सुटुक्क स्यना थकुगु खः ला ? थुलि थाकुक दयेका थकुगु भाय् म्वाम्वाकं पाण्डव तयसं परित्याग यातला ? थम्हेस्या दयेका थकुगु भाय् छु जुल धका हान छक स्व वये म्वाला ?\nछाये थथे मजूल ? छायेकि थ्व दोलखाया भिन्द्योयात महाभारतया भिमसेन प्रमाणित यायेगु नितिं दोलखाया नेवाः भाय्, गुगु भाय् येँ यल ख्वप सिवें पाः, व भाय् यात गुप्तवासकालीन पंचपाण्डव तयेगु गुप्त भाषा कथंह हिलेगु छगु तधंगु द्वं खः । वास्तवय् दोलखाया नेवाः भाय् नेपालभाषाया छगू पुलागुं प्राचीन स्वरुप ज्वना थौं तक्क न म्वाना च्वंगु भाय खः । व भाय्लय छाय् संस्कृतया प्रभाव खने मदु गुकि भिमसेनया भाय् खःसा अवश्य न खने दयेमागु खः । दोलखाया नेवाः तयसं ल्हाये सगु व भाय् हस्तिनापुरया जनता तयसं न ल्हाये सये फयेमा धका पंचपाण्��व तयसं विचा मया जूइला ?\nअझ मेगु द्वं धैगु ला भिमसेनया काय घटोटकचया काय धका यलम्बरयात धायेगु खः । (भाजु विजय शर्मा राजोपाध्यायया च्वसु भिन्द्यो वा भिमसेनलाई नेवारहरु आफ्ना पुर्खा देवता मान्दछन् फेसबुकय् अक्टोबर ३१, २०१३) किराती जुजु यलम्बरयात नेवाः तयेगु पुर्खा कथंह नाला कया तःगु दु । जुजु यलम्बर महाभारतकालीन जुजु खः धका धाइगु या । थ्व जुजु महाभारत युद्धय् ब्वति का वंबलय कृष्णं छल यना छ्योँ ध्यना स्याःगु, व हे छ्योँ आकाशमार्गं वया वंघलय् आकाश भैरव कथंह स्थापित जुल धयातगु दु । यदि भिमसेनया छ्य जुजु यलम्बर खःसाः छाय् थ्व जुजुं पाण्डवया पक्षय युद्ध मल्वात ? छाय् कृष्णं उइगु छ्योँ ध्यने माल ? जुजु यलम्बरयात भिमसेनया छ्य दयेकेगु खःसाः वया नां छाये महाभारत ग्रन्थय् दुमथ्यात ? उलिमछि सछि सछिम्ह कौरव तयेगु नां दुगु महाभारत ग्रन्थय जुजु यलम्बर, पंचपाण्डव तय् छय्, नेपाःगालय् शासन याना च्वम्ह छम्ह शक्तिशालीम्ह जुजु, गुम्ह खना स्वयम् भगवान कृष्ण हे ग्यात, उम्हेस्या नां दुथ्याके म्वा ला ? अये महाभारतया च्वमि ?\nकिराती जुजु यलम्बरयात भिमसेनया छय् दयेकिगु कुतः धैगु नेवाः तये आजुबराजु महाभारतया भिमसेन खः धैगु पुष्टिया नितिं खः गुगु तच्वकं हे मखुगु खँ खः । वास्तवय् नेवाः तयसं हना वया च्वम्हं भिन्द्योया मूस्वरुप धैगु तिब्बतया ल्हासाय् दु । (भाजु कल्याणमित्रं च्वया दिगु, सन्ध्याटाइम्सय् प्रकाशित च्वसु ) नेवाः तयेगु बनेज्या ल्हासा नाप हे यक्को दु धैगु इतिहास कथंहे प्रमाणित न खः । थःगु व्यापार, व्यवसाय सुथां लाकिम्ह, न्ह्याबले भिं याइम्ह भिन्द्योयात नेवाः तयसं हना वया च्वंगु दु । भिन्द्योया किपा स्वयबलय अन गन नं व किपा महाभारतया भिमसेनया खः धका धायेगु आधार मदु । व किपालय् मेपिं पंचपाण्डव त मदू । भिन्द्योया येँ भिन्द्योत्वाःलय् च्वंगु मूर्तिइ नाप नापं मेमेपिं तान्त्रिक देवीदेवतापिं खः । अन प्यम्ह हे जक मूर्ति पलिस्था याना तगु दु । युधिस्थिर धयातम्ह न मदु । उकिं भिन्द्योया किपा व भिन्द्यो मूर्ति महाभारतया भिमसेनया मखु । छाय धासा महाभारतया भिमसेन जूइगु छगु हे जक आधार धैगु अन युधिस्थिर, द्रौपदी व मेपिं स्वम्ह किजापिं न अवश्य दये हे मा । छायकि महाभारतग्रन्थय् भिमसेनया छुं हे स्वतन्त्र अस्तित्व मदु । कलाः छम्हला न्याम्ह न्याम्हेस्यां इने मापिं, थ दाजुं छु धाल व हे भापिइ मापिं, थ मानप्रतिष्था, राज्य व कलाः तकं धर्मया नामय् बरः तइपिं मध्ये छम्ह भिमसेन गनं झि, आत्मसम्मान व स्वाभिमानं जापिं नेवाः तय् आजुद्यो, झि भिन्द्यो थ्व गुबलसं जूइफइ मखु, जुइफइ मखु । धौख्यःयात धुलिखेल धायेथें झि भिं याइम्ह द्यो भिन्द्योयात भिमसेन धाये दैमखु । सुभाय् ।\nPosted by raj shrestha at 12:53 AM\nEmail ThisBlogThis!Share to TwitterShare to FacebookShare to Pinterest\nLabels: Articles in Nepalbhasa Language\n3 comments:\nAnonymous September 7, 2013 at 3:39 PM\ntestai ho vane patan ko Bhimesen Mandir ma ta Bhimsen lay Dushasan lai mareko pose 6. aani sangai Bhimen ko aama Kunti 6 aani sangai Dropati (bhimsen's wife) pani 6 .... kina ni yesto??? yedi yeutai hoina vane kina uuni haru ko murti sangai rakhnu paryo ta... patan mangalbazar ma matrai hoina patan ko Chsyal ma aani Sundhara ma pani Bhimsen ko murti sangai Dropati ko murti 6... yesma chai k vannu hun6 ni tapai???\nReplyDelete\nReplies\nReply\nAnonymous September 11, 2013 at 5:12 PM\nनेवातयसं पुज्याइम्ह भिंद्यः व महाभारतया भिमसेन छम्ह हे मखु धइगु खँ जक वल । नेवातयसं पुज्याइम्ह भिंद्यःया विस्तृत नालीबेली (वयागु देय, माबौ, काल, विशेषता, योगदान) न वये माल । व भिंद्यः ल्हासाय गन थाये दु ? अनयापिं संयतयसं न वयात पुज्याला ? छाय वं नेवातयत जक कृपा याःगु जुइ ? नेपादे न्यंक दुगु भिंद्यःया मुर्ति छाय महाभारतया भिमसेनया प्रतिरुप कर्थ जक दयेका तःगु ? ल्हासाय च्वनिम्ह भिंद्यःया स्वरुप गथे च्वं ? इतिहासय छाय व भिंद्यः बारे गनं न्ह्यथना मतःगु ? थिपिं बारे न विवरण वये माल ।\nReplyDelete\nReplies\nReply\nAnonymous November 22, 2013 at 6:30 PM\nnice read a little bit about bhimsen.but nowhere more information about bhimsen even i.e google.i have been searched on internet\/google many more indian web also some where fond bhimsen or bhairo as bhairab please collect more information and share about it...even anyone read this message thanks\n-skdangol@yahoo.com\nReplyDelete\nReplies\nReply\nAdd comment\nLoad more...\nNewer Post Older Post Home\nSubscribe to: Post Comments (Atom)\nMy Self Sketch\n(Sketch : An unknown artist, who earns living by drawing sketches, drew me in the street of Newroad, Kathmandu some day in the July of 2007. I paid him Rs. 25 for this sketch. ). About me : I am Raj Shrestha, a freelance writer. राज श्रेष्ठ 9 वर्षदेखि लेख्दै आइरहेका छन् । भ्रमण र स्वतन्त्र लेखन औधि मन पराउँछन् । आफ्नो लेखनलाई भेदभाव शोषण र अन्याय विरुद्धको विद्रोह हो भन्ने ठान्छन् । र विश्वबन्धुत्वमा आधारित समतामूलक समाज र कल्याणकारी राज्यको सपना देख्छन् । राजलाई इन्टरनेटमा http:\/\/rajshrestha2002.wordpress.com or http:\/\/rajshrestha2002.com.np मा भेटन सक्नुहुनेछ वा rajshrestha2002@hotmail.com मा इमेल गर्न सक्नुहुनेछ । आफुलाई मन पराउने र आफुले मन पराएका सबैसँग फेसबुकमा (www.facebook.com\/rajshrestha2002) भेटन राज सँधै तत्पर रहन्छन् ।\nLabels\nArticles in English Language (46)\nArticles in Hindi Language (7)\nArticles in Nepalbhasa Language (57)\nArticles in Nepali Language (124)\nAudio Recordings of Lahana A Nepalbhasa Radio Program of Ujyalo 90 Network (13)\nAudio Recordings of Nepalmandal Daboo of Metro FM 94.6 (156)\nAudio Recordings of Newah Paasa of Keeps FM 98.3 (1)\nBal Gopal Shrestha (1)\nBulbul (1)\nebooks (3)\nGuest Article (2)\nKirtipur Sandesh E-Paper (1)\nMiscellaneous (11)\nNepal Sambat and Shankhadhar (22)\nNewa: Sa: Internet Radio (2)\nPakistani TV Drama of PTV-Home (6)\nPhoto Essays (66)\nPrakash Sayami (2)\nRoshan Shrestha's Article (2)\nSlide Shows (5)\nVideo (14)\nBlog Archive\nBlog Archive October 2022 (1) August 2022 (1) February 2022 (1) January 2022 (4) June 2021 (4) March 2021 (1) December 2020 (1) August 2020 (4) June 2020 (1) May 2020 (2) April 2020 (3) March 2020 (4) January 2020 (1) November 2019 (1) October 2019 (1) June 2019 (5) June 2018 (1) May 2018 (1) December 2017 (2) October 2017 (1) September 2017 (3) April 2017 (1) January 2017 (1) December 2016 (1) April 2016 (1) March 2016 (1) January 2016 (3) December 2015 (2) November 2015 (2) September 2015 (5) August 2015 (4) July 2015 (1) June 2015 (1) May 2015 (1) April 2015 (1) March 2015 (1) January 2015 (7) December 2014 (5) November 2014 (9) October 2014 (2) September 2014 (2) August 2014 (24) July 2014 (1) June 2014 (17) May 2014 (6) April 2014 (3) March 2014 (15) February 2014 (7) January 2014 (4) December 2013 (13) November 2013 (20) October 2013 (3) September 2013 (4) August 2013 (3) July 2013 (3) June 2013 (11) May 2013 (9) April 2013 (10) March 2013 (8) February 2013 (14) January 2013 (35) December 2012 (16) November 2012 (39) October 2012 (56) September 2012 (57) August 2012 (8) July 2012 (47) June 2012 (15) May 2012 (4) February 2012 (1) August 2011 (1) June 2011 (1) May 2011 (1) March 2011 (5) December 2010 (2) September 2010 (3) August 2010 (1) May 2010 (1) April 2010 (2) March 2010 (2) February 2010 (1) December 2009 (3)\nTotal Pageviews\nNepalbhasa Websites\nनेपालभाषा टाइम्स\nडा. तुलाधरयात नेवाः संकिपाकःमिपिंत विभाजित यायेत्यंगु द्वपं\nनेवा: न्यूज : नेपाल भाषाया च्वान्ह्यागु बुखं दबु | Newa News: No.1 Nepalbhasa news portal\nसाढे १४ करोडय् पुनर्निर्माण जुल ज्येष्ठ वर्ण महाविहार\nलहना मिडिया\nkmc-adv\nJheegu\nपूर्व मेयर शाक्यया दाह संस्कार जुल\nNewa FM 106.6\nNepalMandal.com - Nepal Mandal and Nepalbhasa Resources\nनेवा: अनलाइन न्युज | नेवा: अनलाइन न्युज\nMy Blog List\nLAHANA, the Nepalbhasha program of Ujyaalo Radio Network Winner of Chittadhar Sirapa\nLahana with Dr. Nirmal Joshi\nनेवा पत्रकार राष्ट्रिय दबूया अाधिकारिक वेबसाइट\nच्यागू बुँदाया येँ थिमि घोषणापत्र जारी यासें क्वचाल अन्तर्राष्ट्रिय मातृभाषा पत्रकारीता सम्मेलन\nकीर्तिपुर सन्देश साप्ताहिक\njwojalpa\nजि सतः मखु उपन्यासया प्यंगूगु ब्व\nNewa: Sa: Internet Radio\nनेपालभाषा साहित्य व नियात्रा विषययात कया भाजु राजेन मानन्धरजुया बिचा:\nPopular Posts (Last 7 days)\nBiography Of A Communist - Pushpa Lal Shrestha\nBiography Of A Communist Nepal was reeling under the brutal regime of Rana oligarchy for about a century. People were trying to ...\nभाइरसबाट बच्ने आफ्नै ज्ञान के कारणले बिर्सेको?\nडा.रोशन श्रेष्ठ (Source : Roshan Shrestha's Facebook Page) कोरोनाभाइरसको आतंक फैलिएको समयमा हाम्रा पुर्खाहरु यस्तो अवस्थामा के गर्थे ...\nHistory Revisited : Bhim Mukteshwar Temple, Kalimati\nHistory Revisited : Bhim Mukteshwar Temple, Kalimati (Built by Mathwar Singh Thapa) Bhimsen Thapa (Nepali: भीमसेन थापा; August 1775 –...\nमेरै सामुन्ने जन्मनेछिन् मेरी आमा\nतीर्थबहादुर श्रेष्ठ पक्षको हेरफेरमा यो वर्ष पुरुषोत्तम महिनाले हाम्रो पात्रोमा प्रवेश गरेको हुँदा भदौ महिनामा जन्मेकी मेरी आमा दुर्गालक्ष...\nनेपालभाषा, शिक्षा, महानगरपालिका व नेवाः न्ह्यलुवा\nडा. बालगोपाल श्रेष्ठ source : http:\/\/nepalbhasatimes.com\/2657 ‘द्यःलां द्यः पितिनी’ धाये थें स्वस्वखंक नेवाःतय्स...\nकर पुलीगु नेपालमण्डल व सेनाया ब्यारेक\nकर पुलीगु नेपालमण्डल व सेनाया ब्यारेक डा.रोशन श्रेष्ठ मचाबलय् सेना पुलिसया ख्वा: स्वयेगु धैगु दुर्लभ । ईमित खंकेत कि छुं त:धंगु अपराध जुइमान...\nझुटो प्रचारले सत्य लुक्दैन\nझुटो प्रचारले सत्य लुक्दैन - डा.रोशन श्रेष्ठ भारतीय विक्रम सम्वत् २०१३ मा म पोखरा जाँदा त्यहाँका मान्छेहरु मलाई \"नेपाली दाई, नेपाली दाई...\nA Recent view on Nepal Samvat\nA Recent view on Nepal Samvat Dr. Kamal Prakash Malla Dear Readers, I published one of the papers by Dr. Kamal Prakash ...\nShahid Dharma Bhakta Mathema\nDharma Bhakta Mathema was a professional body builder as well as a founding member of Praja Parishad party of Nepal. He introduced moder...","num_words":3573,"character_repetition_ratio":0.049,"word_repetition_ratio":0.069,"special_characters_ratio":0.373,"stopwords_ratio":0.006,"flagged_words_ratio":0.0,"lang_id_score":0.992,"perplexity_score":71438.8,"cluster_detection":-1}
+{"text":"उमरखेड तालुका | झरी जामणी तालुका | घाटंजी तालुका | आर्णी तालुका | केळापूर तालुका | कळंब तालुका | दारव्हा तालुका | दिग्रस तालुका | नेर तालुका | पुसद तालुका | बाभुळगाव तालुका | यवतमाळ तालुका | महागाव तालुका | मारेगाव तालुका | राळेगाव तालुका | वणी तालुका","num_words":59,"character_repetition_ratio":0.174,"word_repetition_ratio":0.0,"special_characters_ratio":0.482,"stopwords_ratio":0.0,"flagged_words_ratio":0.0,"lang_id_score":0.332,"perplexity_score":294058.1,"cluster_detection":-1}
+{"text":"त्याकेगु नितिं १९९ रनया आज्जु काःगु पपुवा न्युगिनी १६.१ ओभरय् ११३ रनय् अलआउट जूगु खः । पपुवा न्युगिनीया हिरी हिरीं १९ बलय् १ चौका व २ छक्कालिसें सर्वाधिक २८ रन दयेकूगु खः । टोनी उरा १३ व सेसेबाउ २१ रनय् आउट जूगु खः । मेगु सुं नं ब्याटरं बांलाःगु प्रदर्शन यायेमफुत ।\nनेपाःया कुशल भुर्तेलं ४ ओभरय् १२ रन खर्चेयानाः ४ विकेट काःगु खः । प्रतिश जिसीं ४ ओभरय् ४० रन खर्चेयानाः २ विकेट काःगु खः । गुलशन झा व आकाश चन्दं छगू छगू विकेट काःगु खः ।\nवसिबें न्ह्यः मोगंकोगंय् टस बुकाः न्हापां ब्याटिङ याःगु नेपालं २० ओभरय् ६ विकेट गुमेयानाः १९८ रन दयेकूगु खः । नेपाःया जितय्कुशल भुर्तेलं ३९ बलय् ४ चौका व ४ छक्कालिसें सर्वाधिक ५९ रन दयेकूगु खः ।\nसन्दीप जोरां २६ बलय् ३ चौका व ४ छक्कालिसें ५६ रन दयेकूगु खः ।\nटी–२० आईस कुशल भुर्तेलया च्याक्वःगु व सन्दीप जोराया निक्वःगु अर्धशतक खः ।\nनेपाःयात ओपन विनोद व कुशल भुर्तेलं ७.३ ओभरय् ६४ रनया सुरुवात ब्यूगु खः । विनोद भण्डारी २२ बलय् २ चौका व १ छक्कालिसें २७, रोहित पौडेल व आरिफ शेख ४ रनय् आउट जूगु खः ।\nलोकेश बम ६ बलय् २ छक्कालिसें १४ रनय् रन आउट जूगु खः । विवेक यादव ४ बलय् ३ छक्कालिसें १९ रनय् नट आउट जूगु खः । गुलशन झा १२ बलय् १ छक्कालिसें १५ रनय् नट आउट जूगु खः ���\nपपुवा न्युगिनीया असाद भालां ३ ओभरय् १८ रन खर्चेयानाः २ विकेट काःगु खः । नोसैना पोकना, जोहन कारिको व नर्मन भानुआं छगू छगू विकेट काःगु खः ।\nनेपाः व हङकङ दथुया न्हापांगु कासा वा वःगु हुनिं रद्ध जूगु खः । पपुवा न्युगिनीं छुं ईलिपा थौं हे हङकङलिसे हे म्हितीगु जूगु दु । गुकिया विजेतां बुधवाः नेपाःलिसे फाइनलय् धेंधेंबल्ला याइगु जूगु दु ।","num_words":425,"character_repetition_ratio":0.114,"word_repetition_ratio":0.139,"special_characters_ratio":0.352,"stopwords_ratio":0.002,"flagged_words_ratio":0.0,"lang_id_score":1.0,"perplexity_score":92082.2,"cluster_detection":-1}
+{"text":"बीड तालुका | किल्ले धारूर तालुका | अंबाजोगाई तालुका | परळी वैजनाथ तालुका | केज तालुका | आष्टी तालुका | गेवराई तालुका | माजलगाव तालुका | पाटोदा तालुका | शिरूर तालुका | वडवणी तालुका","num_words":41,"character_repetition_ratio":0.141,"word_repetition_ratio":0.0,"special_characters_ratio":0.464,"stopwords_ratio":0.024,"flagged_words_ratio":0.0,"lang_id_score":0.418,"perplexity_score":214436.2,"cluster_detection":-1}
+{"text":"‘झी दुगु इलय् हे न्हूपिंसं स्यनामकाःसा भाय् सिनावनी । भाय् म्वाःसा संस्कृति म्वाइ’ – कमला कुसुन्डा (कान्तिपुर न्हिपौ, दँ २६ ल्याः ३१४, शुक्रवाः २० पुष २०७५) ।\nकुसुन्डा भाय् ल्हायेसःपिं मुक्कं निम्ह मध्ये कमलां दुःखपूर्वक प्वंकूगु चिउताः खः, थ्व । कुसुन्डा समुदाय दुने ४३ दँया कमला व ८१ दँया ज्ञानीमैया कुसुन्डा निम्ह मिस्तय्सं जक आः थःगु भाय् ल्हाय् सः । उकिं कमलाया चिउताः खः– थ्व भाय् थःपिं दुगु इलय् न्हू पुस्तायात हस्तान्तरण मयायेगु खःसा कन्हय् थ्व भाय् ल्हाइपिं दइमखु । भाय् ल्हाइपिं मदइगु अर्थ केवल कुसुन्डा भाय् न्ववाये सःपिं मदइगु मखुकी कुसुन्डातय् संस्कृति हे तनावनीगु खः । थ्व ल्याखय् नं कमलां थःगु चिउताःयात तसकं गहन रुपं तःगु खः । भाय् व संस्कृति हे मदयेवं कन्हय् वनाः कुसुन्डा जातिया अस्तित्व हे समाप्त जुइगु खः ।\nथःगु भाय्, संस्कृति व समग्र जाति प्रति वःगु हाथ्याया कारणं कुसुन्डा जाति दुने थौं न्हूगु जागरण वःगु दु । मुक्कं संस्कृति व जातियात बचे यायेगु खःसा दकलय् न्हापां भाय्यात ल्यंकेमाः । थ्वहे जागरण कथं कुसुन्डा जाति दुने दकलय् न्हापांखुसी भाय् प्रशिक्षणया औपचारिक कक्षा सुरु जूगु दु । भाषा आयोगया पहलय् दाङया देउपुरय् करिव २०म्ह कुसुन्डातय्त भाय् प्रशिक्षणया कक्षा सुरु याःगु खः ।\nकक्षाय् ब्वति कयाच्वम्ह २६ दँया देवकला कुसुन्डां भाय् बिना संस्कृति बचे यायेत थाकुइगुलिं भाय् स्यनेत वयागु बिचाः तयादी । (कान्तिपुर न्हिप���, दँ २६ ल्याः ३१४, शुक्रवाः २० पुष २०७५) देय्न्यंक मुक्कं २७३म्ह जक कुसुन्डात दुगु जाति दुने भाय् प्रति वःगु थज्याःगु जागरण तसकं प्रशंसनीय जू । छगू निश्चित लागा दुने मच्वंसें जंगलय् फिरन्ते जीवनयापन याइपिं जूगुलिं थःपिनिगु भाय् संरक्षण यायेत थाकूगु उमिगु बुझाइ दु । लिबाक्क जूसां लोपोन्मुख कुसुन्डा जाति दुने भाय्या महत्व थुइकाः वःगु जागरण तसकं महत्वपूर्ण रुपं कायेमा । थौं कलमा व ज्ञानीमैया निम्ह जक जूसां भाय् ल्हाय् सःपिं दनि । उकीं निम्ह भाय् सःपिंपाखें स्यनाःकयाः थःगु संस्कृति व जातिया अस्तित्व ल्यंकेगु निंतिं महत्वपूर्ण योगदान जुइफु ।\nथौं भाय्या महत्वयात लिबाक्क जक थुइकूगुलिं कुसुन्डा जाति दुने मुक्कं निम्ह जक भाय् ल्हाय् सःपिं ल्यं दनि । छु नेवाःतय्सं नं थःगु भाय्या संरक्षण यायेगु निंतिं नेवाः भाय् ल्हायेसःपिं सीमित\nमात्राय् जक ल्यं दयेमाःगु खःला ? नेवाः भाय्यात लोपोन्मुख भाय्या धलखय् दुथ्याकेधुंकाः जक भाय् ल्यंकेगु बारे जागरण वइगु खःला ?\nदेय् दुने दुगु आपालं जाति समुदाय मध्ये नं तसकं म्हो जक ल्याखय् दुगु व लोपोन्मुख जातिया धलखय् लाःगु जातिय समुदाय दुने भाय् प्रति थुकथं जागरण वयाच्वंगु जुल । तर देय्या छगू सम्पन्न, अप्व ल्याः दुगु अले तसकं शिक्षित जाति मध्येया छगू नेवाः समुदाय दुने धाःसा भाय् प्रतिया वितृष्णा तसकं दुःखदपूर्ण जू । नेवाःत थःगु संस्कृति ल्यंकेगु धासें संस्कृति प्रति थःगु मोह क्यनेगु याः । तर वहे संस्कृति ल्यंकेगु निंतिं भाय् गुलि आवश्यक जू धयागु धाःसाः ल्वमंकाच्वंगु दु । कुसुन्डातय्सं हे भाय् बिना संस्कृति ल्यनीमखु धकाः वाःचायेधुंकूगु अवस्थाय् नेवाःतय्सं धाःसा भाय्यात बेवास्ता यानाच्वंगु खनेदु ।\nनेवाःतय् न्हूगु पुस्तातय्सं धिमे थाना जूगु, भुस्याःया तालय् प्याखं ल्हुया जूगु, हाकुपटासि व नेवाः वसः फिनाः जात्रा पर्वय् ब्वति कया मजूगु मखु । अथेखःसां भाय्या सवालय् धाःसा तसकं दयनिय अवस्था दु । धिमे थाना जूपिं, हाकुपटासि सिना जूपिं ९० प्रतिशत ल्याय्म्हतय्सं नेवाः भाय् ल्हाना मजू ।\nजात्राया इलय् जक न्हूपुस्ता दुने थज्याःगु ग्यानापुगु अवस्था वःगु धाःसा पक्कां मखु । थौं नेवाः भाय्, संस्कृति व जातिया उत्थान यायेगु धकाः नीस्वनातःगु संघ–संस्थाया मुँज्या तकं खँय् भासं सञ्चालन जुयाच���वंगु दु । अज्याःगु संघ–संस्थाया ब्वना–पौ तकं नेवाः भासं मवयेधुंकल । उलि जक मखु तसकं विडम्बनापूर्ण अवस्था ला नेवाःतय् राष्ट्रिय संगठनया गुलिखे मुँज्या तकं नेवाः भासं संचालन मजूसे खँय् भासं जुइगु यानाच्वंगु दु ।\nनकतिनि जक ज्यापु दिवसया लसताय् बसन्तपुलि जूगु मू ज्याझ्वलय् तकं नेवाः भाय्यात उचित सम्मान यायेगु आवश्यक मतायेकु । जाति व संस्कृतिया उत्थानया निंतिं धकाः संस्था नीस्वनेगु, ज्याझ्वः यायेगु, दिवस हनीगु तर वहे संस्कृति ल्यंकेगु निंतिं माःगु भाय्यात धाःसा ध्याकुने वांछ्वये यंकेगु अवस्था वःगु दु ।\nछगू सीमित ल्याः दुपिं लोपोन्मुख जाति समुदायया मनूतय्सं भाय्या महत्व थुइकाः भाय् प्रतिया जागरण हयेत न्ह्यचिलाच्वंगु अवस्था दु । मेखे छगू उन्नत जाति नेवाः समुदाय दुने धाःसा भाय् प्रतिया चिउताः झन् झन् म्हो जुयावंगु खनेदु । थौं भाय्या महत्वयात लिबाक्क जक थुइकूगुलिं कुसुन्डा जाति दुने मुक्कं निम्ह जक भाय् ल्हाय् सःपिं ल्यं दनि । छु नेवाःतय्सं नं थःगु भाय्या संरक्षण यायेगु निंतिं नेवाः भाय् ल्हायेसःपिं सीमित मात्राय् जक ल्यं दयेमाःगु खःला ? नेवाः भाय्यात लोपोन्मुख भाय्या धलखय् दुथ्याकेधुंकाः जक भाय् ल्यंकेगु बारे जागरण वइगु खःला ?\nथौं गुलि नं नेवाः भाय्, संस्कृति व जातिय अस्तित्व ल्यंकेगु धकाः नीस्वनातःगु संघ–संस्थातय्सं नेवाः भाय् ल्हायेगु हे त्वःतेगु खःसा अज्याःगु संघ–संस्था नीस्वनातःगु अर्थहीन जुइ । संस्कृति ल्यंकेगु नामय् ज्याझ्वः वा दिवस यायेगु तर भाय्यात महत्व मबीगु खःसा अज्याःगु ज्याझ्वः वा दिवस केवल नांया जक जूवनी, संस्कृति ल्यंकेगु निंतिं ग्वाहालि जुइमखु ।\nथौं झीगु भाय् ल्हाइपिं झन् झन् म्हो जुयावनाच्वंगु दु । थौं झीगु भाय् ल्हायेसःपिं दुगु इलय् न्हूपिंत हस्तान्तरण यानाः भाय्या महत्वयात थुइकाबीगु कुतः जुइमाः । मखुसा कन्हय् भाय् ल्हाय् सःपिं झीसं मालाजुइमाःगु अवस्था वयेफु । कुसुन्डा भाय् तनावनाच्वंगु प्रति ज्ञानीमैया कुसुन्डां क्यनाच्वंगु चिउत झीसं नं मनन यायेफुसा बांलाइ – ‘मनूत ध्यबा खर्च यानाः मेपिनिगु भाय् स्यंवनी तर थःगु हे भाय् तनावंगुलिं सुयातं दुःख मदु ।’ (अन्नपुर्ण पोष्ट, दँ १७ ल्याः १४७ शनिवाः ६ असोज २०७५)","num_words":1158,"character_repetition_ratio":0.07,"word_repetition_ratio":0.094,"special_characters_ratio":0.365,"stopwords_ratio":0.005,"flagged_words_ratio":0.0,"lang_id_score":0.999,"perplexity_score":106805.3,"cluster_detection":-1}
+{"text":"खामगाव तालुका | चिखली तालुका | संग्रामपूर तालुका | सिंदखेड राजा तालुका | देउळगाव राजा तालुका | नांदुरा तालुका | बुलढाणा तालुका | मेहकर तालुका | मोताळा तालुका | मलकापूर तालुका | लोणार तालुका | जळगाव जामोद तालुका | शेगाव तालुका","num_words":53,"character_repetition_ratio":0.185,"word_repetition_ratio":0.0,"special_characters_ratio":0.458,"stopwords_ratio":0.0,"flagged_words_ratio":0.0,"lang_id_score":0.739,"perplexity_score":245782.8,"cluster_detection":-1}
+{"text":"नेपाल स्वतन्त्र देश खः वा मखु धइगु विषयय् इलय् ब्यलय् चर्चा परिचर्चा जू । अथे जुइमाःगु कारण नं आपालं दु। छुं इलय् नेपालय् भारतं धाःथें च्वनीपिं शक्तिं राज यानाच्वंगु कारणं अथे जूवंगु खः । १०४ दँ ताःहाकःगु जहानिया राणाशासनया इलय् वास्तवय् भारतय् अंग्रेजतय्सं शासन सत्ता चले यानाच्वंगु इलय् इमिसं धाःधाःथें च्वनीपिं जूगु ल्याखं थन आपालं दरवार, निजी आवास व तःतःधंगु भवनत दनेफुगु खः । शितल निवास, बबरमहल, सिंहदरवार, ललिता निवास, वीर पुस्तकालय अबलय् दयेकूगु खः । थ्व ल्याखं छगू शताब्दी स्वयां अप्वः भारतं धाःथें नेपाःया शासकत च्वनेगु बानी जूगु कारणं आः नं नेपाः स्वतन्त्र देय् खः कि मखु धइगु विषयय् इलय् ब्यलय् विवाद जुयाच्वंगु खः । वास्तवय् नेपाः भारत व पाकिस्तान स्वयां आपालं दँ न्ह्यः हे स्थापना जुइधुंकूगु देय् खः । नेपाः प्राचीन धर्म, संस्कृति व रीतिरिवाज दुगु छगू अलग देय् खः । थुकियात प्रमाणित यायेगु ज्या धाःसा जुजु महेन्द्रं संयुक्त राष्ट संघय् सदस्यता कयाःलिं पूवन । भारत व चीन थेंज्याःगु विशाल राष्ट्रं अलग अलग छगू छगू प्रान्त, छगू छगू उपनिवेश यानाच्वंगु इलंनिसें नेपालमण्डल, नेपाल राष्ट्र कायम जुयाच्वगु देय् खः । स्वायत्त राज्यकथं थन अबलय् बाइसे, चौबिसे राज्यय् विभाजन यानाः स्वशासन कायम यानाः केन्द्रं शासन यानाच्वंगु खः । उकिं नेपाः स्वतन्त्र देय् खः धइगु प्रमाण न्हापानिसें झीके सुरक्षित जुयाच्वंगु दु ।\nविश्वय् साम्राज्य न्यंकाच्वंपिं अंग्रेज शासकनाप ल्वानाः विजय हासिल यायेगु धइगु म्हो महत्वया खँ मखु। नेपालं थ्व ज्या यानाक्यंगु दु। हेपाहा प्रवृत्ति दुपिं आः नकतिनि जक स्वतन्त्र जूगु राष्ट्र भारतं नेपाःया लागिं थःपिनि प्रशासनिक इकाई थें दयेकेगु सोच दुगु कारणं थुकिया विरोध यानाः राष्ट्रयात उच्च मनोबलय् च्वन्ह्याकेगु ज्या नं झीथाय् इलय् ब्यलय् जू । तर राष्ट्रप्रति सचेत व सबल र��ष्ट्रियताया पाठ सयेके मफुगु कारणं थन गबलें महाकाली सन्धी, गबलें गण्डक सम्झौता जू । थज्याःगु चिचिधंगु झीगु कमी कमजोरीया कारणं प्रचार याइपिंसं नेपाः स्वतन्त्र मखु, पराधीन देय् धकाः याइगु खः । भारतया चलखेल अप्वयाच्वंगु कारणं हे आतक झीथाय् नीम्ह नीन्याम्ह प्रधानमन्त्री जुलं नं छम्हेसिनं हे थःपिनि पूर्ण अवधि न्यादँया कार्यकाल पूवंके फुगु मदुनि । थ्व धइगु गुम्ह प्रधानमन्त्री भारतया चाकडी यायेत तयार जुइमखु, उम्ह प्रधानमन्त्रीं थःगु कार्यकाल पूवंके फइमखुधइगु प्रमाण खः । आतकं जुयाच्वंगु नं अथेहे खः ।\nफुक्कं चीजय् निःस्वार्थ रुपं अनुदान बीगु ज्या याःगु जूसा झी पूर्णरुपं स्वतन्त्र खः धइगु सीदइ । वने माःथाय् वने मखनीगु, याये माःगु इलय् याये मखनीगु, मेपिंसं धाःथें थः च्वने मालीगु कारणं झी पूर्णरुपं स्वतन्त्र खः कि मखु धइगु खँय् झीत नं शंका ब्वलनीगु स्वाभाविक जुल । उकिं स्वतन्त्र देय् स्वतन्त्र रुपं चले यायेगु निंतिं सत्ताय् च्वनीपिं मनूत न्हापां सचेत जुइ फयेकेमाः । वयां लिपा जनतायात राष्ट्र व राष्ट्रियताप्रति सचेत याये फयेकेमाः । अथे जूसा जक जनतां सुख सी । राष्ट्रया इज्जत च्वनी । उकिया लागिं राष्ट्रियताप्रति सचेत समुदाय सदां विस्तारवादी शक्तिया विरुद्ध संघर्ष यायेत तयार याना तये फयेकेमाः । म्हिगः महाकाली सन्धी जूगु इलय्, थौं लिम्पियाधुरा लिपुलेकसहित देय्या कालापानी क्षेत्रयात भारतं अतिक्रमण यानातःगुया विरोधय् सः थ्वयेकेगु ई वःगु इलय् सचेत व संवेदनशील रुपं जनतायात तयार याना तयेमाः ।\nवने माःथाय् वने मखनीगु, याये माःगु इलय् याये मखनीगु, मेपिंसं धाःथें थः च्वने मालीगु कारणं झी पूर्णरुपं स्वतन्त्र खः कि मखु धइगु खँय् झीत नं शंका ब्वलनीगु स्वाभाविक जुल । उकिं स्वतन्त्र देय् स्वतन्त्र रुपं चले यायेगु निंतिं सत्ताय् च्वनीपिं मनूत न्हापां सचेत जुइ फयेकेमाः । वयां लिपा जनतायात राष्ट्र व राष्ट्रियताप्रति सचेत याये फयेकेमाः । अथे जूसा जक जनतां सुख सी ।\nथ्व ई धइगु भारतीय विस्तारवादया विरुद्धय् संघर्ष यायेगु कि नेपाः देय् उपनिवेश जूगु स्वयाः मौन च्वनेगु धइगु ई जुयाच्वंगु दु। भारतीय स्वार्थया कारणं नेपाःयात स्वतन्त्र, सार्वभौमसत्ता सम्पन्न व सबल देय् जूगु स्वये चाहे मजूगु देय् कथं कयाच्वंगु दु। दक्षिण एशियाय् हे थःपिनि प्रभुत्व कायम यायेत स्वयाच्वंगु भारतं नेपाःप्रति सदां हेपाहा प्रवृत्ति तयाच्वंगु नं स्पष्ट जू । अज्याःगु अन्यौलपूर्ण वातावरणया दथुइ सत्तारुढ नेकपा विभाजनया संघारय् थ्यनाच्वंगु दु। उमि निखलःया दथुइ गुम्ह भारतया समर्थक व गुम्ह भारतीय विस्तारवादया विरोधी शक्ति खः धइगु हे सीके थाकु। म्हिगःया थीथी चरित्र स्वयेगु इलय् झिंनिदँ तक भारतय् च्वनाः नेपालय् जनयुद्ध न्ह्याकाच्वंगु शक्ति जूगु कारणं प्रचण्ड पक्षया नेकपा थ्व इलय् भारतीय एकाधिकार पूँजीया समर्थक खः धइगु क्यं । अथेंतुं महाकाली सन्धी पारित याकेत थीथी तिकडम म्हितूगु स्वयेबलय् केपी ओली भारतीय विस्तारवादया समर्थक खः धइगु क्यं । उकिं नं थ्व इलय् व सत्ताय् थ्यनाच्वंगु खः । थ्व शक्तिं वंगु दछि न्ह्यः भारतं एकतर्फी रुपं लिम्पियाधुरा, लिपुलेकसहित कालापानी क्षेत्रयात थःपिनि राजनीतिक नक्सा दुने लाकाः सार्वजनिक यानाः उगु लँ जुयाः तिब्बतया मानसरोवर वनीगु लँ उद्घाटन यायेवं उगु थाय् ला जिमिगु खः धकाः नेपालं नं संविधान हे संशोधन यानाः न्हूगु नक्सा जारी यासें उकिया आधारय् आः वार्तालाप यायेत छगू टोली खडा याःगु कारणं केपी ओलीयात थ्व इलय् राष्ट्रवादी शक्ति खः कि धइगु अनुमान यायेछिं ।\nनेपालय् सुयात प्रधानमन्त्री दयेकेगु धइगु खँय् इलय् ब्यलय् भारतय् गृहकार्य जू । आः नकतिनि जक पुलांम्ह प्रधानमन्त्री व नेकपाया निम्ह अध्यक्षमध्ये छम्ह पुष्पकमल दाहाल प्रचण्डं थः जहान सीता दाहालया उपचारया लागिं भारत भ्रमणय् वनाः अनया प्रधानमन्त्री नरेन्द्र मोदीनापं खँल्हाबल्हा तकं याःगु तस्वीर सार्वजनिक जुइवं आः प्रचण्डयात भारतं नेपाःया प्रधानमन्त्री दयेकाः इमिसं थःपिनि स्वार्थ पूवंकेगु कासा म्हितेत स्वयाच्वंगु दु धइगु क्यं । वहेकथं अविश्वासया प्रस्ताव दर्ता याकाः औपचारिक रुपं भारतं ययेकूम्ह प्रचण्डयात प्रधानमन्त्री यानाः अबलय् थःपिंसं प्रचण्ड व बाबुराम भट्टराईपिंत ग्वाहालि यानाः देसय् जनयुद्ध चले याकेत यानागु खर्चया पलेसा पुइकेत स्वयाच्वंगु धइगु नं क्यंगु खः ।\nतर चलाख केपी ओलीं पार्टी दुनेया उगु तिकडम थुइकाः संसद भंग यानाः वइगु बैशाख १७ व २७ यानाः निगू चरणय् निर्वाचनया घोषणा यानाबिल । थज्याःगु थीथी कारणं भारतं नेपाःयात स्वइगु दृष्टिकोणय् परिवर्तन मवःत्तले ��ी स्वतन्त्र देय् जुइमफइगु खँयात लिसा कया कुलेमाःगु ई वःगु दु ।","num_words":1245,"character_repetition_ratio":0.056,"word_repetition_ratio":0.126,"special_characters_ratio":0.372,"stopwords_ratio":0.005,"flagged_words_ratio":0.0,"lang_id_score":1.0,"perplexity_score":118405.3,"cluster_detection":-1}
+{"text":"थ्व थासय् छ्यलिगु मू भाय् तेलुगु भाषा ख। तेलुगु बाहेक थन अंग्रेजी, हिन्दी आदि भाय् नं छ्येलिगु खने दु।\nलिधंसा\n[सम्पादन]\nपिनेया स्वापू\n[सम्पादन]\nआन्ध्रप्रदेश सरकारया वेबथाय्\nv\nt\ne\nगुन्टूर जिल्लाया मण्डल\nमाचेर्ल मण्डल, गुन्टूर जिल्ला · रेंटचिंतल मण्डल, गुन्टूर जिल्ला · गुरजाल मण्डल, गुन्टूर जिल्ला · दाचेपल्लि मण्डल, गुन्टूर जिल्ला · माचवरम् मण्डल, गुन्टूर जिल्ला · बेल्लंकोण्ड मण्डल, गुन्टूर जिल्ला · अच्चंपेट मण्डल, गुन्टूर जिल्ला · क्रोसूरु मण्डल, गुन्टूर जिल्ला · अमरावति मण्डल, गुन्टूर जिल्ला · तुल्लूरु मण्डल, गुन्टूर जिल्ला · ताडेपल्लि मण्डल, गुन्टूर जिल्ला · मंगलगिरि मण्डल, गुन्टूर जिल्ला · ताडिकोण्ड मण्डल, गुन्टूर जिल्ला · पेदकूरपाडु मण्डल, गुन्टूर जिल्ला · सत्तेनपल्लि मण्डल, गुन्टूर जिल्ला · राजुपालेम् मण्डल, गुन्टूर जिल्ला · पिडुगुराल्ल मण्डल, गुन्टूर जिल्ला · कारंपूडि मण्डल, गुन्टूर जिल्ला · दुर्गि मण्डल, गुन्टूर जिल्ला · वेल्दुर्ति मण्डल, गुन्टूर जिल्ला · बोल्लपल्लि मण्डल, गुन्टूर जिल्ला · नकरिकल्लु मण्डल, गुन्टूर जिल्ला · मुप्पाल्ल मण्डल, गुन्टूर जिल्ला · फिरंगिपुरम् मण्डल, गुन्टूर जिल्ला · मेडिकोंडूरु मण्डल, गुन्टूर जिल्ला · गुंटूरु मण्डल, गुन्टूर जिल्ला · पेदकाकानि मण्डल, गुन्टूर जिल्ला · दुग्गिराल मण्डल, गुन्टूर जिल्ला · कोल्लिपर मण्डल, गुन्टूर जिल्ला · कोल्लूरु मण्डल, गुन्टूर जिल्ला · वेमूरु मण्डल, गुन्टूर जिल्ला · तेनालि मण्डल, गुन्टूर जिल्ला · चुंडूरु मण्डल, गुन्टूर जिल्ला · चेब्रोलु मण्डल, गुन्टूर जिल्ला · वट्टिचेरुकूरु मण्डल, गुन्टूर जिल्ला · प्रत्तिपाडु मण्डल, गुन्टूर जिल्ला · यड्लपाडु मण्डल, गुन्टूर जिल्ला · नादेंड्ल मण्डल, गुन्टूर जिल्ला · नरसरावुपेट मण्डल, गुन्टूर जिल्ला · रोपिचेर्ल मण्डल, गुन्टूर जिल्ला · ईपूरु मण्डल, गुन्टूर जिल्ला · शावल्यापुरम् मण्डल, गुन्टूर जिल्ला · विनुकोण्ड मण्डल, गुन्टूर जिल्ला · नूजेंड्ल मण्डल, गुन्टूर जिल्ला · चिलकलूरिपेट मण्डल, गुन्टूर जिल्ला · पेदनंदिपाडु मण्डल, गुन्टूर जिल्ला · काकुमानु मण्डल, गुन्टूर जिल्ला · पोन्नू���ु मण्डल, गुन्टूर जिल्ला · अमृतलूरु मण्डल, गुन्टूर जिल्ला · चेरुकुपल्लि मण्डल, गुन्टूर जिल्ला · भट्टिप्रोलु मण्डल, गुन्टूर जिल्ला · रेपल्ले मण्डल, गुन्टूर जिल्ला · नगरम् मण्डल, गुन्टूर जिल्ला · निजांपट्नम् मण्डल, गुन्टूर जिल्ला · पिट्टलवानिपालेम् मण्डल, गुन्टूर जिल्ला · कर्लपालेम् मण्डल, गुन्टूर जिल्ला · बापट्ल मण्डल, गुन्टूर जिल्ला\nRetrieved from \"https:\/\/new.wikipedia.org\/w\/index.php?title=मंगलगिरि_मण्डल,_गुन्टूर_जिल्ला&oldid=313696\"\nपुचतः:\nगुन्टूर जिल्लाया मण्डल\nमंगलगिरि मण्डल, गुन्टूर जिल्ला\nThis page was last edited on १४ मार्च २००९, at ०६:२५.\nText is available under the Creative Commons Attribution-ShareAlike License; additional terms may apply. See Terms of Use for details.","num_words":468,"character_repetition_ratio":0.436,"word_repetition_ratio":0.0,"special_characters_ratio":0.364,"stopwords_ratio":0.0,"flagged_words_ratio":0.0,"lang_id_score":0.99,"perplexity_score":53870.3,"cluster_detection":-1}
+{"text":"छुँ नं संस्कृति निर्माणया आधार धैगु उगु थाय्या भूगोल, मौसम, धर्म, राजनीति आर्थिक शिक्षा, पेशा खः । नेपा: कृषि प्रधान देय खः । कृषिनापं स्वापू मतःसें मनूतय्गु जीवन सुथांलाक न्ह्याकेफइमखु । जीवन सुथांलाक न्ह्याकेगु माध्यम धैगु हे धर्म ख: । धर्मयात पालना याकीगु कानून धैगु हे धर्मग्रन्थ खः । विद्वान्‌, प्राज्ञ धर्मगुरुपिन्सं अनया मनूतय्त ल्वय्क उगु थाय्‌या राजनीति, भूगोल, मौसम, जीवनशैली, समाज, अर्थ, पेशायात ल्वय्क अध्ययन याना: धर्मग्रन्थ च्वयातःगु जुइ । छुँ नं अभिलेख (साहित्य, धार्मिक ग्रन्थ ) धैगु उगु ईया हुयावनाच्वंगु, धुलं गयाच्वंगुअस्पष्ट किपा ख:, गुकियात सफा यानाः, बांलाका: ब्वनेफत धा:सा अझ स्पष्ट किपा खनेदयावइ । नेपाःया संस्कृति स्वय्बलय्‌ अप्व: हे कृषि पेशानाप स्वापू दु । कृषियात माःगु वस्तु, कृषि उत्पादन जुइगु वस्तु वा ईयात ल्वयक संस्कृति निर्माण जुयाच्वंगु दु । स्वनिग:या प्रमुख बालीकथं वा व छ्वयात कयातःगु दु । असार महिनाय वा पीगु शुरु जुइगुलिं वस्वयान्ह्य: जेष्ठशक्ल षष्ठि सिथिनख:खुन्हु म्ह्याय्मस्त स:ताः थीथीकथंया वः नकेगु याइ । गथांमुग:बलय्‌ बुँइ वा पीगु ज्या सिधय्काः छेँया फाेहर दक्व चीकाः सुचकुचु यानाः, उगु दिंनिसें नखःचखः, जात्रापर्वनापं धर्मया अभ्यास यानाः जीवनयात अःपुक म्वाय्गु माध्यम नेवाःतय्सं नालाकया: वयाच्वंगु दु ।\nनेवाःतय्गु जीवन दर्शन इमिसं यानावयाच्वंगु संस्कृतिं नं क्यं । जीवन घःचा: खः । जीवनय्‌ काय्गु जक मखु, बीगु नं यायमा: । का जक कयाः बी मसल धाःसा तयां तय्‌थाय्‌ दइमखु, बि जक बिया: गनं वइगु मन्त धाःसां थ:के फुनाः वनी । जीवन कालबिल खः । सुनां थःत ग्वहालि या:सा उम्ह मनूयात नं माःगु इलय्‌ ग्वहालि याइ, थःत जीवनय्‌ ग्वहालि याःगु वस्तुयात हे छाय्‌ मजुइमा सुभाय्‌ बिइमाः, बियाच्वंगु दु । मोहनीबलय्‌ थ:त जीवनय्‌ उपयोगी जूगु वस्तु, पेशानाप स्वापू दुगु वस्तुयात पूजा याना: दच्छिया छक: न्हुधाः यानावयाच्वंगु दु । थःगु पेशा न्ह्याकेत ग्वाहालि ब्यूपिं ब्यां, ताहा आदियात नं सुभाय्‌ बिया:नख:चख:त हनावयाच्वंगु दु ।थुपिंमध्ये नं कृषिनाप प्रत्यक्ष स्वापू दुम्ह प्राणि ताहा व ताहाया विषयस विभिन्न धर्मग्रन्थय्‌ नं न्ह्यथनातःगु दु । उकीमध्ये स्वयम्भू पुराणय्‌ नागया प्रसंग व नागनाप स्वापू दुगु संस्कृतियात थन न्ह्यथनेगु जुइ ।\nधर्मय्‌ ताहा (नाग)या थाय्‌\nनेपालमण्डलय्‌ नेवाः समुदायदुने हिन्दू, बौद्ध, मुश्लिम व क्रिश्चियन धर्म हनीपिं दु । हिन्दू धर्मय्‌ नं द्य:पिनिगु आसन, बाहनया रूपय्‌ ताहायात छ्यलातःगु दु । जलाशयन विष्णुया आसनया रूपय्‌ ताहा दु, विष्णुया च्यागू अवतार कृ्‌ष्णयात वर्षातपाखें रक्षा याय्त कुइकूम्ह नं ताहा हे ख, कृष्णयात स्याय्त संम्ह नं ताहा हे ख: । उगु इलय्‌ कालीययात दमन याना: स्यानाबिल । अथेहे महाद्य:या जनैया रूपय्‌ ककुइ हिनातःम्ह नं ताहा है खः । वथेतुं बौद्ध धर्मय्‌ नं शाक्यमुनि बुद्ध ज्ञानप्राप्त याय्‌धुंकाः थःम्हं सय्‌कूगु ज्ञान सुयात कंसा जी धका: विचा: यानाच्वंगु इलय्‌ वा वःबलय्‌ सुचलिन्द नागं कुइकूगु, शाक्यमुनि बुद्ध जन्म जूगु इलय्‌ आकाशं नन्द उपनन्द नागराजां जलधारा हाय्‌कूगु, सुजाता क्षीर भोजन याकूगु भिक्षापात्र नाग भुवनय्‌ यंकूगु, सम्राट अशोक रामग्राम स्यंकाः बुद्धया अस्थिधातु लिकायत्यंगु इलय्‌ नागराजां पना: लिकाय्‌के मब्यूगु, अशोक महाराज काश्मिरय्‌ बुद्धधर्म प्रचार याय्त छ्वःपिं रक्षित, धर्मरक्षित, महारक्षित, महामेन्द्र व भद्रशालायात नागं दुःख ब्यूगु (वज्राचार्य, ११३०: ५), पंच बुद्धमध्ये अमोघसिद्धि बुद्धयात छ्यनय्‌ कुइकाः च्बपिं न्हयग: छ्यंया ताहा आदि प्रसंग खनेदु । ताहायात धर्मय्‌ बांला:गु व बांमला:गु नितां ज्याय्‌ छ्यलातःगु दु । नेवाःतय्‌सं ताहा, सर्प, बि, नाग, नां काय्‌ मत्य:म्ह, न्ह्यकां, अजिंगर नं धायग या: । तर ताहा धालकि सामान्यकथं व नाग धालकि द्यःया बहानया रूपय्‌, न्ह्य��ां धालकि न्हिनय्‌ मिखां मखंम्ह, अजिंगर धालकि तत्या:म्ह ताहायात थुइकी । न्हिप्यं च्वाउँसे च्वंम्हेसित नाग धाइसा व न्हिप्यं च्वाउँसे मच्वंम्हेसित ताहाकथं म्हसीकेगु याइ । ताहाया नाम नं नेवाःतयूसं नख: हनेगु यानावयाच्वंगु दु ।\nबुंगद्य:या रथ वास्तुकलाय्‌ नं रथया आकार कर्कोटक नागराजया आकारया १२ कु ताःहाक: याना: दय्केमा: धैगु धारणा दु (नेपाल देशको इतिहास, २०२८: १) । छेँ दय्केबलय्‌ नाग बास यानाच्वंगु छेँयात भिंगुकथं काइ । सामान्यतया छुं नं थाय्या दुने जमीनय्‌ नाग वा ताहा च्वनाच्वनी । उकि ज्योतिषयात क्यना: नागया म्हय्‌, छ्यनय्‌, न्हिप्यनय्‌ मलाक दय्केगु याइ । नागया बासस्थान स्यंकाः मनूया बासस्थान दयकेत्यंगुलि क्षमा फ्वनेकथं नागया तिसा नवरत्नयात सिज:या थलय्‌ तया: ल्हाकाः पूजा यानाः तिनि छेँ दय्केगु याइ (वज्राचार्य, ११३१: ४८-४९) । नेवाः संस्कृति कथं नःरां, सम्यक न्यायकीगु इलय्‌ विघ्नबाधा मवय्केत नाग पूजा यायगु, ततःधंगु भ्वय्बलय्‌ वा वइ धका: नागयात धौबजि नकेगु चलन दु । इलय्‌ वा मवल धा:सा नागयात किसलि फ्यायगु, छाय्‌गु यानावयाच्वंगु दु (शाक्य, २०४९: ४२-४३) । महायानी आचार्य नागार्जुनं नाग भुवनय्‌ वनाः नागपिंन्त प्रज्ञापारमिता सम्बन्धी धर्मदेशना याःगु, प्रताप मल्लयात नागवंशया रूपय्‌ कयातःगु, बिडुडभ॑ कपिलवस्तुइ आक्रमण या:गु इलय्‌ शुद्धोधनया प्यम्ह दाजुकिजामध्ये छम्ह गान्धार प्रदेश वनाः नागकन्यानापं वैवाहिक सम्बन्ध तया: अन हे राज्य दय्काच्वंगु खँ, करुणामय नेपा: हय्त: कर्कोटक नागराजां ग्वाहालि याःगु खँ आदि प्रसंग दु । अथेहे नेवाः संस्कृति दुने नागया प्रसंग यक्व दु । क्रिया समुच्चय क्रिया संग्रहलय्‌ शिल्पशास्त्रसहित वास्तु नाग परीक्षा विधि न्ह्यथनातःगु दु । छेँ दनेत नाग पूजा याना: शुरु याय्‌गु, बरे छुइगु इलय्‌ प्यंगु दिशाय्‌ नाग च्वयातःगु प्यंगु: कूलिचां लुना: स्नान याकीगु, जनैकै वइगु इलय्‌ येँयापिनि इतुबहालय्‌ नाग पूजा याःवनीगु, झिनिगू तीर्थय्‌ व्रत दनीबलय्‌ नागया विशेष गुणयात लुमंका: व्रत न्ह्याकेगु प्रचलन दु । अथेहे आईतबार नागया व्रत च्वनीगु जुगुलिं नाग पूजा आइतवार याय्मज्यू धैगु विश्वास दु । नागयात पुँइ हाइबलय्‌ वैद्यपिनिगु सल्लाहकथ छ्यं व न्हिप्यं गुखे स्वयाच्वंगु ख: धैगु सीकाः जक पूजा याय्‌गु प्रचलन दु । नागं स्वलाय्‌ छक: दिशा हिली धैगु मान्यता दु । पूजा याइबलय्‌ विशेष नियम दु । बुंगाः जूसा गुप्वी, खुसि जूसा झिछप्वी, ध्वंप्वा: जूसा न्हयूप्वी तया: पूजा याइ । पूजाय्‌ मत, धुं, धुपाय्‌, घ्युः कस्ति छ्यले मज्यू, तर भुइसिन्ह:, पाला: (पाःला:यात नागया नसाकथं काइ) तया:पूजा याय्मा: धैगु विश्वास दु (शाक्य, २०४९: ४१) । अथेहे वास्तुकलाय्‌ नं नागयात यक्व थासय्‌ छ्यला:तःगु दु । द्यया तोरणय्, नारायणया आसनय्‌, हितिइ, पूजा याइबलय्‌ चाया कूलिंचाय्‌ नाग तयातःगु दइ । अष्टमंगलमध्ये छगू मंगलकथं नागयात च्वय्‌गु याइ । धर्मधातुया छचा:खेरं जनी थें नाग हिनात:गु दइ । चैत्यय्‌, पंचबुद्धया छ्यनय्‌, महाद्य:या ककुइ नं नाग तयातःगु दइ । नागयात द्वेषया चिंकथं कयाः उकियात नियन्त्रणय्‌ तयफुसा मनूया लागि हितकारी जुइ धैगु प्रतीकात्मक अर्थय्‌ नागयात कयाःतःगु दु ।\nनागया प्राचीनता\nनागयात जल, स्थल प्राणीया रूपय्‌ काइ । जमीन तःलय्‌ ल: दुगु थासय्‌ प्वा्थं चुया: न्ह्यावनीम्ह प्राणी जूगुलिं जमीनदुने ल:या स्रोत मालाः हिति हाय्केगु ज्याय्‌ नं ग्वाहालि याइ । नेपालयात तिब्वतीतयसं ‘“नागद्वीप” नं धाय्गु या: । थुगु थाय्यात नागबास दह, बासुकि नागराजाया थाय्या रूपय्‌ कयातःगु दु । उकि दकले न्हापां थ्व भूमिइ राज्य या:पिं जाति नं नाग जाति हे जुइमा: धैगु तर्क नं वयाच्वंगु दु । जयस्थिति मल्ल वयधुंका: पेशागत आधारय्‌ नेवाःतय्गु जात निर्धारण जुल । गथेकि सुजाता जुजुं चीधीम्ह जेन्तीमहारानीया काय्पिन्त राज्य बिया:, तःधीम्ह कलाःपाखें दुपिं न्याम्ह काय्पिन्त पित्युंगु इलय्‌ कपिलमुनिया शरणय्‌ च्वंगु व -कपिलमुनिं लिपा शाकोटक धैगु सिमा चीकाः शहर दय्के ब्यूगु, इमि हे परिवारया छम्ह मिसा कोरी जुया: तय्‌यंगु लिपा स्वस्थ जूगु कारणं उगु थाय्‌ कपिलवस्तु, कोलियग्राम व अनया जाति शाक्य जुल (शाक्य,\n१०९८: २१-२६) । उकथं हे नेपालय न्हापां शासन याःपिं नाग भूमिइ च्वपिं जूगुलिं अनया वासिन्दा नं नाग जाति जुइगु सम्भावना यक्व दु । नेपालया सर्वप्राचीन, इतिहासकारपिन्सं मान्यता बियावयाच्वंगु सफू धैगु जयस्थिति मल्लया पालय्‌ नेसं ५०९ य्‌ च्वःगु गोपालराजा वंशावली खः । उगु वंशावली १७ निसें ६३ पत्रतक दु । न्ह्यःनेया १७ (ख) पेजतकं तनाच्वंगु दु । उकी गोपालवंशयात नेपालया दकलय्‌ न्हापांगु जातिकथं न्ह्यब्वयात:गु दु । तर गोपालरा��वंशावलीया न्ह्य:नेया पत्रय्‌ छु ‘दु अनुसन्धानया विषय तिनि । उकिं पुरातत्वविद्‌ व इतिहासकारपिन्सं गोपालवंशसिबें न्ह्य: नागवंशं राज्य याःगु जुइमा: धैगु अनुमान यानातःगु द । नेपालमण्डलयात विभिन्न धार्मिक ग्रन्थ व पूजापाठया सूत्रय्‌ नं वासुकी नागराज क्षेत्र धकाः न्ह्यथनातःगु दु । ख्वपया गुरु पुरोहितपिन्सं ब्वनीगु अद्य वाक्यय्‌ “हिमबत्दक्षिणपादे नेपालमण्डले श्रीश्रीश्री पशुपती सन्तीधाने वासुकी क्षेत्रे वागमत्यां पूर्वकुले श्रीभक्तपट्टने” धयातःगु दुसा, यलय्‌ “हिमवत खण्डे पशुपती सन्तीधान बासुकी क्षेत्रे वागमत्या पश्चिमकुल्यै” धयातःगु दु । अथेहे येँय्‌ “हिमबत्दक्षिणपादे नेपालमण्डले श्रीश्रीश्री षशुपती सन्नीधाने वासुकी क्षेत्रे वागमत्यां पूर्वकुले” धयातःगु दु । अथेहै पुलांगु भजन म्ये थथे दु-\nनागया बल नर उत्रपति रे।। थुगुलिन बालसुकि दरसन अति रे\/\/\nअर्थ – नागया वंशय्‌ नर उत्पन्न जुल । थुगु कारणं न्हापां बासुकीया दर्शन याय्माल” (कायस्थ,२०६१: ८)\nनेपालमण्डलया संस्कृति, जीवनशैली, भूगोल आदिपाखें थ्व नागभूमि धैगु स्पष्ट जूगु दु । सुं नं चेतनशील प्राणी थः म्वायत च्वनेत मेपिं प्राणीयागु ज्यान काय्‌गु, मेपिन्त विस्थापित याय्गुयात पापया रूपय्‌ स्वय्गु याइ । थौंतक नं नेवाःतय्‌सं परप्राणीयात दुःख बीगु मब्यूसे उपकार याय्गुयात धर्म कथं कयातःगु दु । उकिं छुं नं वस्तु स्यंकेन्ह्यः उगु वस्तुयाके क्षमा फ्वनेगु यानाः वयाच्वंगु दु । गथेकि मूर्ति दय्‌केत ल्वहं छगःजक गनं लिकाय्‌ मा:सां अनया खानी स्यनी धकाः ‘योनी पूजा’ यानावयाच्वंगु दु । निर्माण यानातःगु द्यःजक स्यंकेमा:सां मनूतयसं द्यःया छेँ स्यंके मज्यू धकाः साया न्यकूलिइ लुँया खोल तया: खिपतं चिना: स्यंकेगु यानावयाच्वंगु दु । अथेहै गनं खालिगु जग्गाय्‌ थःगु बास छेँ दनेमा:सा नागयात क्षमा फ्वनेगुकथं पूजा याना: वयाच्वंगु दु । अथेहे नेपालमण्डलया मनूतय्‌गु मूज्या धैगु हे बुँज्या खः । ल: मदय्‌क बुँज्या संभव मदु । उकिं ल:या चिं नागयात पूजा यानाः लयताय्केगु पूजा याना: ल; फ्वनेगु (वर्षापन ) विधि याय्‌गु, मलार म्ये हालेगु (शाक्य, ११२८: ४४) यानावयाच्वंगु दु । थुकथं नेपालमण्डलया विविध क्रियाकलापं नेपालमण्डलय्‌ नागया परम्परा, नागनापया संस्कृति नेपाल उत्पत्ति थें हे पुलां धैगु प���रमाणित जू ।\nस्वयम्भू पुराणय्‌ नागया प्रसंग\nविश्वभु बुद्धया पालय्‌ स्वयम्भू दर्शन याय्गु लागि केशनी व उपकेशनी नाप वःम्ह मञ्जुश्री नं थुगु नेपालमण्डलय्‌ बस्ती दय्केगु लागि दक्षिणया कोदुवार पर्वत तछयाना: स्वन्हु ‘ स्वचातक ल: पितछ्वय्‌ धुंकाः ल:या नापं नागत नं पिहां वनेगु झ्वलय्‌ नागतय्‌ जुजु कर्कोटक नागराजा नं ल: नाप वने त्यंगु इलय्‌ मञ्जुश्री नं अनुरोध यानाः कर्कोटक नागराजायात धनादह दय्‌काः अन तय्गु ब्यवस्था यात ।\nअथे हे उम्ह हे कर्कोटक नागराजा गुणकामदेवया पालय्‌ अनाबृष्टि जुयाः वा मवःगु इलय्‌ गुणाकराचार्य व शान्तिकराचार्य निम्ह बेताली जुया: तन्त्र साधना यानाः नागतय्त आह्वान या:गु इलय्‌ मवःगु कारण तन्त्रया बल साला: शान्तिपुरय्‌ थने हल । थःगु म्ह बांमला:गुलिं दक्व दुगु थासय्‌ वय्‌बलय्‌ हिस्याइ धका: मवयागु खँ कन । लिपा-लिपा नं थुकथं हे अनाबृष्टि जुइ्गु इलय्‌ मवइ धैगु शंका यानाः कर्कोटक नागराजाया म्हं हि लिकया: सफू च्वयाः शान्तिपुरदुने तयातल ।\nनिगू खुसि ल्वाकज्यानाच्वंगु खुसियात तीर्थया रुपय्‌ कयाः उगु थासय्‌ वास च्वनाच्वपिं नागया बारे न्ह्यथनातःगु दु ।\n१) वागमती व खुसि ल्वानाच्वंगु थाय्‌यात ‘शोधन तीर्थ” धाइ । उगु थासय्‌ ह्याउँम्ह ‘कर्कोटक नागराजा’ च्वनाच्वंगु दु ।\n२) वागमती व मार्दारिनी खुसि ल्वाःगु शान्त तीर्थय्‌ ‘सोमशिखि नागराजा च्वनाच्वंगु दु । ३) वागमती, मणिरोहिणी व रुद्रधारा खुसि ल्वानाच्वंगु शंकरतीर्थय्‌ ‘शंखपाल नागराजा’ च्वनाच्वंगु दु ।\n४) राजमञ्जरी व वाग्मती खुसि ल्वानाच्वंगु राजतीर्थय्‌ ‘सुरुपा नागराजा’ च्वनाच्वंग दु ।\n५) विमलावती व केशावती खुसि ल्वानाच्वंग मनोरथ तीर्थय्‌ ‘कूलिक नागराजा’ च्वनाच्वंगु दु ।\n६) केशावती व कुसुमावती ल्वानाच्वंगु निर्मलतीर्थय (उपललाक्ष्या नागराजा’ च्वनाच्वंगु दु ।\n७) सुवर्णावती व वागमती ल्वानाच्वंगु निधानतीर्थय्‌ नागया जुजुपिं ‘नन्द’ व ‘उपनन्द’ च्वनाच्वंगु दु ।\n८) केशावती व पापनाशिनी ल्वानाच्वंगु ज्ञानतीर्थय्‌ ‘बासुकी नागराजा’ च्वनाच्वंगु दु ।\n९) वाग्मती व केशावती खुसि ल्वानाच्वंगु चिन्तामणि तीर्थय् “वरुण नागराजा’ च्वनाच्वंगु दु ।\n१०) वाग्मती व रत्नावती खुसि ल्वानाच्वंगु प्रमोदतीर्थय्‌ “पद्य नागराजा’,\n११) वाग्मती व चारुमती खुसि ल्वानाच्वंगु सु���क्षण तीर्थय्‌ ‘महापद्म नागराजा’ च्वनाच्वंगु दु ।\n१२) वाग्मती व प्रभावती ल्वानाच्वंगु जयतीर्थय्‌ “शुक्र नागराजा’ च्वनाच्वंगु दु ।\nनागया आधारय्‌ न्यायका: वयाच्वंगु संस्कृति\nनेपाःगा:या दकलय्‌ ताःहा:गु जात्राया रूपय् यलया करुणामय जात्रायात काइ । उगु जात्राया नं ल: वा नागनाप क्वातुगु स्वापू दु । गोरखनाथ नेपाः चाःहिलेत वःबलय्‌ सुलिमय वनाः थ्वँ त्वंवंगु इलय्‌ सुलिंमयजुं योगी गुलि धाःगु खः, गुलि त्वंगु ख: व फुक्क हे पूर्ण यानाब्यूगुलिं अजू चाया: थुकिया रहस्य छु ख: धका: स्व:वंगु इलय्‌ क्वनय्‌ छचाखेरं नाग च्वनाः, गुलि थ्वँ क्वका:गु ख: उलि हे नागतय्‌सं लः तया: जाय्‌काः ब्यूगुलिं ख: धैगु सीकाः इपिं नागयात ज्वना: थःगु आसन दय्काः फ्यूतुनाबिल । उगु दिनिसें नेपाः गालय्‌\nवा मवयाः हाहाकार जुल । थुकिया रहस्य छु खः धकाः जुजु नरेन्द्रदेवं गुरु बन्धुदत्त आचार्ययात न्यन । बन्धुदत्त आचार्य गोरखनाथ नागयात आसन दय्काः फ्यतुनाच्वंगु ध्यान साधनां खंकाः गोरखनाथया गुरु मच्छिन्द्रनाथयात नेपाः हःसा गुरुयात वन्दना याय्गु लागि गोरखनाथ दनी धैगु सीकल । कामारु कामाक्ष, (आसाम) य्‌ यक्ष कूलय् जन्म जुम्ह बाेधिसत्व मच्छिन्द्रनाथयात नेपाःगालय्‌ हय्फ:सा वा वइ धैगु सल्लाहकथ तन्त्र साधना, पूजा याना: बुंगद्य:यात नेपालय्‌ ह:गु जुल । उम्ह बोधिसत्वरूपी मच्छिन्द्रनाथ नेपालय्‌ ह:गु इलय्‌ गुरुयात वन्दना याय्त गोरखनाथ दनेवं नागत स्वतन्त्र जुल । उगु इलय्‌ वा वया: नेपालय सहकाल जुल । नेपालय्‌ सहकाल हयाः बुँज्या याय्त ग्वाहालि यानाब्यूम्ह बुंगद्य:या सम्मानय्‌ दँयदँसं जात्रा जुयाच्वंगु दु । अथेहे सुलिं मयजुं थःम्हं योगीया इच्छा पू्वंकाः बिइ फय्‌मा धकाः गणेद्य:या आराधना याःगु व इच्छा पूर्वंकाः नं ब्यूगुलिं उम्ह गणेद्य:यात प्वकना: (प्वक नाय्‌काः बीम्ह) गणेद्य:कथं कया: नेवा: विवाह संस्कार आदि याइगु इलय्‌ थ्वँ अय्ला: साका: ग्वाहालि याःगुलिं इहिपाःया ज्या क्वचाय्‌का: दक्व परिवारपिं च्वना: प्वकना (पकना) पूजा यानावयाच्वंगु दु ।\nचाँगुया हरिहरिहरिहरिहरिवाहन लोकेश्वरया उत्पत्तिया स्वापू नं नागनाप क्यनातःगु दु । तक्षक नागराजायात पद्मपाणी लोकेश्वरया वाहनकथं काइसा, गरुडयात विष्णुया वाहनकथं काइ । छन्हु खुसिसिथय्‌ तक्षक नागराजा चिकुलां निभा: पानाच्वंगु इलय्‌ तापा��निसें गरुड खंकाः ज्वनेत वःबलय्‌ नागं हिना: सने हे मफय्‌काबिल । उगु इलय्‌ गरुडं थ: मालिकयात लुमंका: आह्वान याःगु इलय्‌ विष्णु नारायणं थःगु सुदर्शन चक्र स्याय्त सन । व खनाः तक्षक नागराजां नं थ: मालिक अभिताभ तथागतयात लुमंकल । अमिताभ तथागतं सिंह गया: थ:गु वाहनयात रक्षा याय्त वःबलय्‌ विष्णुयात समेत थःगु अधीनय्‌ तयाबिल । थ्व हे धारणाया आधारय्‌ नेपालय्‌ हरिहरिहरिहरिहरिवाहन लोकेश्वरया मूर्ति दयकाः पूजा यानावयाच्वंगु दु ।\nमञ्जुश्री नेपाःया लः पितछ्वयधुंकाः कर्कोटक नागराजायात धनादहलय्‌ बास याय्त थाय्‌ दय्‌काब्यूगु जुल । छन्हु कर्कोटक नागराजाया कलाःया मिखा स्याःगुलिं मनूया भेष कयाः बुँइ ज्या यानाच्वंम्ह ज्यापुयात वास: याकेत ब्वनायंकल । लखय्‌ दुने नागराजाया कलाःया मिखा स्याःगु लंकेगु लागि वैद्यया रूपय्‌ वंम्ह ज्यापुया आपत्‌ जुयाः थःगु न्हाय्‌पया ल्यूने कुति- कुति याना: पिहांव:गु खिति वासःया रूपय्‌ बियाः लिहांवल । व हे वासलं नागराजाया कलाःया मिखा स्याःगु ल्वय्‌ लंगु जुयाच्वन । उकिया उपहार वा दक्षिणा स्वरुप हिरामोती घाना:तःगु प्वाकलं छपा: बियाहल । ज्यापुया तसकं य:गु प्वाकलं न्हयाबलें फिना: बुँइ ज्या याःवनीगु जुयाच्वन । छन्हु तांन्वःगुलिं प्वाकलं त्वःताः ज्या यानाच्वंगु इलय्‌ भूतं खुयायंकूगु जुयाच्चन । बुँगद्यं:यां जाह्वला पूजाबलय्‌ करुणामयथाय्‌ देके वंगु इंलय्‌ भूतं नं व हे प्वाकलं फिनाः स्वःवःगु जुयाच्वन। भूतं थःगु प्वाकलं फिनावःगु खनेवं ज्यापु थःगु ल॑ लितकाय्त वंगु इलय्‌ निम्हेसिया दथुइ ल्वापु जुल । सुना नं विवाद ज्यंके मफुसेंलि उगु प्वाकलं निम्हेसितं मब्यूसे करुणामय द्यःयात छाःगु जुयाच्चन । व हे प्वाकलं ज्याह्वला पूजाबलय्‌ दच्छिया छक: क्यनेकथं भोटोजात्रा आ:तक न्हयानाच्वंगु दु ।\nछम्ह तान्त्रिकया कलाःया थः भात अजिंगर जूगु स्वय्‌गु इच्छा यानाः लिपा तान्त्रिकं ब्यूगु जाकि कय्‌के ल्वःमनाः निम्हतिपू नं अजिंगर जुयावंगु लुमन्तिइ ख्व्पया बिस्काः (बि अर्थात्‌ ताहाः सिका: जात्रा) वैशाख १ गते खाइसँल्हुबलय्‌ न्याय्कावयाच्वंगु दु । नेपालमण्डलदुने नेवाःतय्‌सं न्याय्कावयाच्वंगु यक्व संस्कृतिइ नागया प्रसंग व भूमिका खनेदु ।\nनिष्कर्ष\nनेपाः कृषिनाप स्वापू दुगु देस जूगुलिं ल:नाप आपालं संस्कृति स्वानाच्वंगु दु । वा मवया: अनावृष्टि जुइबलय्‌ नेपाःमितय्गु जीवन कष्टकर जुइगु स्वाभाविक हे खः । जब समस्या वइ, उबलय्‌ समाधानया उपाय्त मालेगु ज्या नं याइ । लःनाप नागया तसकं क्वातुगु स्वापू दु । गन नाग दै, अन लः दै । नाग व लः पर्यायवाची शब्द खः । नाग च्वनाच्वंगु थासय्‌ लःया स्रोत दै वा लः दै धैगु विज्ञान समत नं खः । उकिं असारं इलय्‌ वा मवय्वं नाग च्वनीगु थासय्‌ पूजा यानाः नाग साधना यानाः लः फ्वनेगु चलन आःतक नं दनि । अथे हे विभिन्न संस्कृतिया रूपय्‌ नागयात पूजा यानावयाच्वंगु दु । श्रावणशुक्ल पंचमीयात नागपंचमी धका: छेँया लुखाय्‌ नाग तिकाः पूजा यायगु, नागदह वा लः मुनाच्वंगु थासय्‌ नागयात स:ताः पूजा याय्‌गु, नागयात दुरु त्वंकेगु यानावयाच्वंगु दु ।\nछेँ दनेगु इलय्‌ नागया म्हय्‌ लाइ धकाः फायकेगु, नागयात मेगु थासय्‌ छ्वय्‌गु लागि जग साइत याना: पूजा याय्‌गु याना: वयाच्वंगु दु । ध्वंप्वा: वा लःपाखें पुनाः वैगु इलय्‌, म्हय्‌ हिइसेच्वनाः च्वनीगु इलय्‌ नाग पूजा याय्‌गु, कपाय्या नाग दय्‌काः पुँइ हाय्गु याना: वयाच्वंगु दु । न्हाय्पं ख्वाय्‌ नाग धका: असारं कां पुया: वा वय्‌केगु लागि पूजा याना: वयाच्वंगु दु ।\nनेपाःया न्हापांगु वंशया रूपय्‌ नागयात कया: नेपाःयात नाग भूमिया रूपय्‌ स्वीकार यानात:गु दु । पूजापाठ याइबलय्‌ नागयात न्हापां पूजा यानाः, बासुकी नागया थाय्‌या रूपय्‌ कया: नागया संस्कृति न्ह्याकावयाच्वंगु दु । नेवा: बौद्ध परम्परा, संस्कृति, पूजापाठ थ्व फुक्कया स्रोत धैगु स्वयम्भू पुराण खः । नेपालमण्डलया महायान बज्रयानी संस्कृतिया स्रोत धैगु नवग्रन्थ, स्वयम्भू पुराण हे खः । महायान सम्प्रदायपिन्सं अतिकं\nहनाबनाः तयाच्वंगु नवग्रन्थ न्हापांगु वा निगूगु शताब्दीइ हे खनेदयधुंकूगु ग्रन्थ खः । थुपिं भारतया भूमिइ निर्माण जूगु खः । उकि नवग्रन्थ नेपालय्‌ जक मखु, महायान देसय्‌ नं गथे खः अथे हे ब्वनेगु प्रचलन दु । तर स्वयम्भू पुराण भारतय्‌ बुद्ध धर्म पतन जुइधुंका: नेपा:या भूमिइ हे सृजना जूगु ख: । नेवाः बौद्ध वा महायान वज्रयान बुद्धधर्मया मौलिक ग्रन्थ जूगुलिं नेपा:या भूगोल, समाज, परिवेश, अर्थतन्त्र, पेशानाप स्वयम्भू पुराणया क्वात्तुगु स्वापू दु । लिपाया अनुवादकपिन्सं थःगु रुचि व ज्ञानकथं मूल स्वयम्भू पुराणय्‌ थपघट याय्‌गु, वा छगू अध्याय जक नं ल्ह्यया: स्वयम���भू पुराण नां बीगु यानातःगु दु । स्वयम्भूयात केन्द्रित यानाः नेपाःयात ल्व:कथं थीथी अवदान, जातकया सृजना नं जुयाच्वंगु दु । उकि स्वयम्भू पुराण दकलय्‌ न्हापां ‘स्वयम्भू चैत्य भट्टारकोद्देश’या नामं पिदंगु खःसां लिपा वना: थीथी नां बियाः पिदंगु जुल । थुगु सफू नेवा: बौद्धपिन्सं गुंला लच्छि ब्वनेगु यानावयाच्वंगु दु । उकि थ्व नेवाः बौद्ध पुचलय्‌ यक्व हे महत्वपूर्णगु सफू खः घैगु प्रमाणित जू । थुगु सफुलिइ न्हापां हे मंजुश्रीया प्रसंग न्ह्यथना कर्कोटक नागयात थुगु थाय्या रक्षा याय्‌गु लागि तःधंदह (धनादह) दय्काब्यूगु न्ह्यथनाः नागया महत्व क्यनाब्यूगुलिं नेवाः बौद्धपिन्सं मेमेगु नं नागनाप स्वापू दुगु संस्कृति हनेगु या: धैगु प्रष्ट जू । उकिं नाग संस्कृति परम्पराया आधार नं स्वयम्भू पुराण खः धैगु प्रष्ट जू ।","num_words":4170,"character_repetition_ratio":0.06,"word_repetition_ratio":0.002,"special_characters_ratio":0.379,"stopwords_ratio":0.007,"flagged_words_ratio":0.0,"lang_id_score":0.978,"perplexity_score":64046.0,"cluster_detection":-1}
+{"text":"थ्व थासय् छ्यलिगु मू भाय् तेलुगु भाषा ख। तेलुगु बाहेक थन अंग्रेजी, हिन्दी आदि भाय् नं छ्येलिगु खने दु।\nलिधंसा[सम्पादन]\nपिनेया स्वापू[सम्पादन]\nआन्ध्रप्रदेश सरकारया वेबथाय्\nv\nt\ne\nगुन्टूर जिल्लाया मण्डल\nमाचेर्ल मण्डल, गुन्टूर जिल्ला · रेंटचिंतल मण्डल, गुन्टूर जिल्ला · गुरजाल मण्डल, गुन्टूर जिल्ला · दाचेपल्लि मण्डल, गुन्टूर जिल्ला · माचवरम् मण्डल, गुन्टूर जिल्ला · बेल्लंकोण्ड मण्डल, गुन्टूर जिल्ला · अच्चंपेट मण्डल, गुन्टूर जिल्ला · क्रोसूरु मण्डल, गुन्टूर जिल्ला · अमरावति मण्डल, गुन्टूर जिल्ला · तुल्लूरु मण्डल, गुन्टूर जिल्ला · ताडेपल्लि मण्डल, गुन्टूर जिल्ला · मंगलगिरि मण्डल, गुन्टूर जिल्ला · ताडिकोण्ड मण्डल, गुन्टूर जिल्ला · पेदकूरपाडु मण्डल, गुन्टूर जिल्ला · सत्तेनपल्लि मण्डल, गुन्टूर जिल्ला · राजुपालेम् मण्डल, गुन्टूर जिल्ला · पिडुगुराल्ल मण्डल, गुन्टूर जिल्ला · कारंपूडि मण्डल, गुन्टूर जिल्ला · दुर्गि मण्डल, गुन्टूर जिल्ला · वेल्दुर्ति मण्डल, गुन्टूर जिल्ला · बोल्लपल्लि मण्डल, गुन्टूर जिल्ला · नकरिकल्लु मण्डल, गुन्टूर जिल्ला · मुप्पाल्ल मण्डल, गुन्टूर जिल्ला · फिरंगिपुरम् मण्डल, गुन्टूर जिल्ला · मेडिकोंडूरु मण्डल, गुन्टूर जिल्ला · गुंटूरु मण्डल, गुन्टूर जिल्ला · पेदकाकानि मण्डल, गुन्टूर जिल्ला · दुग्गिराल मण्डल, गुन्टूर जिल्ला · ��ोल्लिपर मण्डल, गुन्टूर जिल्ला · कोल्लूरु मण्डल, गुन्टूर जिल्ला · वेमूरु मण्डल, गुन्टूर जिल्ला · तेनालि मण्डल, गुन्टूर जिल्ला · चुंडूरु मण्डल, गुन्टूर जिल्ला · चेब्रोलु मण्डल, गुन्टूर जिल्ला · वट्टिचेरुकूरु मण्डल, गुन्टूर जिल्ला · प्रत्तिपाडु मण्डल, गुन्टूर जिल्ला · यड्लपाडु मण्डल, गुन्टूर जिल्ला · नादेंड्ल मण्डल, गुन्टूर जिल्ला · नरसरावुपेट मण्डल, गुन्टूर जिल्ला · रोपिचेर्ल मण्डल, गुन्टूर जिल्ला · ईपूरु मण्डल, गुन्टूर जिल्ला · शावल्यापुरम् मण्डल, गुन्टूर जिल्ला · विनुकोण्ड मण्डल, गुन्टूर जिल्ला · नूजेंड्ल मण्डल, गुन्टूर जिल्ला · चिलकलूरिपेट मण्डल, गुन्टूर जिल्ला · पेदनंदिपाडु मण्डल, गुन्टूर जिल्ला · काकुमानु मण्डल, गुन्टूर जिल्ला · पोन्नूरु मण्डल, गुन्टूर जिल्ला · अमृतलूरु मण्डल, गुन्टूर जिल्ला · चेरुकुपल्लि मण्डल, गुन्टूर जिल्ला · भट्टिप्रोलु मण्डल, गुन्टूर जिल्ला · रेपल्ले मण्डल, गुन्टूर जिल्ला · नगरम् मण्डल, गुन्टूर जिल्ला · निजांपट्नम् मण्डल, गुन्टूर जिल्ला · पिट्टलवानिपालेम् मण्डल, गुन्टूर जिल्ला · कर्लपालेम् मण्डल, गुन्टूर जिल्ला · बापट्ल मण्डल, गुन्टूर जिल्ला\nRetrieved from \"https:\/\/new.wikipedia.org\/w\/index.php?title=रेपल्ले_मण्डल,_गुन्टूर_जिल्ला&oldid=835377\"\nपुचतः:\nगुन्टूर जिल्लाया मण्डल\nरेपल्ले मण्डल, गुन्टूर जिल्ला\nThis page was last edited on १५ नोभेम्बर २०१४, at १७:३९.\nText is available under the Creative Commons Attribution-ShareAlike License; additional terms may apply. See Terms of Use for details.","num_words":468,"character_repetition_ratio":0.436,"word_repetition_ratio":0.0,"special_characters_ratio":0.366,"stopwords_ratio":0.0,"flagged_words_ratio":0.0,"lang_id_score":0.99,"perplexity_score":53813.7,"cluster_detection":-1}
+{"text":"चंद्रपूर तालुका | वरोरा तालुका | भद्रावती तालुका | चिमूर तालुका | नागभीड तालुका | ब्रह्मपुरी तालुका | सिंदेवाही तालुका | मूल तालुका | गोंडपिपरी तालुका | पोंभुर्णा तालुका | सावली तालुका | राजुरा तालुका | कोरपना तालुका | जिवती तालुका | बल्लारपूर तालुका","num_words":60,"character_repetition_ratio":0.183,"word_repetition_ratio":0.0,"special_characters_ratio":0.444,"stopwords_ratio":0.0,"flagged_words_ratio":0.0,"lang_id_score":0.429,"perplexity_score":136079.8,"cluster_detection":-1}
+{"text":"हवेली तालुका | पुणे शहर तालुका | खेड तालुका | जुन्नर तालुका | आंबेगाव तालुका | मावळ तालुका | मुळशी तालुका | भोर तालुका | शिरूर तालुका | राजगड तालुका | पुरंदर तालुका | बारामती तालुका | इंदापूर तालुका | दौंड तालुका","num_words":45,"character_repetition_ratio":0.158,"word_repetition_ratio":0.0,"special_characters_ratio":0.453,"stopwords_ratio":0.0,"flagged_words_ratio":0.0,"lang_id_score":0.477,"perplexity_score":349716.2,"cluster_detection":-1}
+{"text":"स्वनिगः दुने अव्यवस्थित रुपं मापदण्�� अःखः छेँ दयेकेगु ज्या जुयाच्वंगुयात नियमित यायेगु कुतलय् येँ महानगरपालिकां भवन निर्माण सम्बन्धि मापदण्ड पित बीवं उपत्यका विकास प्राधिकरणं हस्तक्षेप यानाः येँ महानगरपालिकायात थःगु निर्णय सच्चे यायेत उजं बिल । येँ महानगरपालिकां थःपिनिगु मापदण्ड वैज्ञानिक व स्थानीय आवश्यकताकथं जूगु खँ पत्रकार सम्मेलनय् न्ह्यथनाः आः उपत्यका विकास प्राधिकरणया औचित्य हे मदयेधुंकूगुलिं उगु प्राधिकरण हे खारेज यायेमाःगु बिचाः सार्वजनिक यात ।\nमुलुक आः संघीय संरचनाय् प्रवेश जुयाः स्वंगू तहया सरकारं ज्या यानाच्वंगु दु । उकी मध्ये स्थानीय तहया सरकारं स्थानीय आवश्यकता व थुकिया ब्यवस्थापनयात कयाः थःपिनिगु योजना न्ह्याकाच्वंगु दु । थ्व हे क्रमय् येँ महानगरपालिकां येँ दुने छेँ दयेकेगु खँयात कयाः ताःई तकया अध्ययन व विज्ञतय्गु बिचाः कायेधुंकाः भवन निर्माण सम्बन्धि मापदण्ड थःपिनिगु स्थानीय राजपत्रय् सार्वजनिक याःगु दु ।\nछगू इलय् नेपाः धकाः हे ख्याति दुगु स्वनिगःयात राज्य सत्ताय् च्वंपिंसं थनया कला, संस्कृति, सम्पदायात दोहन यायेगु बाहेक मेता मयाः । मल्ल जुजुपिं लिपा गुलि नं शाह जुजुपिं वल, वया जःखः च्वंपिं शासकतय्सं थनया आदिवासी एवं मूलवासी नेवाःतय्त दमन यायेगु बाहेक मेता मयाः । नेवाःतय्त दमन यायेगु निंतिं हे उमिगु जात्रा, नखः, सम्पदा संस्ंकृति स्यंकेगु, व दोहन यायेगु ज्या निरन्तररुपं जुया हे च्वन ।\nनेवाःतय्गु रितिथिति, जात्रा पर्वयात न्हंकेत स्वनिगलं पिनेयापिं ब्रम्हूत हयाः राज पण्डित, पञ्चाङ्ग समितिया नामय् लाक्वपाक्व साइत धकाः नेवाःतय्गु नखः हनेगु परम्परायात हे न्हंकेगु ज्या तकं जूवन । नेवाःतय्त राज यायेगु नामय् छम्ह निम्ह नेवाःतय्त राज्य सत्ता लिक्क यंकाः उपिं हे नेवाः वा जनजातितय् प्रतिनिधि यानाः राज्यं उत्पीडनया ब्यवहार याना जूगु सकसिनं वाःचाःगु खः । थुकियात हे प्रतिकार यायेकथं मुलुकय् संघीय शासनया आवश्यकतायात वाःचायेकाः मुलुकय् आमूल राजनीतिक परिवर्तनया निंतिं आन्दोलन जूगु खः । लिच्वःकथं मुलुकय् आः संघीय ब्ववस्था लागू जुइधुंकूगु दु । स्वंगू तहया शासन पद्धति न्ह्याकाः मुलुकयात समृद्ध व शान्त नेपाः दयेकेगु अभियान न्ह्यानाच्वंगु दु ।\nआः स्थानीय सरकारया अस्तित्व पिदनेधुंकाः थनया स्थानीय मनूतय्सं फयाच्वंगु समस्या, संस्कृति सम्पदाय् वयाच्वंगु संकट समाधानया निंतिं नं येँ महानगरपालिका अधिकार सम्पन्न निकायकथं पिहां वयेमाःगु आवश्यक दु ।\nवर्तमान राजनीतिक अवस्थाय् आः केन्द्र, प्रादेशिक व स्थानीय सरकार न्ह्यायेधुंकाः थःथःपिनिगु आवश्यकता व चाहनाकथं मुलुकया विकास पद्धति न्ह्यायेमाःगु आःया आवश्यकता खः । उकथं हे उकिया भाला तत् निकायं यायेमाःगु दायित्व नं दयाच्वनी । थ्व हे सन्दर्भय् मुलुकय् ब्वलनाच्वंगु अनियन्त्रित आप्रवासनया निंतिं नं नियम दयेके माःगु आवश्यक जुयाच्वंगु दुु । अले आः वसोवास यानाच्वंपिं स्ववासी व आदिवासीतय्गु हक अधिकार सुरक्षित जुइकथं सहर विकास यायेमाःगु आवश्यकता दु । थ्व हे वास्तविकतायात वाःचायेकाः, विज्ञत लिसेया ब्यापक सहलह लिपा येँ महानगरपालिकां भवन निर्माण मापदण्ड तयार यानागु दावी नं जुयाच्वंगु दु ।\nमुलुकय् तःदँ तक जनप्रतिनिधिविहिन जुयाः कर्मचारीतय्सं स्थानीय व जिल्लाया निकायत न्ह्याकाच्वंगु खः । थुमिसं स्थानीय आवश्यकता, मूल्य मान्यतायात हे बेवास्ता यानाः विकास निर्माणया नामय् मनपरितन्त्र न्ह्याकाच्वंगु खँ नं आम नागरिकं अनुभव यानाच्वंगु सन्दर्भय् आः जनप्रतिनिधितय्सं हे थःपिनिगु जिम्मवारीकथं येँया बस्ती व्यवस्थापन यायेगु कुतः न्ह्याकूगु इलय् छम्ह सरकारी कर्मचारीं उकियात हाथ्या बियाः जनप्रतिनिधि कार्यालययात तकं कारवाहीया हाथ्या बीगु धयागु अझ हे नं मुलुकया प्रशासनय् यथास्थितिवादीतय्गु सोच कायम जुयाच्वंगु व उकियात हे निरन्तरता बीमाःगु सोच अझं ल्यनाच्वंगुया चिंकथं नं हालय् काठमाडौं उपत्यका विकास प्राधिकरणया धापूयात काये फइ ।\nयेँ महानगरपालिकां न्ह्याथेंजाःगु सोच वा जाँगरं काठमाडौं विकास प्राधिकरण अनावश्यक धकाः पित बिउगु सोच वास्तविकरुपं हे स्वनिगः लगायत येँया निवासीत स्वाभिमानकथं थःपिनिगु पहिचान सहित जीवन यापन यायेमाःगुया सुरुवाती कुतः खः धकाः धायेफइ । स्वनिगःया मूल निवासीतय्गु स्वतन्त्ररुपं म्वाये दइगु हक अधिकार गुकथं राज्यसत्तां कुण्ठित यानाच्वंगु दु उकिया विरुद्ध थुज्वःगु सोचया आवश्यकता दइ । स्वनिगःया आदिवासीतय्सं थःपिनिगु वस्ती विकास गुकथं जुइफइ धयागु बिचाः वैज्ञानिक अध्ययन लिपा पित बीगु व आः थनया आदिवासीतय्सं थःपिनिगु सम्पदा थःपिंसं हे सरक्षण याइन ध��ागु ग्याःचिकुया प्रस्फुटन उपत्यका विकास प्राधिकरणया धापू खः धयागु खँय् नं थनया आदिवासी जनजाति व मूलवासीतय्सं बिचाः यायेमाःगु ई वःगु दु ।\nस्थानीय सरकारया अस्तित्व संविधानं हे प्रत्याभूत यायेधुंकूगु सन्दर्भय् आः वं थ्वं पंगः थनेगु सोचया विकास मयाःसां जिल धकाः सन्देश बीगु क्रमय् येँ महानगरपालिकाया थ्व प्रेस सम्मेलन अति हे महत्वपूर्ण खनेदु । थुकथं हे स्वनिगःवासीतय्गु निंतिं हाथ्याकथं खने दयाच्वंगु गुथि संस्थानया भूमिकायात कयाः नं आः सः तयेमाःगु ई वःगु दु । स्वनिगःया आदिवासीतय्गु गुथिया जग्गा जमिन फुक्कं सरकारीकरण यानाः थनया मौलिक कला सम्पदा संस्कृति व जात्रानखःयात हे प्रत्यक्ष प्रभावित यानाच्वंगु थुगु संस्थाया आवश्यकतायात कयाः न्ह्यसः थनेमाःगु ई वःगु दु । आः स्थानीय सरकारया अस्तित्व पिदनेधुंकाः थनया स्थानीय मनूतय्सं फयाच्वंगु समस्या, संस्कृति सम्पदाय् वयाच्वंगु संकट समाधानया निंतिं नं येँ महानगरपालिका अधिकार सम्पन्न निकायकथं पिहां वयेमाःगु आवश्यक दु । आः येँ महानगरपालिकां ल्ह्वंगु पलाः मात्र ख्याः मजुइमा ।","num_words":1008,"character_repetition_ratio":0.067,"word_repetition_ratio":0.06,"special_characters_ratio":0.349,"stopwords_ratio":0.019,"flagged_words_ratio":0.0,"lang_id_score":0.999,"perplexity_score":119974.0,"cluster_detection":-1}
+{"text":"दँय् दसं लालपाते स्वां ह्वलकी येँया दक्षिण पश्चिमपाखेया थीथी नेवाः वस्तीइ जुइगु जात्रा लुमंकी । बखुमदः जात्राया नां न्हापा जुयाच्वंगु जूसां लिपांगु इलय् वया न्हय्गां जात्राया नामं प्रख्यात जुया वनाच्वंगु थुगु जात्रा खः । बखुमदः अष्टमीयात केन्द्रविन्दु कथं नाला अले बःखुयात मू थाय् कथं नाला थुगु जात्रा याइगु खः । किपू, नगां, पांगा, ब्वसिगां, ल्ह्वंखा, मच्छेगां, सतुंगःयात मू वस्ती कथं नाला वयाच्वंगु थुगु जात्राया झ्वलय् किपू नगरया हे गांचा अर्थात स्याःबजि गाां, सिंर नापं पुलामय् तकं जात्रा यायेगु याना वयाच्वंगु दु । थीथी अष्टमातृका नाप नापं आजुद्यः, गणेद्यःयात नापं दुथ्याका झिंनिम्ह द्यःयात हे जात्रा याना वयाच्वंगु जूसां नं स्थान विशेष कथंया द्यःयात प्रथान कथं नाला जात्रा याना वयाच्वंगु दु । जात्राय् यक्व कथंया समानता दु अले गुलिं गुलिं धाःसा थःथःगु पहः दु ।\nबखुमदः जात्राया इलय् जुइगु किपूया जात्रायात इन्द्रायणी जात्रा धायेगु याना वयाच्वंगु दु । इन्द्रायणीयात प्रधान कथं नाला जात्रा याना व��ाच्वंगु खःसा थुगु जात्राया झ्वलय् लायकू लागाय् सरकारी पुजा कथं द्वारे पुजा वनेमाःगु चलन दु । लायकू धइगु दरवार खः । लायकुलिइ दरवारया पुजा वनीगु खःसा लिपा वना द्वारे तयेगु चलन वयेवं द्वारे पुजा धाःगु खः । हाकनं जनप्रतिनिधिपाखें पुजा वनेगु यातसा लिपांगु इलय् वया द्यःखः कुबिइगु त्वालं हे थुगु पुजा वनेगु यानाच्वंगु दु । द्यःखः कुबिइगु त्वालं वनीगु जूसां थुगु पुजायात द्वारे पुजा हे धायेगु यानाच्वंगु दु । थ्व बास्तवय् सरकारी पुजा खः ।\nअबलेया जुजुया पुजाया प्रतिक खः । अले लायकू दरवारया मू लुखाय् च्वना द्वारे जुयावंम्ह जात्रा स्वयेमाःगु चलन दु । उगु इलय् द्वारें ज्वना तइगु तरवार महत्वपूर्णगु विषय खः । छुं दसक न्ह्यः तक उगु तरवार येँया बसन्तपुलिइ वना काः वनीगु अले जात्रा क्वचायेक हाकनं तये यंकेगु यानाच्वंगु खःसा आः वया किपूया हे छगू त्वालय् तयातःगु दु । उकिं याना बसन्तपुलिइ वना काः वनेगु यानाच्वंगु मदु । स्वयेबलय् अःपुक ज्या जूगु थें अवस्था नं च्वं । तर थुकिं यक्व कथंया अर्थ बियाच्वंगु दु । व तरवार धइगु तत्कालिन अवस्थाय् राज्यया प्रमुखं्र ज्वनीगु खः । अथे धइगु किपूया हे जुजुं ज्वनीगु खः लिपा नेपाः एकीकरणया नामय् किपूयात कब्जाय् काये धुंकाः बसन्तपुलिइ वना काःवनेगु यानाच्वंगु खयेमाः धकाः अःपुक हे धायेफइगु अवस्था दु ।\nआः उगु तरवार बसन्तपुलिइ काः मवंगु अवस्थाय् द्वारें ज्वनीगु तरवारया सवालय् थीथी न्ह्यसः ब्वलंगु दु । न्हापा जूसा बसन्तपुलिइ काःवनीगु तर आः वया वने म्वाल । थुकिं याना बसन्तपू व किपूया दथुइ सांस्कृतिक स्वापू त्वाः दल । येँया इन्द्रजात्रा, सक्वया बज्रयोगिनी जात्रा, ख्वपया जात्रा, बनेपाया जात्रा, पन्तिया जात्रा, चांगु नारायणया जात्रा लगायत यक्व हे कथंया जात्राय् बसन्तपुलिइ हे वना तरवार काःवनीगु अले उगु तरवार ज्वना जात्राय् सहभागी जुइगु जुयाच्वंगु दु ।\nउकिया अर्थ धइगु राज्यया प्रतिनिधिपाखें तरवार ज्वना सहभागी जुइगु खः । व तरवार ज्वनीम्ह धाइम्ह राज्यया प्रतिनिधि खः । तर किपूया सन्दर्भय् धाःसा तरवार किपुलिइ हे ब्यक्तिया छेँय् लानाच्वंगु अवस्थाय् किपूया जात्राय् राज्यया प्रतिनिधित्व नापं तरवारया सवालय् न्ह्यःसः ब्वलंगु दु । बसन्तपुरलिसेया सांस्कृतिक स्वापू त्वाःदल । थुकिं कन्हय् वना संस्कृतिइ ल���च्वः लाकीगु सवालय् सचेत जुइमाःगु ई वःगु दु । किपूया जात्राय् द्वारें ज्वनीगु तरवारया बारे छु यायेगु धकाः सहलह ब्याकेमाःगु दु । राज्यया प्रतिनिधित्व जुइगु कथं छु यायेमाली धकाः ब्यापक सहलह ब्याका न्हूगु सोच कथं वनेमाःगु आवश्यकता दु । द्वारे पुजया नितिं ज्वना वनीगु तरवार कि त स्थानीय सरकारया ल्याखं नगरपालिकाय् तयातया नगरपालिकाय् काःवनेगु लाकी बसन्तपुलिइ हे लित यंकाः दँय् दसं काः वनेगु धइगु बारे सहलह ब्याकेमाःगु ई वःगु दु ।\nPosted by kirtipur.com.np at 5:22 PM\nEmail ThisBlogThis!Share to TwitterShare to FacebookShare to Pinterest\nNo comments:\nPost a Comment\nNewer Post Older Post Home\nSubscribe to: Post Comments (Atom)\nPublisher\nNajar Ram Maharjan\nContributors\nJwojalapaweekly@gmail.com\nUnknown\nkirtipur.com.np\nraj shrestha\nकीर्तिपुर सन्देश अंक १\nHistoric First Issue of KIRTIPUR SANDESH\nPopular Posts (Last 7 days)\nनेकपा एमाले कीर्तिपुर नगर कमिटीको छैठौं नगर अधिवेशन कस्तो होला ?\nनेकपा एमाले कीर्तिपुर नगर कमिटीको छैठौं नगर अधिवेशन कस्तो होला ? अहिले कीर्तिपुरमा नेकपा एमालेको छैठौं नगर अधिवेशनको खूव चर्चा चलिरहेको छ ...\nसिद्धिपुर थसिका पोखरीहरू\nसिद्धिपुर थसिका पोखरीहरू नन्द बहादुर महर्जन हाल क्यानाडा साधारण भाषामा पुखू पोखरी भन्नाले कुनै एउटा खाल्डोठाउँमा पानी जम्मा भएर बसेको ठाउँ...\nमेरो तीन चुनौति, प्रदेशमा औद्योगिक क्षेत्रको विकास, पर्यटन प्रवद्र्धन र सहकारीको संकट समाधान —\nमेरो तीन चुनौति, प्रदेशमा औद्योगिक क्षेत्रको विकास, पर्यटन प्रवद्र्धन र सहकारीको संकट समाधान — — उ...\nथुनुवाको पत्र\nथुनुवाको पत्र प्यारी बहिनी नन्दकुमारी, म जिउँदो लाश नजरराम दाइको मुर्दो सलाम ! हो म जिउँदो लाश हुँ । भद्रवन्दी गृहमा मिल्काइएको जिउँदो लाश...\n(no title)\nचिनाखँ--झी आजु अजिपिं धैपिं च्वमि ः रमेशमान महर्जन झी पुर्खाया मू लुखाँ दुहाँवपिं काय म्ह्याय छय छुइपिन्त वालः विया वंपिं सकसिनं हंका इज्जत...\nBlog Archive\nBlog Archive May (1) April (3) March (2) February (2) January (6) December (10) November (5) October (3) September (9) August (6) July (10) June (4) May (6) April (1) February (1) January (8) December (2) November (8) October (4) September (7) August (12) July (6) June (6) May (4) April (9) March (7) February (6) January (7) December (9) November (10) October (23) September (14) August (13) July (20) June (11) February (11) January (6) November (7) October (4) August (1) June (7) May (15) April (17) March (3) February (1) December (1) September (4) August (11) July (7) April (1) March (1) February (1) January (7) December (11) May (12) March (1) February (1) January (2) December (5) November (4) October (4) September (10) August (17) July (22) May (4) April (15) March (10) February (14) January (7) December (15) November (12) October (21) September (30) August (19) July (2) June (4) May (4) April (5) March (4) February (8) January (1) December (5) November (3) October (8) September (1) August (4) July (4) June (5) May (4) April (3) March (8) February (3) January (5) December (5) November (3) October (4) September (4) August (11) July (3) May (6) April (3) March (3) February (6) January (3) December (5) November (38) October (2) September (61) August (5) July (5) June (21) May (53) April (26) March (10) February (57) January (74) December (51)","num_words":1495,"character_repetition_ratio":0.075,"word_repetition_ratio":0.226,"special_characters_ratio":0.382,"stopwords_ratio":0.005,"flagged_words_ratio":0.0,"lang_id_score":0.998,"perplexity_score":85613.2,"cluster_detection":-1}
+{"text":"चामोर्शी तालुका | अहेरी तालुका | आरमोरी तालुका | सिरोंचा तालुका | एटापल्ली तालुका | गडचिरोली तालुका | कोरची तालुका | कुरखेडा तालुका | धानोरा तालुका | देसाईगंज (वडसा) तालुका | भामरागड तालुका | मुलचेरा तालुका","num_words":51,"character_repetition_ratio":0.132,"word_repetition_ratio":0.0,"special_characters_ratio":0.461,"stopwords_ratio":0.0,"flagged_words_ratio":0.0,"lang_id_score":0.837,"perplexity_score":118411.0,"cluster_detection":-1}
+{"text":"भंडारा तालुका | साकोली तालुका | तुमसर तालुका | पवनी तालुका | मोहाडी तालुका | लाखनी तालुका | लाखांदूर तालुका","num_words":28,"character_repetition_ratio":0.184,"word_repetition_ratio":0.0,"special_characters_ratio":0.467,"stopwords_ratio":0.0,"flagged_words_ratio":0.0,"lang_id_score":0.278,"perplexity_score":147659.0,"cluster_detection":-1}
+{"text":"ख्वप इनाच्वया झिंछदँ दुम्ह सुसान वनमाला न्यागू तगिमय् ब्वनाच्वंगु दु, ख्वपया हे क्वाथन्दोया गुदँ दुम्ह श्रीजन बनमाल प्यंगू तगिमय् व झिदँ दुम्ह दिनेश बनमाला स्वंगू तगिमय् ब्वनाच्वंगु दु । उपिं वंगु कार्तिक महिना लच्छि स्कूलय् वने मखन । मोहनिया इलय् नं लछि तक सफू तकं पुइकाः स्वये मखन, अथे हे योमरि पुन्हिया इलय् छवाः स्कूलय् वने मखन अथे हे पशुपतिइ प्याखं क्यनेत वनेमाःगु इलय् स्वन्हु तक स्कूलय् वने मखन । आः हाकनं उपिं पौष २९ गतेनिसें चैत्र २० गते तक अथे धइगु स्वला तक स्कूलय् हे वने खनी मखु । दच्छिया थ्यंमथ्यं प्यला तक स्कूलय् हे वने खनी मखु । उपिं व इलय् द्यः जुयाः प्याखं ल्हुइगु नापनापं सुथंनिसें जा मनसे समय्बजि नयेगु नापं थ्वँ अय्लाः त्वनेगु ज्या जक याये माली ।\nसुसान वनमाल, श्रीजन बनमाला व दिनेश बनमाला अथे दछिया प्यला तक स्कूलय् वने मखनीगु कारण धइगु ख्वपया तसकं पुलांगु लिच्छिवीकालीन प्याखं कथं नालातःगु नवदुर्गा प्याखं न्याँ लाकेगु जात्रा क्यनेगु नितिं खः । थुगुसी उगु प्याखनय् सुसान वनमाल बालकुमारी जुयाः प्याखं ल्हुयादीगु दुसा श्रीजन बनमाल धुम्बा अले दिनेश बनमला सिम्बा जुयाः प्याखं ल्हुयाच्वंगु दु । सुसान, श्रीजन व दिनेश जक मखु नेवाः दुनेया बनमाला समुदायया यक्व हे मनूत द्यः जुयाः प्याखं ल्हुया जूगुलिं हे स्कूल त्वःतेमाःगु अवस्था वःगु दु । द्यः जुयाः प्याखं ल्हुयाः आखः ब्वनेगु त्वःफिउपिं आः तकया दुने बनमाला समुदाय दुने सलंसः थ्यन जुइ । उकिं थौं तक नं बनमाला समुदाययापिं मनूत आखः सःपि�� म्हो जक दु धाइ । बनमाला समुदाय दुने नं द्यः जुइगु त्वःतूपिं अर्थात पाः मकाइपिनि मस्त जक आखः ब्वने खन अले मेपिंसं आखः ब्वने तकं मखन धायेगु याना वयाच्वंगु दु । आः वहे ससान, श्रीजन व दिनेशया अवस्था छु जुइगु खः ? उमिसं आखः त्वःतेमाली खः ला कि मखु धकाः न्ह्यसः तल धाःसा न्हापा न्हापाया घटनायात कयाः विश्लेषण यात धाःसा अवश्य नं उमिगु नं शिक्षा अन्यौलय् लाःगु दु ।\nख्वपया नवदुर्गा प्याखं न्याँ लाकेगु जात्राय् कलाकार जूगु कारणं शिक्षा ख्यलय् जक मखु आर्थिक ख्यलय् नं बनमालातय्त तःधंगु लिच्वः लानाच्वंगु दु । २०४१ सालपाखे सक्वया छम्ह बनमाला उगु प्याखंया बाराही जुयादीगु खः । अबले वय्कः प्याखंज्वःछि ख्वपय् बालं च्वनेमाल, थाय्थासय् वनाः नयेमाःगु व ध्यबा खर्च यायेमाःगु अवस्था वःगुलिं दच्छिया दुने नीन्याद्वः तका त्यासा तकं कायेमाःगु जुल अले वय्कलं आवंलि गबलें द्यः जुयाः प्याखं ल्हुइ मखुत धकाः बाचा तकं यानादिल । थुकथं प्याखंया कलाकार अर्थात द्यः जुइगु इलय् ध्यबा कमे याये मफइगु ला छखे हे ति थःपिं ऋणय् तकं लाइगु जुयाच्वन । जात्राया झ्वलय् दछिया दुने ग्वंगः जक हे सछि व नीम्ह धइथें माः, फैचा न्हय्म्ह माः, म्येय् प्यम्ह माः ।\nथ्व फुक्क कथंया ब्यवस्था प्याखंया कलाकार अर्थात द्यःपिंसं यायेमाः । सुं नं भक्तजनपाखें मबिल धाःसा थःपिंसं हे व्यवस्था यायेमाःगु बाध्यता दु । उकिं द्यःपिं गन गन प्याखं क्यनेत वन अन अन प्वःसः बीत अथे धइगु म्येय्, फै, ग्वंगः माल धकाः फ्वना जुइमाःगु अवस्था दु । यदि अन च्वंपिं भक्तजनपिंसं मबिल धाःसा थःपिंसं हे ब्यवस्था यायेमाःगु बाध्यकारी अवस्था खः । अले दछिया दुने पशुपति, चपली गां, गोकर्ण, थिमि, सक्व, सांगा, नाला, धौख्यः, खम्पु, बनेपा, पन्तिइ वनाः प्याखं क्यनेमाःसा ख्वपय् जक हे नीछथाय् प्याखं क्यनेमाः । अथे प्याखं क्यनेत वनीगु इलय् न्यासि वनेमाःगु अले सामान फुक्कं खःमुलिइ तयाः कुबिया वनेमाः । अन वनाः च्वनेगु ब्यवस्था मजुल धाःसा बाय् लासा फांगा मन्त धाःसां थःपिंसं हे ब्यवस्था यायेमाःगु बाध्यता दु । थुगु ल्याखं प्याखं क्यंवनीगु अवस्थाय् थःपिनिगु हे ध्यबा तकं खर्च यायेमाःगु जुयाः आर्थिक रुपं ला तसकं हे समस्या वइगु । उकिं बनमाला समुदाययापिं मनूत मध्ये सु सु द्यःखलः जुयाच्वंगु दु उपिं आर्थिक रुपं नं तसकं लिउने लानाच्वंगु स्पष्ट जू ।\nथ्व स्वंगू हे ख्यलय् तःधंगु लिच्वः लाइगु जुयाः बनमालातय्गु ९० परिवार दुसां नं थौं थ्यंमथ्यं २२ परिवार जक संलग्न जुयाच्वंगु दु । अप्वःसिनं त्वःता वनाच्वंगु दु । थुगु हे तालं वन धाःसा राष्ट्रपतिं तकं स्वनीगु राष्ट्रिय स्तरया संस्कृतिया रुपय् नालातःगु नवदुर्गा न्याँ लाकेगु प्याखं कन्हय् लोप जुइगु अवस्थाय् वइ ।\nनवदुर्गा प्याखं न्याँ लाकेगु जात्राया हे झ्वलय् सुथंनिसें हे द्यःयात प्रसाद नकेगु धकाः थ्वँ अय्लाः त्वंकाः समय्बजि नकीगु । भक्तजनपिंसं हइगु प्रसादयात मनये नं मजिउगु अवस्था जुइगु जुयाः उमिगु स्वास्थ्यय् नं तःधंगु हे समस्या वयाच्वंगु दु । दछिया प्यला धइथें सुथंनिसें समय्बजि नयेमाःगु अले थ्वँ अय्लाः त्वनेमाःगु अवस्थां यानाः थःपिनिगु स्वास्थ्यय् तःधंगु समस्या वल धकाः उमिसं स्वयं धयाच्वंगु अवस्था दु । २००६ सालंनिसें बुद्धिबहादुर बनमाला द्यः जुयाः प्याखं ल्हुयादीगु खः । अबले वय्कः खुदँ न्हय्दँ जक दुगु खः । अबले २ कक्षा तक जक आखः ब्वने खन । अन्ततः वय्कः २०४८ सालय् जण्डिस जुयाः मंत । वय्कः वहे द्यः जुजुं सुथंनिसें समय्बजि लगातार नयेमाःगुलिं स्वास्थ्य स्यनाः जण्डिस जुयाः मदुगु बनमालातय्गु धापू दु । वय्कः छम्ह जक मखु यक्व हे बनमाला समुदायया मनूत द्यः जुयाः थःगु स्वास्थ्य स्यंकाः मदयावंगु खँ तकं बनमालातय्सं धायेगु याना वयाच्वंगु दु ।\nथुकथं स्वल धाःसा नवदुर्गा प्याखंया द्यः जुयाच्वंगु हे कारणं ख्वपया बनमालात आर्थिक रुपं जक मखु शिक्षाया ल्याखं नं लिउने लाःगु अले स्वास्थ्यय् नं तःधंगु समस्या जुयाच्वंगु दु । उमिसं थौंया इलय् नेवाःतय्गु संस्कृति, ज्वःमदुगु संस्कृति धकाः थाकुसां निरन्तरता बियाच्वगु दु । संस्कृति बचे यायेगु नामय् बनमालात पीडित जुयाच्वंगु दु । उकिं थौं न्हून्हूपिं मस्त छ्वया महयेधुंकल । उकिया मूल कारण\nधइगु शिक्षा, स्वास्थ्य व आर्थिक हे खः । थ्व स्वंगू हे ख्यलय् तःधंगु लिच्वः लाइगु जुयाः बनमालातय्गु ९० परिवार दुसां नं थौं थ्यंमथ्यं २२\nपरिवार जक संलग्न जुयाच्वंगु दु । अप्वःसिनं त्वःता वनाच्वंगु दु । थुगु हे तालं वन धाःसा राष्ट्रपतिं तकं स्वनीगु राष्ट्रिय स्तरया संस्कृतिया रुपय् नालातःगु नवदुर्गा न्याँ लाकेगु प्याखं कन्हय् लोप जुइगु अवस्थाय् वइ । उकिं थुगु प्याखं व प्���ाखंया द्यःपिन्त गुकथं स्थानीय सरकार, प्रदेश सरकार व केन्द्रीय सरकारं ब्यवस्था याये फइगु खः उकिया नितिं गम्भीर जुया न्ह्याः वनेमाःगु आवश्यकता दु ।","num_words":1242,"character_repetition_ratio":0.071,"word_repetition_ratio":0.067,"special_characters_ratio":0.365,"stopwords_ratio":0.007,"flagged_words_ratio":0.0,"lang_id_score":0.993,"perplexity_score":138828.9,"cluster_detection":-1}